text:
文明
文明(粵拼:man⁴ ming⁴)一般係指有人居住,有一定嘅經濟文化嘅地區.佢嘅含義有時同文化相同(但嚮考古學同人類學裏面,文明同文化有截然不同嘅含義).文明經常同城市密切聯繫.文明一詞本身就有「城市化」同埋「城市嘅形成」嘅含義.
英文中嘅文明(Civilization)一詞源於拉丁文「Civis」,意思係城市嘅居民,佢本質含義係人民和睦嘅生活喺城市同社會集團中嘅能力.引申後意為一種先進嘅社會同文化發展狀態,以及到達呢個狀態嘅過程,佢涉及嘅領域廣泛,包括民族意識,技術水準,禮儀規範,宗教思想,風俗習慣以及科學知識嘅發展等等.
最早嘅文明[編輯]
城市出現,文字產生,國家制度,青銅技術出現,可以話係一個地方出現一個成熟文明嘅標誌.而家一般認為,最早嘅文明大概係西元前 3500 年左右係喺美索不達米亞嘅蘇美爾人[未記出處或無根據](註:美索不達米亞象形文字大約喺公元前 3200 年出現).
但由於一個人類文明,由一個雛形進而成為成熟係要經過長時間演變,所以學界無法統一每個文明最初嘅誕生時間.就如大英博物館認為冇文字,城市,國家嘅公元前 3500年印度一處所誕生嘅文明做 Indus Valley Civilization,但另一方面一啲學者]]認為有成熟嘅城市,國家制度,文字嘅公元前 1500年嘅中國商文明先至係最早嘅文明.
古代文明[編輯]
西元前3500年到西元前1000年呢段時期,就叫做古代文明時期.
古代文明基本都係喺河流同流域發源,唔同嘅時期往往俾唔同嘅文明佔據,以地域環境大致分為:
- 兩河文明:發源於亞洲底格里斯河(Tigris)同幼發拉底河(Euphrates)河流域,又稱美索不達米亞(Mesopotamia)文明.兩河文明亦係有史可考嘅最古老文明,形成期可以追溯到西元前4000年,大概西元前3500年正式形成.當時生活嚮兩河流域嘅係蘇美爾人,建立咗蘇美爾文明.之後陸續有閃米特人,赫梯人,亞述人,波斯人,馬其頓人,羅馬人,阿拉伯人同突厥人相繼入侵.兩河流域繼蘇美爾人之後最偉大嘅文明就係由閃米特人漢穆拉比建立嘅巴比倫.
- 尼羅河文明:發源於非洲尼羅河(Nile)流域,又稱古埃及文明,佢嘅歷史可追溯到西元前4000年.西元前3100年左右,上埃及國王美尼斯統一上下埃及,開始咗史稱嘅埃及王朝時期,亦代表古埃及文明正式開始.
- 印度河文明:發源於亞洲印度河同恒河(Ganges)流域.文明嘅開始可追溯到西元前3000年,最終喺西元前2500年左右形成.
- 愛琴文明:發源於希臘愛琴海地區,西元前2000年左右形成.米諾斯文明發源於歐洲地中海嘅克里特島(Crete),又稱克里特文明,後被麥錫尼文明所取代.
- 商文明:發源於亞洲黃河流域嘅商文明喺西元前1600年左右形成.更早(但缺乏考古證據)嘅夏文明據推測喺西元前2000年左右形成.
- 奧爾梅克文明:發源於中美洲,西元前1200年左右形成.
古典時期嘅文明[編輯]
西元前1000年到西元500年呢段時期,好多文明進入繁盛時期,通常亦被稱為古典時期.
- 古希臘文明嚮大概西元前500年到西元前300年間達到鼎盛,創造咗燦爛嘅古希臘文化.隨住亞歷山大大帝嘅征服,古典希臘文化被傳到整個地中海地區同中東地區.
- 古羅馬文明嚮西元前300年到西元200年間達到輝煌,建立咗幅員遼闊嘅帝國.
- 印度文明最繁盛嘅時期係西元前三世紀前後嘅孔雀王朝同西元四世紀前後嘅笈多王朝.
- 瑪雅文明嘅輝煌時期嚮大概西元前200年到西元900年間.
- 華夏文明嚮大概西元前700年到西元前200年間(春秋戰國時代)創造咗輝煌嘅文化.嚮大約西元前200年到西元200年嘅漢王朝時期,帝國達到鼎盛.
失落嘅文明[編輯]
科學界普遍認為呢啲只係傳說中嘅文明,但依然有好多人信.
關於文明出現嘅理論[編輯]
文明係點樣出現嘅?呢個對哲學家同人類學家都係好吸引嘅課題,因此亦有好多理論來闡述各自嘅觀點.大部分觀點比較一致嘅睇法係中央集權嘅出現係文明存在嘅起點.因此研究中央集權嘅出現就成為一個焦點.但係所有嘅理論都重未解釋到所有文明嘅起源,佢只係適用於部分文明.
- 灌溉系統(或者叫水利系統):卡爾•威特福格爾係呢個理論嘅最有力支持者.呢種理論認為新石器時代嘅農民認識到洪澇災害雖然會毀壞莊稼,但亦可以提供更加肥沃嘅土壤,因此開始修建水壩,然後用來灌溉農田.隨住規模不斷擴大,就開始出現專門負責管理灌溉系統嘅人.通過呢種灌溉系統嘅集中管理,逐漸發展出最初嘅統治階層,文明由此產生.但係反對意見認為,當時一啲興盛嘅城市,灌溉規模好細;如果由國家管理灌溉,考古發掘嘅資料應該會更多,而實際情況相反.而且文獻中記載,當時嘅灌溉系統係由神廟管理,而唔係政府機構.亦有觀點指,灌溉工程係文明發展嘅結果,而唔係起因.
- 貿易網絡:呢種理論認為貿易嚮文明嘅發展中起決定作用.嚮生態多樣化嘅地區,要獲得稀少嘅資源,就需要貿易機構來組織貿易,咁就需要某種中央集權嘅形式.但呢種理論對於某啲文明係正確嘅,對另外一啲文明就唔係.
- 環境同社會限制:呢個理論由羅伯特•卡內羅提出.佢認為由於地理環境嘅影響,例如山脈,海洋對人類嘅阻隔,至產生咗文明.由於人口增長而冇擴張嘅餘地,從而開始爭奪稀少嘅資源.咁就導致內部出現階級,其中由統治者控制稀少嘅資源.對於外部就有擴張需要,呢啲都需要有一個中央集權嘅政府來嚴密組織.
- 宗教信仰:這種理論認為宗教信仰對文明嘅形成起至關重要嘅作用.
文明所帶來嘅問題[編輯]
文明嘅發展促進咗人類社會嘅進步,但同時亦帶來好多問題.比如衞生問題.重有傳染病嘅問題.此外不同文明間嘅衝突以及文明內部嘅鬥爭令戰爭成為一個好普遍嘅問題.嚮文明內部重有一個階級之間嘅衝突問題.


c: text/html

text:
琴日睇日月報,件肥膏竟然出現咗兩次,一次喺副刊,一次喺港聞版.喺副刊嘅係一篇訪問,佔咗成版咁滯,真係明星專訪都冇咁大篇幅.而港聞版報導嘅就勁搞笑嘞,居然係關於佢個仔嘅生日會.
話說上個禮拜日,件肥膏又帶埋個仔去遊行.可能佢覺得齋遊行已經冇乜新意,竟然即場喺政府總部門口幫個仔開生日會.佢都算有備而戰喇,仲帶咗兩個蛋糕去添.嗰兩個蛋糕就搞笑喇,一個寫住「不要楜椒」,而另一個就寫住「No more pepper」.真係蛋糕一出,誰與爭鋒,結果所有記者嘅鏡頭都集中晒喺佢兩母子身上,而其他遊行人士就冇人理.日月報個記者講得好好笑,話成個遊行俾佢地騎劫咗.
真係一百歲唔死都有新聞聽,原來搞生日會都算係公民教育堂.係嘅話就大鑊喇,香港有七百萬公民,如果個個都喺政府總部門口開生日會,政府嘅運作想唔癱瘓都幾難啦.阿媽同個仔慶祝生日,話係愛的教育都合理.不過橫睇掂睇,都唔覺件肥膏有幾愛個仔囉,試問對一件工具,又點可能會有愛呢?兩個蛋糕中英對照,似乎個女人想幫個仔上語文堂多.但係個仔驚魂未定就挖番胡椒出嚟講,直頭冇照顧到個細路嘅感受囉.又話要幫個仔上公民教育堂,點解唔寫「民主人權公義」呢喎.再唔係,用當日遊行嘅主題,「爭取全民退休保障」都好好啫.用到「胡椒」,擺明係想幫自己宣傳啦.
件肥膏都已經算到盡架喇,不過佢個仔始終太細,完全交唔到戲.個細路根本就唔知個遊行搞乜,淨係顧住同在場嘅其他小朋友玩,由「一二三紅綠燈」玩到「麻鷹捉雞仔」.乜公民教育堂啫,直頭係唱遊堂就真啦.最離譜嘅係連件肥膏自己都同小朋友玩埋一份,細路就話年少無知啫,佢自己冇理由唔知個遊行係為乜啩.成個遊行變咗佢兩母子嘅親子時間,仲要開埋私人記者招待會,都算喧賓奪主喇.
話件肥膏唔係為咗出風頭,我就真係打死都唔信,睇佢費盡心思騎劫個遊行就知啦.連胡椒蛋糕咁絕嘅橋都諗到,都咪話佢唔用心狼虎!呢個女人,橫睇掂睇都唔似社運人士,話佢似星媽就差唔多.做星媽就梗係威啦,不過聽聞好多前童星都話自己嘅童年唔快樂架.個細路啱啱九歲,睇嚟件肥膏都係高齡產子,應該好疼錫個仔先係格,點解會咁忍心利用個仔嚟幫自己出風頭嘅呢?如果搞到個仔有乜冬瓜豆腐,到時想再生又生唔出,咁就折墮啦!

robotstxt: allowed

filter: keep


text:
有線易主,大眾最關心是該台未來新聞部編採自主的問題,問會否作出承諾?邱達昌表示會有絕對自住權,佢話﹕「我要強調,咁多新聞界喺度,絕對係自主,香港有好好嘅牌照監管,我哋幾個股東係獨立投資者,好明白除咗新聞部之外,其他部門都有創作性嘅發揮.」有人質疑今次永升入主有線,被指是紅色資本入侵香港,邱達昌則否認話﹕「我同鄭家純真係好唔紅色資本家,都係香港長大,當然喺中國有投資,但香港邊個冇吖?我又唔覺我好紅色,我亦唔明咩叫紅色定義.而李思廉先生,係廣州富力主力地產主席,佢都係香港土生土長,喺香港大學畢業,只係佢嘅發展主要喺中國.而趙令歡嘅聯想公司,我哋亦好有期望,好希望電話可以幫到我哋嘅發展.」而永升一直有意申請免費電視牌照,佢話如果永升能成功入股有線電視,咁就會放棄申請.
2017年04月21日
(有線易主)蘋果直播 新主永升主席邱達昌開記招 (有線易主)羅尚沛:有錢佬玩傳媒 小股東都係瀨嘢! (有線易主)邱達昌:有線或裁員最多一成 一次性削開支2億元 (有線易主)邱達昌:同純官係最佳拍檔! 我哋唔係紅色資本 (有線易主)邱達昌:今次唔算好投資!希望自己不要太羅曼蒂克 (有線易主)邱達昌:啱啱先裝有線! 冇咩睇過有線中國新聞 (有線易主)邱達昌:TVB有24小時新聞 佢哋300人 有線有500人 (有線易主)小股東供股好傷? 邱達昌:其他買家條件更差 (有線易手)提問屢觸及憂中國組削資源 邱達昌扯火:點解你成日問我中國新聞? (一次Cut兩億)有線新老闆邱達昌將裁10%人手 新聞部資源撥財經台 (有線易主)與鄭家純合作 邱達昌形容:我哋係最佳拍檔 (有線復牌股價低開)咁邪…兩年前今日:葉家寶最壞打算亞視5.29執笠 (完成電視夢?) 唔希望太羅曼蒂克 邱達昌:咁樣我會蝕好多錢 (有線易主)如果注資7億都唔夠?邱達昌:後面嗰4個股東有能力投入資金 (有線易主)新老闆講明想紅色資本入董事局 計劃落地廣州? (有線易主)邱達昌:電視業務年賺錢 聽聞九倉會清貨 (有線易主)何超瓊點解退股?邱達昌:因為第一輪申請牌時間比想像中耐 (有線易主)工會代表有線大樓派傳單 抗議注資同時裁員 (收市閒情)股海無情!一個裁員計劃 令Cable市值多4億(千頌C) (減持股份)吳天海沽九倉,會德豐 套現逾2600萬元 (有線易主)邱達昌自認「香港仔」 新聞之花張寶華:佢話會捍衛香港,希望講得出做得到 (有線易主)重組後一定有變 吳天海:已有180名員工自動流失 (有線易主)詹Sir:驗樓唔會就住新世界 唔掂照講 (有線易主)尾市劇戲性倒升!今低撈勇士 已勁賺逾五成!


text:
你愈鬧爆 我愈興奮林彥邦
2016/6/21 — 18:14
你愈鬧爆 我愈興奮
贏在射精前 之類之類
社會大眾又反應好大
唔使睇都知係岑應
首先 不論佢本人抑或行內人
都唔會當佢做緊「新聞」
所以用新聞人標準或操守去評斷佢做既野
完全無謂
不過新聞人出身既岑 從技術層面確實高明
特別在製造場口,製造話題
同攞SOUND BITE方面
見街一個訪問 可能得幾分鐘
背後往往係 係幾個唔同場口
前前後後幾個鐘 問完又問問完又問
先CHOK到一句「贏在射精前」
可以想像佢當時
聽到呢句心底一定大叫YES~
有PUNCHLINE
唔係誇張
做訪問一路聽一路等一句可以用可以爆既BITE
係記者好基本既本能同技能
句野出街之後 外界有咩反應
問個個人係聽到句BITE個刻
已經心中有數
個遊戲係咁玩既
亦唔需要擔心個受訪者
唔係質疑佢係做媒(也不能排除呢個可能啦)
但參與岑小姐呢堆真人騷既男男女女
不論所謂盛男盛女好 網絡紅人好 家長又好
明白自己做緊咩
亦有自己既盤算
為名為利為咩都好
你情我願
如果你睇得好高興 無不可
但又要睇又要鬧
就正中下懷
出呢堆訊息本身會好大爭議
節目策劃人早就預左
佢唔怕你鬧 係怕你唔鬧
甚至話佢好想你鬧都唔過份
無論正面反面好 有反應一定好過無反應
製造左話題
有人會唔睇 但因為好奇獵奇會去睇會去追既
先係大多數
唔睇又邊有得同人傾下有幾抵鬧
啲家長有幾過份
個節目有幾衰呢
如果真係要送一個媒體去死
唔係鬧佢 更加唔係一路睇一路鬧
而係徹底無視 當佢無到
(當然我而家寫呢大段野都可能係曲線幫緊佢)
真係口裡說不 鍵盤很誠實


text:
MONDAY
22nd Jan 2018
相信大家嘅眼影多數都係四色盤,或者十幾二十色嘅多色大盤,然而,係咪有時都會覺得,四色盤做唔到咩變化太單調,而多色大盤裡面又有唔少用唔著嘅色之餘又笨重唔方便?
咁你就要睇吓MAKE UP FOR EVER今年新出嘅118色新眼影喇~
今次推出嘅118款粉狀眼影,並排擺埋一齊簡直似一個藝術調色盤(笑).
色調包羅萬有,有適合亞洲人嘅大地色,亦都有今年大熱嘅偏紅暖色調,鍾意玩妝嘅人,仲可以揀藍綠色呢啲比較冷門嘅顏色添♡
呢個系列唔單止多色,佢地仲會有5種唔同妝感同效果,分別係啞光,金屬光,晶鑽,絲光同珠光.通過混搭唔同質地嘅眼影,大家就可以化出最精緻,最適合自己嘅眼妝~
揀完自己鍾意嘅色之後,可以揀埋唔同大小嘅磁石盤,個磁石盤仲Fit到胭脂嘅Size添.
例如想帶出去補妝,或者去旅行嘅時候,就淨係揀自己想帶嘅色,拼埋一齊,一盒搞掂,超輕便超方便♡ 幫你大大減輕行李或者包包重量~
小編就比較鍾意絲光同晶鑽質地,絲光質地嘅眼影光澤感十足,而晶鑽質地嘅眼影閃粉細膩,搽上眼之後,眨眼嘅時候有波光粼粼嘅感覺,做日常眼妝嘅點綴,或者Party妝就最啱喇.
Artist color shadow HK$130


text:
哩兩年一到夏天,我都會入長洲住返晚,因為可以做我最鐘意嘅活動 - 游水外,重可以喺長洲不停咁食,食,食.而且我感覺係好relax,所以上個月頭我又同屋企人入咗去玩返晚啊!
之前幾次都係住華威酒店,但因為正值暑假,所以價錢真係好貴,就算平日都要九百多元一間雙人房重唔包早餐,所以今次我就嘗試訂 B & B,選佢除咗價錢比華威平之外,佢嘅位置亦係我鐘意嘅地方.
由於B & B都好受歡迎,所以我六月已經訂定房.HK$650一間雙人普通房包早餐.
我哋今次就被安排住喺哩座主樓嘅一樓.
上房睇吓囉! 房間唔大但好乾淨同舒服,哩間房有窗算係高級房,比普通房大少少,但貴多一百蚊一晚,我訂兩間普通房,而哩間係老闆免費幫我upgrade咖!
有兩枝水提供,但留意房內無雪櫃咖!
普通房就少個窗同間房細少少
跟住上天台睇吓先! 天台門口有個雜誌架,不過啲雜誌都係過期咗好耐.
一個唔大但好令人好舒服嘅天台
喺天台望出去可以見到沙灘同華威酒店
當日天氣勁好,所以啲相影出嚟個藍天真係好靚啊!
我哋第二朝為求避開猛烈嘅陽光,所以五點半就落水啦! 由B&B行出沙灘都唔使一分鐘,真係勁方便呀!
五點半,遠處太陽都開始出嚟嗱!不過沿路嘅街燈重著住.
都唔好覺得自己早呀!其實有好多人已經落咗水嗱!時不宜遲,我都落水dum返兩轉先!
哩個咁正嘅地方如果比我住一世都願啊!
游完水返酒店沖個涼抖一陣就去地下嘅餐廳食早餐.
啲擺設幾靚啊!
早餐只有下面哩兩款,但我自己覺得味道都唔錯啊!
食飽早餐出大街行咗陣,返上酒店沖個涼瞓一陣,十二點就check out離開,我幾鐘意哩間B & B,地點實在太方便,行落街不出數分鐘已經可以有好多美味嘅小食,出沙灘又方便,相信我下次嚟佢都會係我首選啊!
09/09/2012 ~ 10/09/2012
再度到訪長洲,仍然係揀B & B,今次係住二人高級房加床,平日價HKD820.00三人包早餐.真係好抵啊!
房SIZE比喺普通房當然大好多!
.
.
.
.
高級房有雪櫃同埋熱水煲
浴室仍舊設備齊全
.
廳中間有張枱可以開出嚟放吓嘢.
房間出面就係嘅露台位
露台有兩張枱,我哋就係喺哩到食宵夜啊!
三樓係天台,可以望到對面B&B主樓
哩邊嘅天台無對面佈置得咁靚啊!而且唔夠高,所以無咩景觀呀!


text:
CAU獸醫診所 熱門
基本資料
詳細資料
星期二 : 24小時
星期三 : 24小時
星期四 : 24小時
星期五 : 24小時
星期六 : 24小時
星期日 : 到晚上9時
公眾假期 : 到晚上9時
地圖
網友評論
14 位網友的平均評分.
非會員也可看到留言,不過並非即時的,請注意喔!
最後更新: 2015年1月24日
Top 1000 評論員 查看我的所有評論
台灣楊醫生極不知所謂!!
貓貓近一星期出出入入砂盤好多次, 起碼第4/5次先痾到少少尿, 因佢行路食野無問題, 淨係成日去唔到廁所晌度叫, 我本來不以為意, 但呢兩日上網查下, 話貓去唔到廁所可大可小, 嚴重的會有性命危險...!
於是我即刻再打去CAU預約, 網友話呢間既Dr.Alex好好, 但我打去時姑娘話佢放左假, 聽日先返, 我見姑娘話當日下午三點有得睇, 於是照book, 主診醫生係台灣來的楊醫生.後來去到我真係把幾火, 一入去個楊醫生懶洋洋咁坐晌度, 我放貓貓上台後, 佢只講句磅重, 示意我自己抱貓貓出來放上磅…!! 我話唔得呀, 佢超惡, 你要連貓帶袋先磅, 再抱佢出來磅袋, 於是醫生走去揾個男助手, 但個男助手完全不知所措, 搞唔掂貓貓, 個醫生就唔關佢事咁坐晌側邊, 跟住同我講抱唔到佢出黎, 無得睇喎……!!! 我火都黎!!! 後來個男助手將貓貓倒入個透明四方膠箱, 話要帶貓貓去另一間房試下睇唔睇到佢, 我話我想跟埋去陪住佢, 佢話唔係咁方便…!!
我惟有比佢帶走貓貓試下, 淨返我晌房等, 等了差不多五分鐘, 男助手帶貓貓返來, 貓貓帶左頭罩, 但重晌個膠箱裏面, 男助手話都係搞唔掂, 至於那個不知所謂的楊醫生, 完全無現過身!!! 我地夾手夾腳將喵喵塞返入袋, 貓貓重嚇到標屎…=_=
最後我轉book另一間睇, 至於CAU呢間, 除了有人讚好的Dr.Alex我可能會試下, 否則絕對不會再回頭幫趁, 那個超Hea的楊醫生, 絕對是我見過最差的獸醫!
邊有醫生會話吾明白我狗狗點死!!!!
事源係17/09/2014 凌晨1點發覺我隻狗吾舒服!嘔到腳軟*
咁就上網左搵右搵啲24既狗診所! 打左兩間話FULL BOOKING!!!
後尾就去左呢間太子CAU...之後同狗狗照X光同抽血同驗血..
跟住見醫生...個男醫生姓楊講普通話既..之後就講解返狗狗既情況
佢話摸到狗狗應該有尿結石..之後X光出左發現有4粒尿結石*
之後就安排時間做手術..但由於我想隻狗快點好返吾好咁辛苦
我就安排左當晚就做手術..X光抽血驗血手術加埋藥錢已經$8720!
跟住我地就返屋企等診所既電話 話比我地知手術如何
點知手術前收到電話話驗到我狗狗嚴重貧血所以手術會有風險
但都無辨法始終都要做...
跟住手術成功左...住院住左8日..俾左$11309.5
呢8日裏有一日就係9月23號去探狗狗. 護士講話佢朝早有嘔血
嚇死我地...跟住佢先話係血C..可能食野整到
跟住又話狗狗有胰臟炎..要食清淡既糧~姐係又要轉糧
之後10月4號..返去拆線順便買濕糧
跟住醫生都話康復得幾好就開開心心返屋企
到左10月25號診所打黎話之前粒尿結石既化驗報告出左
話狗狗粒石驗到有菌..要狗狗既尿拎去種菌先知係咩菌
跟住10月29號診所打黎話啲尿驗到有咩克雷白氏菌建議我聽日就入院打左一星期抗生素
跟住一星期過後醫生就話已經無菌可以出得院~但都要食藥..
但個男護士講講下藥突然吾記得有一包係咩藥 之後就話係對邊度邊度好既
跟住10月8號狗狗係屋企嘔..但精神算ok會食野飲野~
但我地都打電話同返診所講..佢地就話住院個陣都無乜野無嘔!
只係建議我地吾好比太多糧佢食!
但之後過一兩日就發覺佢柯屎多左但無胃口同精神痲痲!
之後啲屎愈柯愈密愈柯愈爛..到第二日狗狗情況好差 勁無精神吾想行
跟住掂佢手仔佢就叫..應該係痛 之後隻手腫左
已經諗住搵第2間診所睇..但好不幸間診所好full booking 要等到下星期先有位睇
所以就又去返太子CAU!! 一入去就抽血同驗血! 結果出黎話大致上無咩問題但白血球偏低
我地就問佢咁會點..佢就話太低既話就會死!!
跟住我地就問佢狗狗隻手點解會腫點解會無啦啦白血球偏低
點知個個講普通話姓楊既男醫生竟然話佢都吾明白!!!!!!!!!
仲話我狗狗黎親都吾同病..但明明就係佢地成日打黎話狗狗有咩病有咩病!!!
之後就又要留醫 跟住我地唯有返屋企等消息..
之後5個鐘頭後診所就打電話黎話狗狗休克 宜家急救緊..叫我地快啲黎!!
我地係15分鐘就去到診所..我就問姑娘點樣!!佢就瑤頭話已經走左!!
跟住完全無解釋到狗狗死因係咩..只係知道入院個陣講既白血球
但完全吾知個白血球係點出黎!!! 最重要係由我入大門問姑娘狗狗情況點樣個一刻
都無見過個醫生出黎交代過狗狗點死 白血球點黎 同埋明明就上星期先出院
只係一個星期就發生呢件事 呢兩個月已經驗過好多次血但佢地竟然吾明白我狗狗究竟做咩事
呢間診所完全好吾負責任!!!!! 我到呢一刻都未知狗狗死因係咩!!真係好不明不白~
雖然呢間診所啲護士係幾好人幾NICE...但醫生真係好吾掂!! 無醫德!!!
希望睇到呢一段野既人吾好去CAU睇病!! 就算睇都吾好俾個講普通話既楊醫生睇!!!!
就係佢話吾明白我狗狗既情況同狗狗走左之後都吾出黎講解返咩事!!!
呢兩個月黎診所不斷話我狗狗有咩病有咩痛係咁建議我返診所驗血驗尿等等之類用左差不多$40000
但我自己覺得我狗狗有尿結石個陣都好地地只係有嘔既問題
呢間診所愈睇情況就愈差 係咁不停要你俾錢驗呢樣驗個樣!!
但最後連我狗狗發生咩事死左都吾知真係好過份 你係醫生你都吾明白咁仲有邊個會明???????
Top 500 評論員 查看我的所有評論
有排玩
呢間野,你要帶多D錢,佢有排同你玩
醫生完全冇心診証
不嬲睇開 CAU 因為近屋企,屋企三隻貓都係到打針同絕育冇咩問題
直到今次轉晒醫生,已經變左一間垃圾診所,我一定要 share 我既經驗,唔想再有下一隻貓受害
我隻貓仔六歲,近排成日見佢係咁要水飲,驚佢可能係腎有事,所以就帶佢去 check 下
今次係睇講普通話既男醫生,去到話比佢知隻貓飲好多水,同埋瘦左成 kg 個面 "lip" 晒
醫生唔覺得大問題,聽下佢心跳就冇做其他檢查,建議求安心既話可以驗尿
我地轉頭就拎左個尿 sample 返黎,量多,淺黃色
過左三個字電話就打黎話發現尿有少少蛋白同尿比重高左少少,冇話要食藥或返黎再 check
只係話觀察下啦,我地以為即係冇事
跟住個兩日隻貓完全冇胃口食野,我地覺得唔對路,又捉佢去 CAU 去驗血
等左半個鐘到 report 出左,我地一入醫生房見到隻貓個樣勁驚震晒,不過佢不嬲怕人
今次係又係講普通話,不過係女醫生,第一句:「好唔樂觀」
我地呆左..咩事?早兩日先話冇咩野而家講到隻貓就黎要走?
之後佢就將個報告某幾行超標既解一次比我地聽,見到指數好多都超晒幾倍,去到差唔多爆晒格
我地問咁點算係唔係要做手術或住院,醫生話「你隻貓好兇唔適合住院」
注意全程佢掂都冇掂過我隻貓,完全係怕左佢咁既樣
哦..咁我地可以點做呢? 佢就話可以返屋企幫佢打水同食藥
我地當然係唔識,諗住第一次佢會做比我地睇下,點知只係姑娘口頭講解
我越諗越唔對路,咪上網問下人D指數咁即係點,好好彩搵到個台灣既腎貓 Facebook 好多熱心人幫手
原來貓貓已經去到腎病第四期,最嚴重,無理由唔係即刻留院吊水控制返指數先
隻貓惡你咪氹下佢囉,惡就唔醫得?
CAU 既醫生完全冇 suggest 過可以點醫佢或令佢冇咁辛苦
第一個醫生見到D尿咁淺色正常都會發現有問題,因為個腎排唔到毒尿先咁淺色
唔好話醫生,有照顧過病貓既人都唔會發現唔到
醫生完全冇心醫佢,係咁同我地講到好灰冇得救
我地又點會咁易放棄,去左九龍貓醫院再睇,人地一摸隻貓已經摸到有一邊腎細左好多
即刻要貓貓留院,日日都 keep 住打比我地 update 下情況同 suggest 可以做咩搵出病因同幫到佢
點解 CAU 可以連最基本既檢查,摸下貓既全身檢查都唔做?我隻貓真係咁得佢地驚?係個電腦記錄見到我隻貓瘦左咁多都唔覺得有問題?
比咁多錢去睇個醫生,又冇 sense 睇病,又唔解釋下貓貓已經病到幾嚴重,又唔諗方法醫佢,只係叫人放棄
我建議睇到我呢個 post 既人千其唔好去,而家已經冇講廣東話既醫生,只有冷漠冇心醫動物既
我隻貓去完貓醫院而家返左屋企行得食得訓得好好胃口,雖然指數已經改善唔到,但最緊要見到佢開開心心就夠
覺得CAU幾好
我隻貓睇CAU,又覺得幾好,可能貓同狗唔同掛,幾詳細幾盡責
最後更新: 2014年5月02日
查看我的所有評論
謀財客命的黑店
呢家野絕對要列入黑名單,原本只係黎睇膀胱炎,第一次睇時行得走得,就係因為開錯藥之如,d姑娘助手可以亂咁答客人野,亂咁答客人可以食多次藥既分量,攪到我隻狗胰臟炎+神智不清.係咁要我驗野,但驗極隻狗情況都無變好.最攪笑係,今日就話胰臟炎+胃潰瘍,聽日就話吾係,正確係有急性腎石.咁到底隻狗有咩病呢?答極都答吾到我,一味係咁驗,但諗吾到方法救.已經俾晒機會,留左院兩晚,情況無變,身體虛弱.到第三日,夠膽死同我講佢有急性腎石要即刻開刀.請問隻狗喺無意識,無清醒下會合適做手術?最令人質疑係第一次照XRAY照吾到有咩事,再照ultrasound都一直無話腎無事,到話free一次xray腎既,就照到有兩粒石bor,仲話而家要還原基本步再照清楚d先知道咩事.阿小姐,又係你話xray係2D圖睇吾到野至照ultrasound,咁我到底要照幾多次至有方法醫得到呢?一味要人照,想點?就係因為你地知道自己攪出禍囉.最正係之後轉去太平道睇,照出腎無石,咁我想知喺CAU show比我睇,照有腎石張xray係乜水既呢?可以點解釋呢?手法極度有欺詐成分,而佢地諗吾到可以用咩方法解決呢件事.
之後仲要話自己無講過話可以食多次藥,仍有另一位姑娘夠膽死對客人講:數吾可以吾找,但你可以用正常途徑去投訴我地!
What the fuck!講得出呢番說話,簡直係獸醫界既恥辱.你地將我隻狗整就死咁滯,仲要我找數!
之後我地去左太平道睇急診,証實無腎石,極大可能藥物中毒而引發胰臟炎,若果嗰刻俾佢地做左腎石手術,睇怕隻狗會死.
所以打呢篇野吾係為左投訴,而唔想佢地繼續謀財害命,傷害更多生命.
各位,若果你吾想隻狗入左去,出吾番黎,就唔好去呢家睇!
PS: 小狗已於4月18日下午2時45分離開人世,經太平道醫院証實肺積水,現在會以正统途徑投訴CAU
好失望
睇開cau獸醫診所既主人們, 網友,
我真係對呢間野感到好失望~~~佢地人力流失不嬲勁~~唔再講~~
依家居然請左個連廣東話都唔識聽同講既男人黎做獸醫~~
仲要講症超hea~~~
竟然問反我要唔要開抗生素俾我仔仔..............大佬..~~點搞啊~
我仲俾我仔仔睇你地依間野...我真係覺得會對仔仔唔住,所以我...轉診所喇,,
主人們, 網友們~~你地諗清楚...真係撞再廢醫生, 你的仔仔女女可能真係就咁玩完~
要睇~真係要搵有醫德架...
Top 500 評論員 查看我的所有評論
算很有醫德.
小花睇cau都很多年,覺得醫生很好人,每次也很合作,藥用得好,打針也令小花迅間好很多,沒有朝亂說要驗小花,只會真的有需要才開口,算很有醫德.
朋友介紹來這裡看醫生
我仔仔Bubble病了,朋友介紹來這裡看醫生.
姑娘們都好nice, 細心詢問我Bubble點病.
到了入去見醫生, Dr. Alex Li即時問Bubble的病程.
真係好細心又詳細, 有問有答, 亦唔會hard sell同亂收費.
Top 500 評論員 查看我的所有評論
治療水平很高
我的貓看cau獸醫診所,他們的治療水平很高,我的貓很快好起來,藥費雖然是貴的,但能用金錢換來我的貓兒健康,我覺得很值得.
Top 1000 評論員 查看我的所有評論
冇次得架
比比豬睇過cau都好幾次~但真係冇次得架佢地~
態度又麻麻~開間診所來唔係醫好動物就唔好累人累物啦~
診斷有D求其
佢地診斷有D求其,吾會次次斷到尾.有幾次吾得都要轉診所.
但亦試過醫番好.但絕育就吾敢係到做.因為聽過做絕育吾太好.
狗仔試過係度做手術~
次次睇病都係唔同醫生, 感覺上呢度聘請既, 都係見習~ 水準唔係差~ feel 到有 knowledge 仲好有愛心, 只不過斷症的經驗很淺... 而費用我個人覺得時平時貴... 負擔有困難....
Top 100 評論員 查看我的所有評論
呢間CAU獸醫診所幫我BB斷錯症,永遠難忘
呢間CAU獸醫診所幫我BB斷錯症,永遠難忘,我就算以後養咩小動物都一定唔會再去呢間.姑娘同醫生都一樣咁衰.


text: 今年37歲嘅王祖藍,細細個住沙田恆安邨,爸爸喺佢讀演藝學院時因病去世.身為家中男丁嘅佢,自此就要負責揹起成頭家責任.不過祖藍自4年前拍咗大台hit劇《老表,你好嘢》,令事業攀上首個頂峰.兩年前,祖藍娶亞男,5呎3配5呎9,長短腳之戀開花結果,同時祖藍亦瞓身北上搵真銀,喺湖南衞視節目《百變大咖秀》中扮G.E.M.同《奔跑吧》,令擅於做詼諧角色嘅王祖藍,火速爆紅.喺大陸吸滿金嘅祖藍,除咗成立公司做經理人,兩年前更以逾1億1千萬,買入連私人空中泳池複式單位做新愛巢,老婆李亞男更係1個人持有呢個物業,葡萄死唔少港女!連埋兩個同區物業再加其他磚頭,估計祖藍現時身家超過2億.身家暴漲嘅代價,就係兩公婆相處時間買少見少,日前祖藍難得留港,有讀者郭小姐就見到佢陪老婆到沙田City'Super行超市當拍拖.郭小姐表示:「嗰晚大約晚上9點,超市唔算多人,其實一眼就望到祖藍,除咗佢個樣易認,佢嗰晚又着咗件類似尼泊爾民族衫兼踢拖,佢老婆就冇化妝,成程跟喺老公身後笑咪咪咁.呢個時段,超市會有啲特價面包,佢哋都有買,另外亦有買生果同菜,之後由祖藍負責俾錢埋單.」據讀者郭小姐所講,二人喺超市買完嘢,就落下一層嘅Godiva買雪糕,等老公俾完錢,望住杯軟雪糕嘅亞男,拎住雪糕keep住傻笑,然後繼續做跟得老婆,跟實老公身後貼住行.做成功男人背後嘅女人,李亞男甘心做,做得稱職,亦應該做得相當愜意滿足.


text:
嘔左兩日,尋晚仲屙緊晨早食藥訓.點知兩三點扎醒,碌下個Facebook.旺角開槍!?即刻開電視TVB新聞同時不斷擦即時新聞同newsfeed,跟左成晚最後都頂唔住再訓.今朝一起身已經收場,連我老母都睇完(幫佢利申佢pro-中共的)仲問個交警點會咁蠢開槍.之後先不得了,見到好多澳門朋友share一段「點解個警察會開槍」既片,再加埋「唔通真係等死咩?」既回應,實在需要寫返啲野.
事緣香港每年年初一二三喺某啲地方都會有無牌熟食小販擺賣,而平時香港食環雖然比較嚴,但新蒸頭通常都會由佢(新年流流無謂啦,同澳門啲炮仗情況差不多).係呢幾年揸正嚟做但又唔開放小販牌逼啲人要入屋畀租,等如臺灣取消夜市一樣,梗有人唔制啦.咁本身小販以前有樣野叫「走鬼」,你食環嚟趕,我咪走囉,同澳門周街違迫一樣啫,都係搵嗰三日,唔駛搵命搏掛.
點知尋晚香港食環叫齊警察就係要圍起佢,唔畀你走又要拉,擺明新蒸頭唔畀你篤魚蛋仲要你臭格過新年,去到深夜仲出埋警棍同胡椒噴霧,頭都穿哂成地血喇,又冇得走自然就還拖架啦(fight or flight,遇襲人腦正常冇第三個選項,除非你係心理異常者).還還下就有個交警攞槍出嚟「自衛」,「示警」喇,有冇諗返起當年澳門五一拎支槍出嚟最後大家年年有錢派嗰位先生呢?我不嬲尊敬警察(自少uncle有香港黃竹坑教頭,我自己有兩個老死係澳門治安部隊添)但鄙視「差人」(工作上你估下我見幾多差人為查案打犯?).你做警察,咁樣攞支炮出嚟,人地只會更驚更激,之後既大家都有片,唔好淨係睇一邊,我都會睇tvb啦,咁先全面架嘛.
又有人講到「暴動就係唔啱」,咁就要講下歷史,有啲長.由2014年尾到而家,已經幾多單「被襲警案」?用胸襲警又有,「警察」畀假口供多到唔駛恨.有人打我我就報警啫,咁差人打人點算呢?原來有個監警會,朱警司話警棍係手臂既延伸亂打人仲有得食長糧,暗角七個差人打一個連TVB攝影師都唔敢作證嗰個監警會呀嘛?你叫人點相信仲有法治?小販你話可以修法,人地立法會唔好得澳門嗰個幾多咋.澳門而家衛生局起正個傳染病大樓你隔離完全合情合法合理架,一個唔該有人連環虐畜非禮係冇事架,到你反離補嗰日崔生厚起面皮過左佢,而和平理性非暴力既野香港經歷左廿年(臺灣更多),澳門先起步,到時就係澳門警方要維持治安架喇.我只希望佢地做返警察既本份,我上次遞封聯署去澳日要求正視精神障礙報導咋都四個司警傍住,你自己諗啦.
有啲野係要經歷過先會明,我唔會迫你信,但我一直相信警察有警察既義務同尊嚴,唔係點解佢有權陀住支炮?當警察自己都唔要呢份尊嚴淪為差人,而議會失效令到所有野都合法但唔合理(望下條高鐵同輕軌?納緊稅架.仲有銅鑼灣書店?你咪以為攞住葡國護照就唔係中國人),總會有唔死心既人企出嚟想爭取一啲改變.過程可能會有暴動有阻人搵食,但我地上一輩都喺五十年前行過呢條路(火燒白皮豬黃皮狗總聽過啦),冇人死真係不幸中萬幸.有時啲野未埋身人係唔會諗,我明,我真係明(唔係我讀psycho嚟托).但我真係鼓勵大家睇多啲睇深啲.好多野都唔只係單一因素導致既,亦冇咁多咩鬼陰謀論既證據(外國勢力美帝亡我之心不死諸如此類),最好係喺現場睇.如果唔清楚咪出少句當幫忙囉,唔出聲冇人話你啞架,人唔駛無時無刻表態架.
我都鍾意去臺灣夜市,都鍾意動物(我家有兩隻貓,附近仲有流浪貓),都唔想有一日touchwood抽水哥再開槍既時候,大家被打仲有人按like,你估警棍胡椒噴霧唔痛,畀人用槍指住唔驚咩?你又會唔會無程程走去為搞事博畀人用子彈嚇?最多都係陳勝吳廣咁咋.將心比心啦.祝新年進步.


text:
又同我個sp係公司做在
-
個日係星期六,公司沒咩人係到,老細又唔係香港,個日我穿在件針識連身裙再加對鮮紅色絲襪再配一對白色長靴,
我地係他間房,我同他係面對面甘熱吻,一邊熱吻他一隻手伸入我條裙到隔住絲襪摸我下身,然後他叫我轉身,他開始除低我身上的障礙物,他可以好直接觸摸到我身體,大家都好熟識大家身體;他一邊摸一邊話我入面好濕同好熱woo.係唔係好想呢,他叫我幫他帶套,我係他衫袋到攞在個套套出呢,然後用口打開他;首先我用口幫他套入我口到,活動開始,然後張套放係他柱頭到再用口推入去,個套充滿我既口水,再慢慢係我口到硬起來,我一下一下甘收縮我個口去夾他青筋;我知道他好快就忍受不住,他就扶我起身再坐係他身上,然後慢慢坐下去,開始他係用龜頭慢僈new我
-
係咪講緊鹹故呀?
-
bluesky
唔係
-
係你地第一次?
-
bluesky
我地唔係弟一次
-
好似仲未講完喎, 你繼續啦.
-
他一野頂入去,開始活失動作,比他撞到啪啪聲
-
hihi..咁你地係同事?你幾大呀?
-
你有幾多個sp?你結婚未?
-
alex
我24
-
咁你SP呢? 點解佢可以上你公司架? 你地同事呀?
-
我末嫁
-
bluesky
我地係同事
-
哇, 好正呀, 可以有個同事做SP, 仲要o係自己公司攪埋, 好剌激者....
咁你地分別都有BF/GF架啦?
-
James
FANNY
你好似好回味喎.
-
bluesky
係呀我地大家都有gf同bf
-
咁..你對sex好大須要架??唔去舒舒服服去做愛既?鐘意刺激?
-
alex
偷吃feel
-
你地共事左幾耐先發展出呢種關係架? 係點開始架? 大家都同事, 好尷尬架喎.
-
bluesky
我地係一次lunch開始


text:
熱門文章
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2017年9月3日 星期日
聽花CD #5:INDenial《INDenial》
喺呢個metal發展停滯不前嘅年代,要出頭有兩條路,一係將自己嗰瓣練到好專,就算冇新意都有質素搭救,但當同一件事已經有無數人做緊做過,就只有寫歌技術都好頂級,再加運氣同際遇先可以成功.另一條路當然係唔行其他人行過嘅路,其實而家玩metal最大成就唔係人哋聽完你嘅歌會話「你哋好似邊隊」,而係「你哋好似呢隊,又有啲似嗰隊,但聽落又唔多似...」
所以會鍾意INDenial隻碟,因為玩得好嘅香港band多不勝數,但令你捉摸唔到嘅就好耐至撞得到一隊.籠統講係thrash,不過唔似聽慣聽熟典型,音樂入面搵得到九十年代美國thrash,二千年代偏thrash系嘅瑞典melodic death metal,同2010年之後嘅德國thrash,但幾種唔同年代同風格嘅thrash又撈得埋之餘唔夾硬.
字面上睇唔會係我最鍾意種metal,因為聽thrash個人喜好最緊要夠衝同有一定技術性,而INDenial根基近九十年代打後著重節奏感多過速度感種「post-thrash」,技術亦唔係好高超,但riff夠爽夠實淨,寫歌編曲亦順得嚟唔悶,唯獨鼓套路比較舊派,夾復古thrash足夠,但樂隊走新派路向時,就嫌打得太保守差少少火花.
雖然將最基本練到最穩打穩紮時你隊band已經冇得輸,如果只係完全玩返晒Machine Head種groove metal,都只會達到「勁但咪又係嗰啲」程度,來自現代金屬嘅影響就幫音樂提昇唔少,雙主音,樂器聲人聲加effect同最後首歌加女聲呢類手法,令音樂多一份摩登色彩唔會太老土或典型,而且錄音加咗好多好多印象分.
其實我自己唔算好鍾意djent興起之後嘅現代metal錄音,整體數碼處理到冇晒雜質甚至有點假,人聲同樂器好似互相鬥大聲鬥突出,大家都咁高咁大企得咁前時,做得好係一幅音牆,執得唔好就好易令整體平面化.隻碟係有少少缺憾,好似鼓聲唔夠真實感之餘感覺唔太夾其他,同有時metal都係粗糙返少少比較好,不過音樂唔太old-school thrash加有點新派時用呢種聲效果幾好,而且製作水準加同音樂配合嘅程度,《INDenial》絕對數一數二:
近年有三隻香港metal碟:卸甲《皇者令》,Karmacipher《Necroracle》同INDenial《INDenial》,都係本地製作而錄音質素直迫國際水準,簡直係省靚「Made in Hong Kong」招牌嘅portfolio級作品.
全碟我最鍾意嗰樣係唱.成日覺得香港band出碟有兩大挑戰,就係鼓聲錄得靚加隻聲夾到音樂同其他樂器,同主音CD內外都聲好唱功勁.INDenial強處唔止雙歌佬,仲有主歌佬本身把聲已經強而有力加聲線獨特辨識度好高,但唔會只一清一拆走天涯而再有變化,聽咗十幾年香港metal,呢個歌佬都算最啱feel.
折衷派thrash加上歌佬聲線特別之餘唱功恆得嚟多變嘅組合,聽完諗起Darkane,當Darkane係我數一數二鍾意嘅thrash death/melodic death band甚至metal band,而你音樂特別歌佬可以令我聯想到呢隊可能係瑞典melodic death metal最被忽視嘅樂隊時,我就係好難唔鍾意你隻碟.只不過亦有另一個問題:CD入面唱得真係好勁,但係現場似乎未能夠完全唱返晒,所以聽完碟再睇live就會覺得有一段距離.當練到live都唱到晒《Deadly Carnival》,就真正做到CD內外一樣咁強,嚟緊九月中就要去北京幫Kreator做開場,咁難得搵到呢種機會,事前一定要操多啲練好把聲同度氣,到時一定要搏到盡唔好失禮,唱到第二日入醫院都要去盡佢呀.
音樂我係完全冇問題甚至會俾好高分,但隻碟本身就幾大問題.美術好重都市味,好摩登搞到似alternative rock band出碟,metal碟設計都係惡少少或者有議題較合適,同歌詞係一張張明信片,一唔覺意跌咗張咪大鑊?同點解要出到咁大盒呢,突成截出嚟搵位擺已經難,仲要成個紙盒一有穿有爛就冇得救,我個盒就係一唔小心責皺咗噉就拜拜.音樂點new-school冇所謂,但出碟個型式可唔可以old-school返少少呢,簡簡單單出隻CD就得架喇...
INDenial@facebook
http://www.facebook.com/INDenialHK
INDenial@Bandcamp
http://INDenial.bandcamp.com
2017年9月1日 星期五
聽花CD #4:Escharotic《Escharotic》Digi EP
「聽花CD」第一篇,反而唔係想寫CD.香港女聲metal fest The Voice of Sirens II比I成功,除咗樂隊夠多元化加隊隊都玩得好好(如果我話我鍾意二人組合嘅The Pafala多過三人組,會唔會俾人打),Escharotic隻digi EP亦係一大焦點.
用USB drive出single甚至專輯,無論主流還是獨立都賣咗好多年(場show早少少時間有個韓星出USB single,講到前無古人後無來者,見到笑而不語),不過作為一個音樂媒介優勢唔大,除咗一定要插電腦先有得聽(以前問題冇咁大,但而家有啲人真係屋企唔開電腦甚至冇電腦),仲似買精品多過買音樂.以前買過兩隻,陳奕迅隻手指整到成餅錄音帶噉樣,開嚟睇MV之後就收返埋冇掂過,USB本身就係賣細隻,你唔係叫我拎住咁大餅周圍去吖嘛?另一隻直到飛咗去屋企唔知邊度都未聽過,甚至連嗰隻USB係邊個出都冇晒記憶.
Escharotic醒在唔只得一隻USB手指,而係賣成部MP3機俾你,睇完show一出門口插隻耳筒已經立即有得聽,當隻EP五首歌四個字長,由HA返到屋企已經夠聽兩次,而當好多時買碟只為支持同收藏,十隻碟八隻拎到返屋企都唔會聽甚至唔會開,呢隻digi EP已經贏在令我最少聽過兩次,跟住仲可以入其他歌出街聽.當普通USB手指用除咗好大隻亦冇乜問題,好多artist賣USB隻手指整到鬼咁多花款真係唔多想用,就算唔怕整花整爛捨得用,有啲一插就autoplay成堆歌同片,點拎返公司用呀?
不過最正其實係個袋,估唔到買細細部MP3機有得送大大個環保袋,size剛剛好放到我部電腦,唯一煩惱係每次出去開會都要解釋俾班客聽點解我個電腦袋咁brutal.與其送一大堆拎到返屋企得個擺字用唔著唔要又唔係嘅雞肋,真係寧願你送個環保袋俾我仲實際.
至於音樂唔使講太多,香港最似Arch Enemy嘅band一定係Escharotic,但成也AE敗也AE,音樂非常似後期Arch Enemy唔算新穎,不過當你路線係純melodic death時規限自然大,就唔會求有大突破只求質素,呢方面就絕對交足貨,錄音反而值得講講.而家獨立製作要做到接近專業級質素唔難,但metal一向唔係靚聲就好,每種metal都有屬於自己嘅年代感同錄音製作方法,選擇配合自己音樂嘅聲音更加重要,可以想像一下用djent聲玩black metal會有幾柒(你話你玩post-black就另計啦).
隻EP以而家indie band錄音水平計可能只夠當demo,但音質同層次感已經唔會輸俾好多人,最重要捕捉得到需要同配合自己嘅感覺,單單入耳已經舒服過印象正面過好多碟,因為說服到我「係嗰樣嘢」.錄音質素可以更高當然更好,但除咗有時太靚反而失去應有感覺,仲有一個現實問題:你想追求某隊band或者某個外國級數嘅錄音,必須要有一定器材同技術,而且無可避免會被拎嚟同外國比較,唔夠資本同信心做到時就好易兩頭唔到岸.與其俾人話似某隊外國band但下一句就係唔夠人靚聲,我寧願製作質素唔係頂級,但聽嘅人會感受到你同你所代表種音樂份真實.
digi EP呢招精彩,不過我份人比較老土,有得揀都係鍾意買CD,所以正式出碟時,都係正正經經出返CD啦唔該. (同出普通膠盒版得架喇,最鬼驚digipak同禮盒裝,唔知點放好爛咗又冇得救,就好似下一次我寫嗰隻)
Escharotic@facebook
http://www.facebook.com/EscharoticHK
Escharotic@Bandcamp
http://escharotic.bandcamp.com
訂閱: 文章 (Atom)


text:
金鐘站
金鐘站(粵拼:gam1 zung1 zaam6;英文:Admiralty Station[1])係個香港鐵路站,喺香港島中環東面,站色係藍,深藍,黃同埋白,有荃灣綫,港島綫同埋南港島綫行過,遞時重會有南北綫(沙中綫過海段)經過,形成大型綜合轉車站.
目錄
車站結構[編輯]
車站樓層[編輯]
金鐘站有6層,地面係車站出口同埋公共運輸交匯處,車站大堂,商店同埋客務中心等主要設施喺L1層.
L2層係荃灣綫4號月台(往中環方向)同埋港島綫3號月台(往柴灣方向),主要畀乘客由荃灣綫轉港島綫去香港島東面;L3層係港島綫2號月台(往堅尼地城方向)同埋荃灣綫1號月台(往荃灣方向),主要方便乘客由港島綫轉荃灣綫去九龍同埋新界等地.L6層係南港島綫5號同6號月台,去港島南部嘅地方.[2][3][4]
原來嘅車站大堂向東擴建咗,即係而家夏慤花園地底.計劃喺兩層地下月台嘅下面再起新嘅轉車大堂畀南港島綫同埋南北走廊使用.轉車大堂會以扶手電梯連接大堂嘅擴建部份,與及荃灣綫同港島綫嘅月台.
車站大堂[編輯]
金鐘站嘅車站大堂響L1層,為方便乘客出入,車站大堂嘅收費區位於大堂嘅中間,周圍俾行人通道同埋車站商店包圍,因此車站商店主要響大堂非收費區,而收費區入面只有多組扶手電梯同埋樓梯往返月台.
金鐘站車站大堂曾經作出多次翻新,翻新工程不斷增加大堂商店數目,為乘客帶嚟方便,同埋增加地鐵公司嘅非車務收入.
車站商店及自助服務[編輯]
而家,金鐘站入面提供唔同類型嘅商店畀乘客買嘢或食嘢,例如有7-Eleven便利店,餅店,咖啡店,書店,花店,恒生銀行及DHL等零售業.地鐵嘅收費區係唔可以食嘢,因此好多食肆都唔響收費區入面.
金鐘站近B出口嘅車站大堂有地鐵旅遊服務中心,地鐵學生乘車證辦事處同埋地鐵失物辦事處,乘客可以買紀念品,車飛,辦理學生個人八達通同埋失物認領.
此外,金鐘站有唔少自助服務設施畀乘客用,包括恒生銀行及中國銀行(香港)嘅自動櫃員機,自動售賣機,自動影相機等.近C出口車站大堂嘅收費區更設有香港郵政郵箱,方便乘客響車站內投寄郵件.
喺互聯網服務上,金鐘站大堂同月台都設有免費由電訊盈科提供嘅Wi-Fi熱點,乘客可以喺等車嗰陣透過手提電腦或個人數碼助理(PDA)上網.同時,喺車站大堂中央嘅收付費區設有「iCentre」免費上網服務設施,畀乘客瀏覽網上資訊.
另外,港鐵喺車站大堂近F出口非收費區設有「e分鐘著數」機,供乘客買網上服務同埋享用港鐵友禮會嘅會員優惠.
車站月台[編輯]
金鐘站係荃灣綫往返港島綫嘅跨月台轉車站之一,乘客可以行去對面月台直接轉車去目的地,月台同時設有寬闊嘅轉車通道畀乘客轉車.車站共有4個月台,以2個島式月台方式排列,所有月台都有月台幕門.
另外,車站嘅西面有金鐘渡線,可以畀列車調頭,調度又或者畀列車來回港島綫同荃灣綫之間,當列車出現故障及車務調動時,列車可以響金鐘站作為臨時終點站.而好多時,地鐵唔載客嘅列車會用到呢個站嘅渡線,由本站荃灣綫嘅4號月台駛入該站嘅金鐘渡線區,響嗰度調頭及調度.之後,嗰列唔載客嘅地鐵列車就會由金鐘渡線區駛入呢個站港島綫嘅3號月台.因此,呢個站嘅渡線係唔少唔載客嘅地鐵列車使用嘅熱門地方.
而家,金鐘站港島綫同埋荃灣綫嘅路軌並唔係完全平行,荃灣綫路軌響夏慤道及海富中心地底,港島綫路軌響德立街地底.由於港島綫路軌響後期起,為咗方便響德立街地底起隧道去灣仔站方向,所以月台同埋大堂呈一個梯形.
車站出口[編輯]
金鐘站有8個車站出口,出口主要連接金鐘建築物同埋購物中心嘅地庫同埋大堂,乘客可以直接響車站通道穿梭金鐘主要建築物,購物中心同車站大堂,部份出口鄰近主要街道,中區行人天橋系統同公共運輸工具車站,方便乘客轉乘唔同嘅交通工具.
而金鐘站F出口更連接太古廣場嘅行人隧道,乘客可以響F出口去太古廣場,甚至可以去到灣仔皇后大道東一帶.
- A - 海富中心
- B - 海洋公園巴士站
- C - 金鐘廊
- D - 統一中心
- E - 香港演藝學院
- F - 太古廣場
鄰接車站[編輯]
接駁交通[編輯]
由於金鐘站係由一大片船塢空地發展出嚟,所以地鐵響金鐘站規劃咗大型嘅公共運輸交匯處.而家金鐘站嘅公共運輸交匯處分為金鐘(東)公共運輸交匯處同金鐘(西)公共運輸交匯處,另外響添馬街,德立街同埋樂禮街設有巴士總站.
喺港島綫未投入服務前,金鐘站曾經係中華巴士大部份地鐵接駁巴士嘅起點站.港島綫通車之後,金鐘地鐵站公共運輸交匯處漸漸轉型為來往港島各區巴士路線嘅中途站,同埋部份過海巴士路線嘅終點站.部分巴士路線會響公共交通交匯處外嘅金鐘道設站.
由於中環站同最近嘅公共運輸交匯處有一定距離,加上可以接駁嘅陸上交通路線唔夠金鐘站集中,因此而家有唔少乘客響金鐘站公共運輸交匯處或者金鐘道轉巴士,小巴或電車去香港中西區,南區,荃灣同埋天水圍等地.
另外,響金鐘站B出口更有海洋公園城巴巴士專線629方便旅客直達海洋公園,有部份旅客行去山頂纜車花園道纜車站上去太平山山頂觀光.所以金鐘站係港島北岸重要嘅交通樞紐,人流好高.
- 鐵路
- 巴士
- 新世界第一巴士:
- 城巴:
- 過海隧道巴士:
- 小巴
- 的士
- 市區的士站
利用狀況[編輯]
金鐘站響香港島中西區金鐘嘅一帶海旁商業中心區,周圍有地標性建築物,公司總部,主要政府部門,高等法院,外國領事館,酒店,公園及購物商場.加上呢個站係地鐵港島綫同埋荃灣綫嘅重要轉車站,因此每日繁忙時間都會有好多乘客用呢個站轉車,往返香港島嘅灣仔區,東區,九龍及新界.而且,響返工同收工嘅繁忙時間,有唔少乘客都會用呢個站出入.除此之外,唔少乘客都會利用呢個站去金鐘廊同太古廣場返工同買嘢.
因此,呢個站每日都相當繁忙,車站月台由朝到晚都好擠逼.而且,如果港島綫或荃灣綫有故障或有列車臨時需要喺呢個站作為終點站時,呢度就好容易發生混亂.另外,每天亦有列車用位於金鐘站西面設有嘅金鐘渡綫進行車務調動同調度.
車站歷史[編輯]
修正早期系統[編輯]
金鐘站笪地由1878年起係船塢,響1970年代拆咗.1980年2月12號地鐵修正早期系統中環至尖沙咀段通車,金鐘站同中環站成為當時地鐵唯獨兩個響香港島嘅車站.由於起金鐘站時已經預計呢個站成為港島綫嘅轉車站,所以初期嘅金鐘站已經設立上下層兩個側式月台.1982年5月17號荃灣綫通車,金鐘站亦被納入荃灣綫嘅一部份.
港島綫通車[編輯]
- 內文: 港島綫
1985年5月31號港島綫第一期(金鐘至柴灣)啟用,金鐘站暫時成為港島綫西行方向嘅總站.為咗方便乘客慣性流向,當時月台嘅安排係荃灣綫往中環方向嘅月台同港島綫往柴灣方向嘅月台響一層,而港島綫去金鐘方向嘅(終點站)月台同荃灣綫往荃灣方向嘅月台都響同一層,等乘客可以跨月台轉車.當港島綫第二期(金鐘至上環)1986年通車後,金鐘站繼續做佢轉車站嘅角色.
太古廣場三期行人通道[編輯]
- 內文: 太古廣場
地鐵公司喺2003年同香港政府及地產發展商喺太古廣場三期地底起行人隧道連接金鐘站現有通往太古廣場嘅行人隧道,長280米,隧道內有行人運輸帶,已於2007年2月26號啟用.乘客可以由金鐘站F出口行去太古廣場三期或灣仔星街及皇后大道東一帶.
現時F出口行人隧道範圍由原來嘅太古廣場嘅行人隧道縮減至行人隧道連接該站大堂嘅出入閘口.
地鐵縱火事件[編輯]
2004年香港地鐵縱火案響2004年1月5號發生,係香港地鐵由1979年啟用以來第一宗列車縱火案.事件並冇造成嚴重傷亡,只有14人受輕傷.
65歲老翁嚴金鐘喺當日朝早七點半至九點期間,響地鐵荃灣站入閘,上咗一列往中環站方向嘅荃灣綫061號列車.
當列車離開尖沙咀站,駛入維港下面嘅地鐵隧道去金鐘站嗰陣,嚴金鐘喺列車頭卡車廂(肇事車卡冧巴:A167;現已修復),用打火機點著一個裝有天拿水(Thinner,即稀釋劑)嘅膠樽.當時任職政務主任嘅乘客季詩傑即時喝止對方,但膠樽成功被點燃,火勢順易燃液體迅速蔓延,並產生大量濃煙.
駕駛列車嘅車長決定將列車駛去金鐘站,並廣播通知乘客準備疏散.逃生期間,季詩傑曾經同其他乘客試圖截住嚴金鐘但未成功,嚴金鐘喺9點15分逃離金鐘地鐵站,並喺第二日中午12點25分返到屋企.
未來發展[編輯]
整緊嘅沙中綫(南北綫),都會有金鐘站.當呢兩條新鐵路線通車之後,連同現有嘅港島綫同荃灣綫同埋南港島綫,金鐘站將成為四條鐵路線嘅大型轉車站.
沙田至中環綫[編輯]
- 內文: 沙田至中環綫
根據運輸及房屋局於2007年7月向立法會提交文件建議興建嘅沙中綫合併方案,原計劃中嘅九廣鐵路金鐘東站將會改做金鐘站,成為日後南北綫嘅其中一個車站,並與現有金鐘站發展成為綜合交通車站,為南北綫,港島綫及南港島綫東段帶來更方便嘅轉乘安排.由於南港島綫東段起得快過沙中綫,沙中綫金鐘站嘅部份設施將提早連同南港島綫預早起.
上一站‧下一站[編輯]
列車班次[編輯]
參考[編輯]
- ↑ Admiralty指隔籬既添馬艦海軍基地,而笪地本來係海軍船塢.
- ↑ 港鐵公司就南港島線提供的文件(電腦投影片資料)
- ↑ 未來金鐘站的模擬切面圖,港鐵公司,2009年6月
- ↑ 未來金鐘站南港島綫月台模擬圖,港鐵公司,2010年11月


text:
千里迢迢返到港大,為嘅係睇一齣只能以社區放映形式播出嘅紀錄片,因為戲名係《消失的檔案》,係一段已經按政治需要而淡化嘅歷史.尋晚放眼望去,場內觀眾文質彬彬,就連觀映期間笑位都相當一致,可以得知對呢個題材有興趣嘅,都係本身就已經可以歸類為反共知識分子嘅人,其實唔能夠代表現今香港所謂嘅沉默大多數.
根據紀錄片片頭所述,之所以決定開拍,一切緣起於導演發現香港歷史檔案館有關六七暴動記述接近真空.對比一九五六年嘅右派暴動以及一九六六年嘅天星小輪加價騷亂嘅詳盡資訊,就連左派工會申請賠償商討細節都有詳細記載,前者嘅檔案可以話係蚊髀同牛髀.由於六七暴動對香港社會嘅影響遠比上述兩件事深遠,呢種詳略失衡明顯不合比例,不合情理,於是導演就推論,要抽走以至將歷史大幅篡改嘅人,一定來自高層,因此認為非拍不可.
紀錄片意在紀實,戲劇化處理則容易失真,但平實交代科學新知或者歷史大事來龍去脈又太唔吸引,所以免費電視台一般都唔會播太長嘅紀錄片,因為半個鐘已經會令普通觀眾失去專注,難以繼續.然而,要限制片長,又難免會好似《鏗鏘集》或者《星期X檔案》系列咁隔靴搔癢,左抽右減,結果就會東張西望化,淪為缺乏深度,純粹蜻蜓點水式嘅速食資訊.《消失的檔案》片長約兩個鐘,要睇真係要有中段難免有啲乏味嘅心理準備,但對有志於了解六七暴動真相嘅觀眾而言,確實係不可多得嘅觀影選擇,捱得過就會有所得著,黑暗過會是晨曦.
《消失的檔案》按時序敘事,有大量涉事者口述歷史,有英國方面解密檔案,亦有重金購入嘅外國新聞片段,但最多似乎都係剪報剪報剪報,所以就算有旁白努力以充沛感情讀啲內文出黎,畫面嘅單調都幾致命.但鑑於剪報極之能夠呈現當年今日各派思維,字字清晰無從抵賴,唔展現唔得,批評畫面單調亦絕對係苛求,係雞蛋裡挑骨頭.事關今次製成品嘅要務係還原歷史,只有喺歷史得以還原同受到尊重嘅前提之下,至有以其他藝術形式再加創作嘅空間,想睇易入口甚至戲劇化嘅六七暴動故事,只能等待其他有心人鋌而走險.
而導演身為有心人,即使盡力令紀錄片客觀,始終都係有自己嘅見解在其中.由於佢對六七暴動嘅見解同在場觀眾包括我都非常相近,自然順理成章照單全收,但抽離少少去分析,其實從導演一開始就先提中國文化大革命同埋澳門一二三事件呢個安排,就已經暴露咗佢個人嘅結論.
喺佢經過四年資料搜集之後,顯而易知,佢認為六七暴動就係香港版文革,煽動工會平民生事嘅領頭人物,大多同緊跟中共路線寧左勿右有關.呢一點,係過去四五十年香港社會嘅定調,但近年港共及其羽翼爪牙逐少逐少對事件重新定性,就係意圖擺脫左派主導印象.正如導演尚未察覺舊友屈穎妍以賓虛之勢轉軚靠左之前,屈穎妍就曾經為因反英抗暴鬥爭而留有案底嘅左仔寫書平反,出書嘅出版社火石文化係有明確嘅政治立場同出版動機,想扭曲一般人固有嘅認知,而六七暴動抑或反英抗暴,選用邊個叫法就已代表立場.
正因為立場往往先於歷史真相,《消失的檔案》第一個重要功能,就係令人知道左派組織同傳媒喉舌可以有幾顛倒黑白.早期騷亂,有人因為左仔投石滋事而無辜身亡,紀錄片明確指出呢個事實,但正因為受害者嘅首次出現極有新聞價值,可以聳動人心,左報竟然歪曲事實,公然指摘死者係皇家香港警察所害.又好似如今某個仍然活躍香港政界嘅昔日左仔,同樣係不知羞恥,聲稱自己當年畀警察拘捕嘅時候,只係喺天台收衫,畀人搜出黎嘅所謂利器只係舞台道具,但導演翻查之後發現其實係一把相當鋒利嘅牛肉刀.如果一般人都可以理解左派呢種為達階級鬥爭目的可以不設底線嘅思維,喺同共產黨周旋嘅時候或者可以更清醒.另外,無數受訪左派人士學識淺薄,盲目跟從組織而不知分寸,從佢地嘅憶述之中係表露無遺,其實亦足以作為後人嘅前車之鑑.
保留歷史,突出左仔弱智而恐怖之外,睇完《消失的檔案》,觀眾亦會對於共產黨在港勢力之無孔不入有更深切體會.六七暴動之前,左派已有經營學校,幫中學生洗腦,表面無害嘅學友社亦係精心包裝嘅左仔育成組織.紅線灰線各種連繫之精密,外人如非置身其中,絕對係難以理解.著有《我與香港地下黨》,已經移民加拿大嘅梁慕嫻,亦都有喺片中現身說法.明乎此,梁振英執政之後牛鬼蛇神全面進場,其實不過係歷史重演,早有留意,自然見怪不怪.
適逢香港歷史博物館大裝修,《消失的檔案》絕對有必要長放喺館內,填補二戰戰後香港歷史空白,而且要日日播年年播,等本地人同遊客都可以有更準確認知.但共產黨權勢極盛,楊光都有大紫荊勳章,今日香港早非建館當日嘅自由香港.改頭換臉之後,換黎嘅大抵係有所傾側嘅面目全非,唔重新演繹六七暴動為反英抗暴已經要酬神謝恩,要求佢預留空間畀六七暴動民間自發紀錄片純屬天方夜譚.


text:
摩洛哥
摩洛哥王國(阿拉伯文:المغرب)係非洲西北部一個國.王國嘅東部同埋東南部同阿爾及利亞交界,南部靠近西撒哈拉,西部面向大西洋,並向北隔直布羅陀海峽同地中海同西班牙相望.1979年摩洛哥佔領西撒哈拉,不過佢喺西撒哈拉嘅權利一直未被國際上任何國家承認.摩洛哥認為交界嘅休達同梅利利亞應該係佢嘅領土,不過查實係由西班牙管轄.除阿拉伯文之外,喺摩洛哥境內重有好多地方語言,而法文同西班牙文亦被同時用.
歷史[編輯]
- 內文: 摩洛哥史
自50萬年以嚟摩洛哥所在嘅地方係非洲同歐洲之間嘅一條交通要道.考古發現證明呢度一早就有人住.最早喺呢度定居嘅柏柏爾人嘅來歷經已冇辦法考證.7世紀嗰陣,阿拉伯人嚟到呢處,重喺8世紀建立王國.中世紀時期喺呢度統治嘅朝代有啲係柏柏爾人,有啲係阿拉伯人.從15世紀開始,摩洛哥受到多個西方國家嘅入侵.20世紀初期嘅摩洛哥危機係導致第一次世界大戰嘅重要原因之一.1912年3月,法國佔領摩洛哥.1956年3月,獨立.[1]
中國古籍入便有關摩洛哥嘅較早記載,有宋人趙汝適《諸蕃志》「默伽獵國」.
政治[編輯]
摩洛哥係一個君主立憲制嘅多黨制國家,國王擁有比較大嘅權利.議會分參議院同眾議院兩院,眾議院325名議員由國民直接選舉而出,任期為五年.參議院270名由地方代表選出,每三年更換三分之一.
穆罕默德六世自1999年登基後加強國家嘅民主化,對內嘗試緩和貧困同保證社會治安,對外持相對緩和嘅伊斯蘭國家政策.摩洛哥係中東同歐美對話嘅一個重要中間人.
地理[編輯]
受副高控制同加那利寒流影響,形成乾燥嘅熱帶沙漠氣候;阿特拉斯山脈貫穿全國,當中圖卜卡勒山(4165米)係全國最高點.
54%嘅人口係城市居民.重要城市有:
經濟[編輯]
摩洛哥最主要嘅經濟部門係旅游業,漁業同燐酸礦嘅出口.農業同牧業亦相對重要,不過受氣候影響比對大.摩洛哥喺好多方面依靠外嚟資助.國民經濟發展相當緩慢.
人口[編輯]
摩洛哥80%嘅居民係阿拉伯人,20%係柏柏爾人.多數係伊斯蘭遜尼派教徒.除咗呢啲之外重有少數猶太教徒同基督教徒.


text:
2012.12.20
即係咁,林清尋日狂飲雞煲d湯之後返到hostel狂嘔,搞到今日都無得同我地去滑雪,好慘得黎又好好笑XD
我地去ge滑雪場係Hong介紹,全部都係當地人,我地去既時候仲要左等右等個識講英文既serve我地…
好啦我地又唔知係邊拎滑雪工具又拎錯人地既搞左好耐先出到滑雪場.
我地係無教練既情況下滑左一陣覺得悶想上山既時候,先發覺我地無俾錢買吊車……
惟有滑滑下唔知自己做緊咩既情況下就走左了
下次再黎滑雪真係唔可以貪平,要請個教練先得!
另外,係去滑雪場既途中,我地係江南站見到Ben’s Cookies!
Baskin Robbins之外係香港搵唔到好好味既外國野食!
滑完雪之後波同B去睇舞台劇而我同細婷就去首爾站既Lotte Mart會合林清掃貨
可惜我地預錯時間遲左成個鐘先到
結果去到見唔到清,我同婷就索性拿拿林掃完貨返去hostel搵清.
我地最後除左買左無數既紫菜同蕉奶之外,仲買左呢樣野:
又大又甜既士多啤梨!!!
咁大個女第一次食大粒得黎又甜既士多啤梨!
去韓國除左蕉奶而家又多左樣一定要食既野:DD
返到見到清原來佢等得太耐之後又唔係好舒服就返左去沖涼.
之後我地三個就再戰明洞.
去到明洞清又嘔…去旅行病左真係好慘:(


text:
自己喺屋企嘅通渠方法有好多種…
⋯有啲好癡線嘅方法你以為冇用,其實好有用.
其中有啲你諗都無諗過但係 堅WORK 嘅方法有以下幾種⋯⋯
即睇 用家提供片段←
(如果你想搵《終極新通渠方法—韓國通渠貼》<–可以去呢度)
燒烤叉通渠方法
(真人真事:)
有位朋友喺去旅行嘅時候住民宿,好不幸地係開完大之後整到人地個廁所塞左.
而又好不幸地,因為當時已經係深夜,呢位朋友又唔想嘈醒民宿的主人,所以決定自己諗通渠方法.
如是者佢就係間Apartment裏面睇吓有冇通渠嘅工具,點知搵極都冇喎.
但係當佢摷個雜物房嘅時候,又俾佢搵到一支燒烤叉喎.
佢靈機一捉,決定犧牲支叉來試一試.
佢係個廁所度吉下吉下,原先係諗住用來吉鬆啲塞住左嘅野,點知,一吉就連成舊屎都吉實左.
當然,呢位朋友唔會放過呢個機會,索性將舊屎叉埋出嚟,一沖廁,就
通左啦.
當然支燒烤叉就要報銷啦.
但係屋企嘅小朋友千祈唔好亂試,因為萬一吉穿左條渠,就唔係廁所塞左咁簡單,而係爆屎渠啦,咁嗰陣時真係倒瀉屎都唔掂.
以毒攻毒,至諸死地而後生
曾經有位渠王講過:
「通渠呢家野,唔係出就係入.」
除左上面用燒烤叉將淤塞物取出嘅方法,有啲人,亦會挺而走險,諗住再隊野入去就可以打通佢.
有朋友曾經試過隊冰波(飲whisky用嗰啲),諗住夠硬,夠大,可以打散啲淤塞物.
不過有時舊冰有浮力,又未必隊得樂入.
有啲人索性把心一橫,痾多幾篤落去,諗住用力沖就會沖得走.
等我話你知,咁樣做係十分之危險,分分鐘會令到佢塞上加塞.
以上呢啲方法唔係唔得嘅,不過只限於淤塞程度唔係咁嚴重嘅情況.反而風險亦大,真係一將功成萬骨枯,有機會令到情況更嚴重.
終極新通渠方法—韓國通渠貼
呢個可能係最有效率又低成本嘅通渠方法,分分鐘搞到全香港啲通渠佬都冇得撈.
呢隻韓國通渠貼嘅原理,其實同通渠公司用嘅高壓通渠服務有異曲同工之妙.
用法:
- 首先用通渠貼將馬桶密封
- 當一沖水嘅時候,裏面嘅氣壓就會增加
- 而當佢嘅氣壓增加嘅時候,我哋只需要將佢壓返落去,淤塞物自然會被推走
非常簡單易用,而且又好乾淨.
有時零晨廁所先嚟塞,你可以慳返嗰千幾二千蚊叫通渠佬添!
雖然好多香港人都未見過呢一種通渠方法,不過其實呢個產品已經係韓國推出左好多年,而且相當受歡迎,所以係技術上已經非常之成熟.
Click呢度 睇更多成功個案!!
當然我講得呢一個方法出嚟,梗係唔係叫你搭飛機去韓國買啦,因為而家係香港都已經有得買啦.
只要你去呢個網站,就可以買到呢個韓國通渠貼,仲有順豐速遞送貨㗎添!
其他用家提供片段:
→想買可以去呢度←


text:
正在瀏覽這個版面的使用者: Google [Bot] 和 16 位訪客
1/ 睇完個堆意見,其實重點係個場地問題多過攝影師問題,又要對位但又水平中,不過個場就細一細,樓底又矮,人多人少又要再SET好個位,如果個D柱位樓底問題,最簡單就係搵個又大又靚既場去再擺過酒
2/燈光就係攝影師問題,不過個背景,白式反光金字已經係錯既組合,依樣係新人既選擇,個字又正正係新人中間,又點可以打到新人又打唔到個字呢?攝影師只可以係後期做野,而依埋相,我相信係未經後期...
3/至於斬人頭,佢地係斬左個囉緊茶既姐妹,係張相入面,新人,長輩同儀式先係主角,如果個攝影師除左依張相外,有其他相影埋個姐妹,咁就無問題,分鏡既野,唔識睇相都識睇電視啦,唔會全部畫面都係廣角鏡,一定有D係 close up.
場地問題所以影得閪?
個場細都唔係影到咁on9呀,起碼都正常少少
場細影得好叫專業,但上面都唔知似乜鳩
屌你俾成皮野出去影張斟茶相 由高影落去好似CCTV 影落黎咁
原來攝影唔係賣專業賣服務
仲要話個場細影到咁柒 屌返新人轉頭
正常人都知上面唔撚妥啦 就算平到一皮都未至於咁柒
唔識攝影 但睇唔過眼你d point 講得咁柒
上面副圖證明,係伴娘生得矮,所以咁岩「cut頭」
(新人跪低,個頭都接近佢膊頭咁高)
另外佢唔係cut頭,而係cut鎖骨對上
如果唔係低胸,就只係唔覺眼既背景人
「cut頭」已經係果個情況下既較佳構圖
如果影埋伴娘,構圖上違反表意法則
主角變中置既伴娘(or司儀?),喧賓奪主
而亦唔可以crop胸(因為太矮)


text:
吉列豬柳泡菜湯烏冬鍋
( 18-MAR-2016 FRI )
仲係潮潮濕濕 真係好煩呀 ~~
早餐食花生醬多士 乾爭爭咁 最 cheap 係得一邊有花生醬 錢就識收足 貨就交一半 唉 ~
菇場唔忙 咁就好喇 ~
Lunch 食酸辣米線 但其實次次食半碗就已經開始飽 要慢慢慢慢食 但米線已經唔熱 不過無理由唔食家嘛 但又唔可以好急咁食 因為真係食到出汗架 咪搞 ~
放工探媽咪 咁家姐話好大霧 叫我開住把遮行入去 等 d 司機睇到我喎 講到咁恐怖 我話我坐小巴入去算喇 ~
同船頭一齊搭車 等咗 20 分鐘小巴先有車 咁坐 20 分鐘落車 好在佢帶我去小巴站咋 如果唔係我又要再搵 咁之後我自己再等 25 分鐘小巴 再坐 10 分鐘小巴先到醫院 真係人都顛 最邪係無啦啦有人要換片 我又要等 終於 7 點先入到病房 最搞笑家姐問我走未 我話啱啱入去探媽咪半分鐘咋 哈 因為我平時 7 點左右就走嘛 今晚實在等太耐車喇 下次真係行去好過 ~
家姐無耐就到喇 傾下計又 8 點 lu 咁係時候走喇 ~
里奧大人有朋友黎九龍灣食飯 諗住約佢 不過佢話要陪我食飯 咁食完飯再約佢地食糖水 算佢啦 特登陪我 嘻嘻 ~
想食泡菜鍋 咁去吉豚屋啦 點知原來已經無咗個泡菜鍋 嗚嗚 我就係想食家嘛 嗚嗚 ~
食完番到屋企都 9 點半 我就即沖涼 之後熨衫喇 咁里奧大人就一路做嘢一路等朋友囉 差唔多 10 點半就打比佢地 因為如果佢地仲未食完就出黎喇 不過原來佢地咁啱食完 咁就一齊去滿記喇 ~
我就睇雜誌同打機等里奧大人 差唔多 12 點幾先番到黎 咁再同佢傾下計 等埋佢沖涼 1 點幾先瞓呀 好在聽日 off 可以瞓到自然醒呢 ~


text:
阿波島 必去景點及阿波島附近酒店推介
阿波島附近酒店預訂
神秘優惠價幫你慳更多
即時揭開神秘優惠價,慳得更多
阿波島必去推介 - 阿波島
想去 阿波島 自由行?等 Hotels.com 帶你玩盡 阿波島阿波島 啦!留意我地文章,話你知去阿波島 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿波島阿波島 附近有咩酒店,等你更加容易計劃行程,慳返酒店來回景點嘅時間.
阿波島阿波島 自由行
去得阿波島阿波島 自由行最緊要一定係揀啱日子去.一啲熱門景點例如,阿波島 嘅 阿波島,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿波島阿波島 交通
想去阿波島 暢順無阻濟,最好就係出發前,睇清楚阿波島阿波島 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿波島阿波島 必食必買攻略
阿波島阿波島一直都係旅遊熱門地點,去到阿波島阿波島,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
澳門高端印度菜 氹仔果阿之夜
去澳門食葡國菜,唔通個個都鍾意食葡國菜咩?我諗大家喺Google Map入面都bookmark咗好多葡國餐廳,水蟹粥,魚翅飯店等等,之但係次次去澳門,食嚟食去都係嗰幾間,飯堂咩?有無新意呀?今次我哋就介紹你哋試吓好味又傳統嘅印度菜,位於氹仔嘅果阿之夜!
樓高三層嘅果阿之夜,地下嗰層係酒吧,主打小食同雞尾酒.咦!個雞尾酒Menu成張尋寶圖咁嘅?原來係1498年葡萄牙航海家Vasco de Gama航海之旅嘅地圖,佢係歷史上第一位由歐洲航海到印度嘅探險家,而呢度嘅9種特調雞尾酒就係以佢去印度途經嘅9個航點命名.每款雞尾酒分別以一種香料,水果同烈酒製成,真係好有印度嘅風情呀.
Mombasa
以龍舌蘭酒加上西柚汁同西柚鹽而成,味道比較濃烈,但西柚味好出好開胃,作為餐前嘅選擇相當唔錯.
Cape Verde Islands
如果好似我A姐咁,飲少少都會面紅,咁呢杯就啱晒你.用朗姆酒配上椰子同菠蘿嘅鮮甜味道,真係好fruity架!
咖喱雞迷你漢堡 Chicken Tikka Slider
作為餐前小食,為今晚嘅辣熱一熱身.內裏嘅咖喱雞,唔算好辣,但就好入味,而且香料味好香濃,可唔可以要多幾個?
果阿式炒蜆 Goa Style Clams
用上好多唔同嘅香料,令呢個蜆食落好有層次,粒粒蜆都漲卜卜架,而最驚喜就係會加上芒果入饌,好清新好得意!
而3樓就係餐廳,主打印度傳統菜餚.望住成個氹仔舊城區嘅夜景嘆呢個印度餐,真係好有異國風情.
魚肉莫柯利 Fish Moilee
怕辣嘅朋友呢個入門級啱晒,味道以椰奶為主,再略帶微辣,而魚嘅份量雖然唔多,但就好鮮好滑.
烤雞馬薩拉 Chicken Tikka Masala
經過醃製嘅雞肉用上tandoor烤爐烤製,配以濃郁嘅蕃茄奶油醬汁,味道濃郁,係中級嘅辣程度,但呢個汁真係無得頂,可唔可以叫多個飯呀?
印度烤餅
除咗飯,食印度菜又點少得烤餅呢,索晒汁嘅烤餅真係無得頂呀!記住用手食更滋味呀!
果阿之夜 Goa Nights
地址:澳門氹仔告利雅施利華街118 號
營業時間:星期一至日 16:00-01:00
電話:+853 2856 7819
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
報料或合作:keepintouch@aandmdiary.com


text:
我想接个力
期待期待
话说寡姐开发99%之后不就 I am everywhere 了吗?再拍续集寡姐还会出来吗?
女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神女神神女神女神女神女神女神女神女神女神女神
会补上爱情戏吗?


text:
問其實我呢個IT人係做乜,我都答唔到你,因為實際上做得比雜務更雜.好似剛剛個禮拜六有個客尖東間寫字樓要禮拜一開張,要人幫手趕埋啲上網頭電話頭,老細就屈咗我晨早起身過去幫裝修師傅手拉線打頭,裝修佬嗰瓣都撈埋.點解會識呢啲嘢?梗係唔識啦,咪落場問人即學即做囉.
另一邊葵涌貨櫃碼頭個倉,掛住「IT部」個名入場但做親都係擺明唔關IT事的純粹粗重工夫,今日終於由幕前做到幕後,派咗去尖東間office做系統檢查,聽落好pro其實只係俾一大份checklist你,跟住逐行逐個指令打入去睇結果正唔正常就得,食完早餐食完lunch同臨放工各一次,做晒一輪之後抖一抖就可以開始準備下一round,真正由朝check到晚.好鬼忙,不過令我第一次有機會行呢頭,發現尖東真是一個好地方.
可能因為之前坐Sony位置係尖西,餐餐lunch天天新款又好鬼豐富食得刁咗,呢兩日覺得尖東冇乜好食,本身食肆已經唔多,又要多數得個貴字唔太好食,結果每次搵食都係去新文華,先發現正喎尖沙咀原來仲有俾我哋香港平民百姓行嘅商場.係咪襯返隔籬好鬼死舊的華懋呢,新文華真係點睇都似旺角之類地區開咗好多年都唔肯裝修啲商場,望落去好殘完全唔尖咀,好在入面舖頭一樣咁old-school,有收返算正常價位嘅茶記,仲有好多你同我行過唔會「挑呢啲嘢邊度會有香港人買架」而睇見會心郁郁想幫襯種「正常」舖頭,充滿親切感.
禮拜六做裝修喺海傍另一邊開工,雖然趕頭趕命因為棟大廈禮拜六晏晝唔開冷氣星期日直頭全日唔開(好多老細好多地方都唔當裝修師傅係人,以前做fair砌場同今次落手落腳做感同身受好多次,佢哋賺嘅係真正血汗錢,所以我一向好尊重裝修師傅),趕時趕一點鐘lunch同三點三tea time都特登行過嚟呢頭,冇計唔食麥記的話得新文華有平飯食,同埋有咩想買要補給都係呢邊.坐低吹開水班師傅怒屌自由行,雖然尖沙咀叫做商業區高檔地段,以前佢哋開工時有咩特別嘢要搵就近都唔係搵唔到,但而家唔係藥房就珠寶五金舖變晒金舖,尖東唯一仲搵到電工五金買得返最角落頭的新文華.
星期一唔使身水身汗坐返office,好在上華懋坐即係新文華隔籬,梗係開心啦大把好嘢食喎,做完晏晝輪system check中間有一個鐘空檔鼠咗落樓下掃掃街,酒吧街下面麵包西餅煎釀三寶蒸籠包點連pizza都有得食,食完仲有間細細間涼茶舖俾你清熱添,充滿行舊區嘅感覺,亦係自由行出現開始只顧住做大陸人生意香港人你死你事嘅尖沙咀俾唔到你嘅感覺,同埋唔貴呀十蚊六件煎釀三寶,我屋企樓下都兩蚊一件啦!以前我唔太鍾意出嚟尖沙咀,叫我過呢邊返工更加可免則免因為消費太高,但呢兩日之後我會同老細講聲,「如果係返尖東的話,都唔錯喎.」
唔知當初係咪龔如心刻意經營維持古典,華懋同新文華呢個尖沙咀角落,係而家尖沙咀難得仲有濃厚八九十年代香港色彩地帶,附近幾個商場大半舖頭變晒做金舖錶舖藥材舖時,新文華仲可以俾到你二三十蚊個下午茶十蚊六粒炸魚蛋八九蚊碗清保涼,再食住花生醬多睇隔籬幾個商場點樣無時無刻都俾十幾間旅遊巴百幾個大陸人包圍.只係唔知維持到幾耐,新文華入面地下已經變咗間outlet(雖然未見過有人行),街舖都每隔幾個舖位就一間係藥房,換言之街坊式細舖執一間就少一間,相信過多一兩年再路過呢度,新文華應該都會淪陷變成「另一間尖沙咀商場」,就好似今日嚟華懋廣場返工,諗住收工可以落華懋戲院睇返場戲,先發現原來間戲院執咗好耐已經變埋做金舖outlet一樣,真正的香港特色已經慢慢消失.
願甜甜神在天之靈眷顧我哋土生土長香港人,庇佑華懋同新文華呢個尖沙咀最角落位置唔會俾自由行入侵,唔會變成為做大陸人生意而開嘅商場,保存呢處尖東甚至尖沙咀最後一片屬於真正香港人的樂土.


text:
早幾日Switch宣布咗經典Game《塊魂》會推出Switch嘅重製版本《塊魂Encore》,一班玩《塊魂》大嘅90後已經急不及待要玩,不過就要等到冬季先有得玩啦〜除咗《塊魂Encore》之外,嚟緊秋冬仲有2隻同friend玩一流嘅Party Game會登場,超級期待啊!!😍
1. 《塊魂Encore》
淨係控制主角小王子係咁將個波碌碌下黐起地下啲雜物,碌到指定大細成為唔同嘅星球,睇落好似好簡單,但實際上幾考判斷力㗎!一嚟要碌啲啱Size嘅雜物,太大會黐唔到,太細又好似冇乜用咁,二嚟仲要控制個波嘅平衡,如果啲雜物偏向一邊咁黐個波就會唔平衡變到好難碌又碌得慢!
14年後嘅重製版《塊魂Encore》基本操作同以前PS2版分別唔大,但就多咗體感操作,可以「Chok掣」加速,亦都有HD震動功能等玩家有多重享受〜
《塊魂Encore》仲可以分割螢幕雙打,同Friend一人一邊喺限時內鬥碌到最大,一齊亂碌鬥撞一定好過癮超爆笑!
《塊魂Encore》
發售日期:2018年冬季(未有確實日期)
最多遊戲人數:2人
2. 《Super Mario Party》
Party必備Game《Super Mario Party》等多10零日就有得玩!集合多個小遊戲嘅《Mario Party》系列一直受到玩家嘅愛戴,今次推出Switch嘅版本有80隻全新嘅小遊戲,絕無重覆前作嘅遊戲,有排先玩得晒啦〜😆
《Super Mario Party》除咗可以用「雙Mon」組合嚟玩之外,仲可以用Switch手掣嘅體感功能玩多款小遊戲,可以用全身去玩小遊戲,完全有第一身嘅感覺!為咗隻Game編輯可以買部Switch!!(不過冇錢買...)
《Super Mario Party》
發售日期:2018年10月5日
最多遊戲人數:4人
3. 《任天堂明星大亂鬥》
睇cover就已經感受到隻Game會好正,連官方都話Switch版嘅《任天堂明星大亂鬥》係史上最大型,因為無論係角色,道具,場景定係背景音樂,都係歷年嚟咁多隻遊戲之中最多!有多個角色,道具同場景嘅組合隻Game就可以千變萬化,玩極都玩唔厭〜
集合任天堂71個經典遊戲角色,喺100個遊戲場景入面,配以各種道具進行格鬥模式對戰,絕對係今年令玩家最期待嘅Game之一!仲有成900首背景音樂,一次過聽晒要28個鐘真係超誇張,「史上最大型」呢個名銜真係實至名歸啊!
《任天堂明星大亂鬥》
發售日期:2018年12月7日


text:
《 日出前讓戀愛開始 》重溫少年時代的浪漫
世界盃開波,條街靜英英,戲院雖然未至於成重災區,但最近又實在無乜話題作品上畫.淡靜期上淡靜戲,有部《 日出前讓戀愛開始 》上星期悄悄上畫,片名擺明抽張學友水,有趣的是呢部戲係打後生仔主意,D細路有權唔知歌神喺1992年有首金曲叫《 日出前讓戀愛終結 》.
而呢部戲,竟然係港產經典《新不了情》嘅變種再變種,真係幾驚訝.話說《日出》改編自2006年嘅日本純愛電影《太陽之歌》,而《太陽之歌》其實又改編自1993年之《新不了情》……橫跨25年嘅接力,到今時今日呢點只可以當做一個funny fact,事實除咗「絕症歌女去拍拖」呢個元素係一樣之外,其他嘢真心唔關事.
而卡士係另一樣funny嘅地方,在戲中超純情嘅女主角Bella Thorne現實中係一名當代豪放女,對展露美好身段毫不吝嗇 (佢IG真係幾精彩),公開自己雙性戀傾向之餘亦敢愛敢恨,好難明卡士佢嘅人係點樣睇到佢演呢個角色嘅潛質,但香港觀眾對佢無先入為主嘅印象,在戲中睇落都幾順眼;至於男主角Patrick Schwarzenegger,無錯,見到呢個水蛇春嘅姓氏應該估到佢就係大隻佬阿諾個仔! 文質彬彬,係賣樣嘅.
有齊靚仔靚女靚景,加條絕症橋,《日出》係穩陣嘅.少男少女嘅戀愛情懷,講就老土,但睇畫面都幾浪漫,後生仔應該投入到,年紀大啲都唔難回憶起自己後生都曾經咁樣為愛情傻豬過,每日準時企喺同一個地點只係想暗戀嘅對象經過時望到佢一眼.《日出》除左愛情,仲有阿爸費盡心力照顧絕症囡囡喺度派洋蔥,而飾演女主角閨蜜嘅Quinn Shephard幾搶鏡,外型sweet之餘角色夠爽夠雷,令人讚嘆「人生有個真正朋友的確好極」.人生同電影一樣,愛情以外,有埋親情同友情,真係豐富同完滿好多.
文:一觸
只要有電影,就好.


text:
奶粉點解會有激素??
-
micmicheung last edited by
我其實唔係好明, 奶粉點解會再加D激素落去? 正常唔係都冇激素?
-
conyyyy last edited by
有激素應該係指幫D牛牛打激素谷奶,咁谷出黎D奶都唔知好唔好,再拎黎整奶粉小朋友咪會飲到
-
VICKY last edited by
@micmicheung 宜家有奶粉冇落激素,PLATINUM就係其中一隻
-
SYLVIA last edited by
呢隻我都食左一段時間,感覺上都ok,起碼bb唔會話唔肯食同埋有便便
-
bubblewoo last edited by
所以而家先有咁多奶粉主打有機&冇激素, 我揀eleva都係因為咁, 有哂歐盟同丹麥認證應該都會好D, 好在都夾得好 :)
-
KIKI last edited by
你講呢隻反而未聽過,通常都係聽本地大牌子
-
KIKI last edited by
夾到BB最重要,始終每個人身體都唔一樣,我阿B都係食platinum, 生長線keep住係80
-
jenny last edited by
platinum呢隻好似直頭講明冇激素同非基因改造
-
uban321 last edited by
之前睇過新聞話而家D小朋友咁早熟都關依樣事~ 但依個年代樣樣都有基因改造同激素, 都避唔到咁多
-
ho33yan last edited by
我都會揀有organic認證既奶粉, 起碼佢個農場同D牛都真係有監管
-
polly last edited by
可以揀illuma organic,佢嚴格控制激素,化學農藥果d,仲有埋認證添
-
awongnie last edited by
有激素咁得人驚?我幫個仔揀咗雅培HMO,佢係有母乳成份,仲加左益生元,效果同飲人奶差唔多,人奶成分最安全
-
cmkkwong last edited by
Eleva係大牌子黎架喎, 佢係雅培的有機奶粉, 點會未聽過 @@


text:
我哋次次都係考前幾日博命到廢寢忘餐,企圖力挽狂瀾.作為一個講求效率(懶)嘅人,我最關注嘅問題有:淨番幾日,點先唔仆直?點以最短時間記住最多資料?皇天不負有心人,經過層層篩選後,我發現以下幾個方法科學又易做,無藉口話攰話盛,終於「媽媽今天不必擔心我」,攞A升grade無難度.
一﹑理想溫習時段
瞓覺前
呢個時段要額外拎出嚟講,因為佢係最黃金嘅記憶時段.瞓前90分鐘最好拎嚟記重點中嘅重點.入睡後大腦會整理日頭溫過嘅資料,你臨瞓前背嘅內容,會係呢種潛意識毫無防備嘅狀態下,係大腦來回縈繞.
99黃金記憶時段
黃金記憶時段嘅說法眾說紛紜,有人話朝早6-7點已經係.咁擺明玩嘢啫,要人6點起身.而如果突然改變作息,係嗰幾日先改起身同瞓覺時間,身體難以適應,溫習成效會好差.好彩仲有其他時段,8-10點﹑18-20點﹑21點至瞓前.
有專家參考艾賓浩斯嘅遺忘曲線,衍生出99黃金記憶時段.第一個9係指9點到臨瞓嗰段黃金記憶時段,第二個9指間隔9個小時內,至少再溫習背誦一次.例如你12點溫完去瞓,咁你瞓7-8個鐘到,起身食完少少嘢就好開始溫番啦.原理係背完書嘅8.8小時後,大部分人只記得36%嘅內容,咁我哋就要係大量遺忘前至少再溫習多次去鞏固記憶.
二﹑溫習方法
善用色彩﹑圖案﹑聲音
用唔同顏色嘅螢光筆間底唔同類別嘅重點,例如headings用綠色﹑details用黃色,刺激眼球加深印象.將溫習內容圖像化亦好有用,根據內容畫少少簡單又低能嘅公仔,容易勾起你記憶.另外,有部分人對聲音比較敏感,比起齋睇,讀埋出聲會易記好多,咁你就要試下唔同方法,睇下邊個啱自己.
自問自答
唔好話呢個方法煩同嘥時間,你以為自己IQ150,昅幾眼就記得晒?對住啲notes讀嗰陣,我哋成日以為自己已經掌握晒.對自己誠實啲,唔好再咁多幻想,老老實實遮住佢,背番啲嘢出嚟,捉下邊啲位錯咗,咁先知原來自己乜都唔記得嘛.
向別人講解/互相提問
原理同「自問自答」差唔多,旨在互相提問嚟增強記憶.但呢個方法嘅另一個好處在於發掘到自己忽略嘅point,因為大家理解資料嘅着眼點唔同,好可能問到對方無為意但其實重要嘅問題.


text:
Financial Times 亞洲編輯唔獲續簽證, 陳凱欣 居然話無關新聞自由,佢係專業記者出身,佢嘅無恥令人嘆為觀止,只不過,大家諗清楚,呢個人係核心梁粉嚟,甚至比屈穎妍同潘麗瓊都要核心,至少屈穎妍同潘麗瓊未能進入政府決策核心,但 陳凱欣 係高永文嘅政治助理.其實,梁粉都係一班專業人士,專業人士墮落,係梁粉嘅縮影.
陳凱欣 只不過係墮落記者
好多泛民支持者,或中間選民認知嘅專業人士,其實都好TVB《壹號皇庭》,《妙手仁心》果種世界嘅認知,專業人士有優質生活,但又有良知,呢個係大家對專業人士嘅美好想像,呢個亦係2003年後公民黨得以走上政治舞台嘅原因.只不過,現實好多專業人士並非大家想像中咁偉大.香港好多專業人士,佢地有專業嘅知識,但專業知識並非用嚟改善人類生活,對佢地嚟講,專業只不過係搵銀同搵權嘅工具,呢個係更反映香港專業人士唔少人中嘅本質,而 陳凱欣 係典型例子,如果佢係一個咁認為新聞自由重要嘅,我相信 陳凱欣 應該係政治beat,唔係伊拉克戰爭果陣,陪黃應士一齊膠,或者平日唔出嚟跑,但好似食雞珍,陳漢儀呢啲大官出嚟就衝出嚟跑,呢個係部分所謂新聞人果種白鴿眼,只不過, 陳凱欣 做得特別核突咁解.所以物以類聚, 陳凱欣 投向梁粉集團,唔只因為佢同高永文好熟咁簡單,而係佢根本係果類專業人士,佢同潘麗瓊係同類,即係墮落記者.反而佢唔係屈穎妍果類,屈穎妍係左派學校出身,佢本來係果套政治信仰,如果以梁粉嚟講,有可能最根正苗紅正正係大家認為佢歪理連篇嘅屈穎妍,反而佢係仲有少少理想,大家認同與否另一回事,佢當年入壹週刊,好大機會係一九八九年大屠殺果種激憤,一如唔少紅二代,都係因為一九八九年大屠殺同中共一刀兩斷.薔薇騎士團,都有人中途投靠番銀河帝國都唔係怪事.
你話 陳凱欣 梁振英呢啲人有無所謂國家認同,我自己認為佢地係無,佢地只不過係一班邊度有權去邊度嘅人,我用番大家頂唔順嘅屈穎妍嚟講,屈穎妍至少曾經去中國採訪被人拉過,但你睇梁振英,1989年學生有可能贏,就聲討鄧李楊政權,一知道中共殺人派大勝就投靠殺人派,簡直係無恥到爆,其實呢個係梁粉嘅本質,你試吓中共依家倒台,或者依家香港獨立會令佢地有利,呢班友會唔會即刻轉軚.所以梁振英之亂嘅本質,係一班英治年代訓練嘅專業人士,有專業知識,但無專業道德,反而用專業知識胡作非為,推香港一條死路, 陳凱欣 可以認為政府無問題,其實一早反映,佢對所謂新聞道德,新聞自由一啲堅持都無,呢個正係 陳凱欣 以及佢啲同黨嘅本質.
人類歷史上,有無一啲空有知識嘅人渣,推向人類陷入大災難,好似赤柬,呢班友係唔係一班盲毛,英薩利係法國Science Po出嚟嘅精英,喬森潘係出身Université de Montpellier嘅教授,胡榮係巴黎大學嘅博士,我唔要求專業人士做聖人,但專業人士搞政治基本道德都唔講,就仲衰過商人治國.而香港過去呢幾年,正正面對一班知得好多嘅專業人士,扭盡六壬抽空香港,不負責任.
陳凱欣 會唔會做魔頭,我唔知,但我都幾肯定,香港已經被呢啲心術不正嘅專業人士玩得太殘,我覺得真係 enough is enough,所以我幾唔妥劉小麗都好,但唔會焦土到走去支持 陳凱欣 ,所謂焦土派,我都幾肯定呢班友只不過係另一班赤柬,香港落入佢地手都幾大件事果吓.依家香港,可能選政客入議會以最小傷害為原則,保留香港元氣直至支爆深化到一個程度,有西方國家嚟收拾殘局,或香港可以乘機離開中國統治為止,而唔係一班十分熟悉香港玩法嘅港奸,越嚟越多人進入議會,然後將香港搾乾,咁就算日後點救都唔會救得番果隻,當然,焦土派呢班友嘅本質,其實都係一班有知識專業人士玩弄專業嘅仆街,無錯,焦土派嘅祖師爺係教新聞嘅,佢不如出嚟教訓吓 陳凱欣 .
一個妖魔鬼怪橫行嘅年代,要睇清形勢,睇清個別人嘅本質,但我可以肯定係,新聞系出身嘅人可以如此背叛新聞自由追求,佢真係會為市民,除非你有自虐狂,好想懲罰市民黨執政,咁又作別論嘅.


text:
哈迪斯蒂 必去景點及哈迪斯蒂湖公園附近酒店推介
哈迪斯蒂湖公園附近酒店預訂
神秘優惠價幫你慳更多
即時揭開神秘優惠價,慳得更多
哈迪斯蒂必去推介 - 哈迪斯蒂湖公園
想去 哈迪斯蒂 自由行?等 Hotels.com 帶你玩盡 哈迪斯蒂哈迪斯蒂湖公園 啦!留意我地文章,話你知去哈迪斯蒂 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋哈迪斯蒂哈迪斯蒂湖公園 附近有咩酒店,等你更加容易計劃行程,慳返酒店來回景點嘅時間.
哈迪斯蒂哈迪斯蒂湖公園 自由行
去得哈迪斯蒂哈迪斯蒂湖公園 自由行最緊要一定係揀啱日子去.一啲熱門景點例如,哈迪斯蒂 嘅 哈迪斯蒂湖公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
哈迪斯蒂哈迪斯蒂湖公園 交通
想去哈迪斯蒂湖公園 暢順無阻濟,最好就係出發前,睇清楚哈迪斯蒂哈迪斯蒂湖公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
哈迪斯蒂哈迪斯蒂湖公園 必食必買攻略
哈迪斯蒂哈迪斯蒂湖公園一直都係旅遊熱門地點,去到哈迪斯蒂哈迪斯蒂湖公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
記者: Author2018-08-09
■疑為情所困嘅少女,只穿內褲在馬路上行走. 一個長頭髮染咗些少金毛嘅少女,淨係着住內褲,無上裝,冇着鞋喺條馬路度浪蕩,其間又喊又叫,見到都心酸,究竟受咗乜嘢刺激令到佢咁失常呢?前日下晝4點幾,讀者陳先生放工後沿長沙灣道向深水埗方向行去搭巴士,行到近長沙灣消防局嘅行人天橋底嗰陣,聽到前面有人大嗌.
的士避開唔敢載
當佢行近嘅時候,就見到個年約20歲嘅女仔,喺3線行車嘅長沙灣道向荔枝角方向慢線,逆線而行.陳先生話初時見個女仔好似想截的士,有架的士駛埋去,但懷疑司機見到個女仔冇着衫,唔敢載佢,切去中線避開佢,其他車見佢喺慢線行都避之則吉.
個女仔繼續行到去長沙灣遊樂場對開嘅巴士站,行番上行人路踎喺地下大叫大喊,好似打電話.陳先生話個女仔情緒非常激動,淨係聽到佢大嗌「聽電話呀」,言語間似係同情人鬧交,但其他都聽唔清楚.個女仔嘅手臂同大髀都有紋身,陳先生話佢仲好似滾地沙咁碌地,最後坐咗喺地下.陳先生上咗巴士後,見到兩個差人指住女仔個方向行緊過去,應該係有途人報咗警.
警方就話,喺上址見到嗰名19歲少女,佢情緒激動,於是召救護車將佢送院檢查,同時通知咗佢屋企人.希望佢情緒平復番,重新振作啦!


text:
13 JUNE 2014(FRI)
之後都係TRY IT 參加過幾次試食活動,估唔到除左食之外,TRY IT都有其他嘢試用.見佢地有珮氏驅蚊爽防蚊配飾,咁就貪得意申請埋一份,好彩地抽中左可以參與試用呀~
坊間好多驅蚊嘅用具我地試過,不過由於一般嘅驅蚊貼個味道都好勁,我個鼻敏感鼻又接受唔到,所以屋企都唔會有驅蚊物品.曾經都買過啲聲稱冇味嘅,不過用落就覺得效用唔大.
就係因為依個原因,我同小小豬都成日俾蚊針,曾經試過係短短一個等巴士嘅時間,我地兩母子分別俾蚊針左五至六粒,真係又痕又多粒粒,都幾慘呀!
就趁今次試用機會,就睇吓我同珮氏驅蚊爽防蚊配飾夾唔夾啦!
一般驅蚊產品都係以貼紙為主,不過今次依個係防蚊配飾,可以用係不同嘅地方呀~
一盒三片嘅防蚊配飾,包裝仲附有座台卡紙~
密封包裝,防止走味~
以Toy Story主角做,單看造型已經非常鐘意啦~
背面印有啲關於蚊嘅知識~
介紹完畢就等我講吓啲實戰先啦!
我最關心就係味道方面會唔會太強,坦白講話個味唔勁都係呃你,因為就係要依靠依啲味道啲蚊先唔會嚟咬我地.不過,我個鼻敏感鼻都可以接受,起碼嗅到個鼻都冇唔舒服.
防蚊效用又如何?我將三片分別用係小小豬身上,書包同埋屋企窗前~
由於防蚊時間都比較長,用到夜上都仍然仲有效.所以等小小豬用完之後,我都會放係個座台卡紙,等我可以打BLOG時都防一防蚊~
依排都落過下雨,所以都有好多蚊,不過用防蚊配飾嗰幾日,又真係覺得蚊少左係我地周圍飛嚟飛去,又冇俾蚊咬,我唔敢講話全部都係防蚊配飾功效,不過唔多唔少都應該係影響啦!
More information :
FACEBOOK:https://www.facebook.com/lux.pearls.mq?fref=ts


text:
講環保日日都講,但係真心以行動證明一切嘅朋友又有幾多,今日真係嚟參觀一下深水埗區的一家樓上餐廳,佢哋實行咗一個叫「社區雪櫃」嘅行動
呢個社區雪櫃就係位於深水埗大南街同石硤尾街交界,一棟唐樓入面上一層就到㗎啦!唔係專登搵其實都冇咩可能會Walkin㗎
喺唐樓門口鐵閘就貼咗餐廳個招牌喺度!要入閘上去就要Call餐廳職員落嚟開門俾你
沿樓梯上嚟都黑,所以行路都要小心D!門口上面掛咗個霍格華茲9 3/4月台招牌,我諗老闆應該好鍾意Harry Potter
門外都有電話號碼,萬一上到嚟摸門釘都可以打電話俾老闆
一入到去真係覺得古典味濃,不過地方唔大,店內坐到十多人,左邊有梳化同埋書櫃,可以喺度坐低睇吓書咁,好有屋企Feel
負責人都十分喜愛英式風格,知道呢度有時會舉行各類不同的活動,好似十二月就有個「漫漫步茶會」可以俾參加嘅朋友嘗嘗正統英式High Tea,不過我今次嚟就冇呢個機會,因為如果唔預約的話,walkin都應該唔會有位
好啦好啦...今次嚟嘅目的係睇吓佢哋點樣做個社區雪櫃,順便教育一下小朋友人哋點樣做環保,不過...
呢個雪櫃會唔會細咗少少...當然環保事無分大小!都要欣賞佢哋有這個誠意去實行
「社區雪櫃」食物分享站,大家都可以隨時上嚟放低及取用任何食物
大家當然唔好求求其其帶D過咗期又唔食得嘅嘢嚟,雪櫃裡面多數都係D儲存期較耐同埋全新未開封的食物
相信呢個地方可以俾到一班愛閱讀愛英式生活的朋友們聚集,同埋可以藉住呢個雪櫃彼此分享,我個人覺得呢個「社區雪櫃」意義比實際用途要大
店主仲養咗隻貓,佢叫「大帝」呀,我好想同佢講,我都養咗兩個大帝呀...仲好辛苦㖭
一個小小機會俾佢哋睇到其實喺香港,真係有好多有心人實行環保,雖然目的唔係話要幫助好多窮困家庭,而旨在培養大家互相分享的精神!
希望下次有機會上嚟食嘢嘆下茶啦
Photo by CANON 5D Mark IV, Len | EF 24-70mm f2.8L II USM
呀劍評語: 概念係好,但係實際幫助未必好大,因為都係熟客仔自己交換嘢食多,幫到真正有需要嘅人我諗未有好大成效,不過始終有好過冇,多個途徑讓人認識環保,珍惜食物!
深水埗大南街202號閣樓(港鐵深水埗站 A2 出口, 步行約7分鐘)
Papillon 簡介
位於深水埗的書店café,提供舒適環境予客人邊閱讀邊「歎茶」,書室會不時舉辦讀書會或文藝工作坊,另可預約作私人聚會.
(以上資料更新至文章當日)


text:
推出初期一時鋒頭無兩,喺歐美日本等地實體版賣到斷哂貨,然後到而家都無聲氣要推出中文版 Patch,令唔少香港堅持玩本土語言嘅玩家恨得牙癢癢嘅《OCTOPATH TRAVELER 八方旅人》……Sorry,前言好長,總之,今日我終於有時間寫佢嘅遊戲感想鳥!
之所以拖到今日,一來因為遊戲篇幅好長,二來我
懶忙,所以我寧願而家先寫,我係唔會容許自己玩左 3 個鐘都唔知有無嘅 Free Demo ,就當自己已經打爆機寫 Review.我嬲呀,真係當讀者傻架喎,尊重下自己,尊重下個遊戲啦 O_Q
有關遊戲嘅玩法同埋賣點,喺遊戲剛剛公佈時我都不時寫文吹奏,既然期待咁高,我喺剛剛拎到遊戲嘅時候,其實都有淆淆地,到底會唔會期望越大失望越大……
結果係無.我玩得好滿足.好開心.《八方》係我今年目前繼《Detroit》之後,第二隻玩完,個心會冒起一句「能夠玩到咁好嘅遊戲,我好感恩」嘅 Game,鍾意到明明做野好忙,都屎忽痕整左兩篇
好似無咩用嘅攻略出黎(喂)
遊戲地圖非常大,除咗城鎮,亦有唔少 Hidden Boss 以及大量支線任務,係一隻設定上非常傳統嘅 RPG(其實都幾串,用 Unreal Engine 4 黎整一個復古 Pixel 風嘅遊戲……)
角色升 Level 要用嘅經驗值數量算好合理,至少唔會令玩家升級升到悶:因為升 Level 係遊戲中好必要嘅部份黎架,就算你戰鬥技術再高,唔夠血好容易會比怪秒,越級越太多真係會出事的;例如我 20 lv 時走去挑機打 40 lv 嘅怪,真係彈指間灰飛煙滅左都唔知咩事.
角色主線故事嘅戰鬥都算輕鬆易過,反而開副職嗰幾場 Boss 戰就幾有挑戰性,例如魔術師,武芸家呢一堆,一來我又自己衰,Lv 差好多就走去挑機,結果死左兩次之後都係返出去秘密練功算.
遊戲入面共八個角色,每個角色都係獨立故事,而每個故事就各分為四個章節,所以淨係主線都真係好耐玩,都未計 N 咁多個支線任務!唔怪得官方之前講到明「唔駛出 DLC 個 Game 都夠豐富」,呢句真呀,遊戲份量絕對貨真價實.
不過,呢個設定就有好有唔好啦,因為遊戲並無強制玩家進行故事章節嘅次序,所以我一開始係玩左自己鍾意嘅角色路線先,即係例如 Cyrus 學者哥哥(心)
但係,八個角色入面,仲有一啲角色,你玩得唔係好順手,或者覺得佢個故事唔係好啱口味,自自然然就……被放入冷宮.強調:係我自己唔鍾意啫,無話佢有咩唔好~LOL
戰鬥系統簡單易上手,破防敵人就可以進行弱點攻擊,善用 Boost 仲可以加強效力,如果錢多嘅朋友,場上又有「商人」職業嘅同伴,仲可以用錢請古兵黎幫手打,仲要幾大力下,第一次用時我都笑左出聲:果然有錢駛得鬼推磨!LOL
雖然好多人會覺得「舊式 RPG 成日要磨怪升 level 真係好悶」,不過玩《八方》時我又唔係好覺得辛苦,一來升級算快,二來,戰鬥裡面同場四位角色,各自技能都唔同,有武藝,魔法,屬性,各式輔助技,而敵人嘅弱點都需要玩家留神;所以,直至遊戲中盤時嘅戰鬥都有佢嘅樂趣喺度,因為你會不斷試用唔同嘅攻擊配搭.
至於遊戲後期……相信大家最少都 45 lv,直接去試下挑機打地域 Boss 罷啦~
當然我盡可能都唔想劇透,因為我知道好多玩家仲等緊遊戲中文化嘅一日,所以而家就把故事說穿似乎不太好,若要簡單說明,只能講八條故事線可以話並無關聯,只不過喺同一片大陸上面發生;所以《八方》並唔係啲咩令人「嘩」一聲嘅劃時代驚世劇本,而係淡淡然地訴說「每個人有不同的故事」:八人因為各自的旅行而聚頭,到故事完結,就回到各自的地方去,萍水相逢,淡淡交會過,各不留下印.
「旅人」嘅意思或者亦有如此一樣含意吧.
不過,我原本都期待八位旅人之間會有更多互動交流,亦有以為每人劇情中會有選項,從而影響另一個人嘅路線,結果以上元素都係無的,遊戲絕對係一條直路到終點,完全無 Square Enix 一向嘅扭曲作風(喂)所以到我爆機之時,感覺反而有啲唔太真實.
因為遊戲好樸實,唔花巧,完全唔 Tricky,我真係老啦,面對咁單純嘅遊戲反而覺得唔慣 /w\
講返啲機能上面嘅野先.畫質方面算係咁,畢竟而家係要重現像素風,所以揀喺 Switch 上面推出真係好明智,因為就算隻 Game 再好玩,如果《八方》落 PS4 然後有人用 Pro 機黎玩,應該只會收黎一堆「畫面唔得」嘅評價……LOL
但我並唔係話緊遊戲畫面唔用心架,遊戲喺啲細節位,例如光折射,水倒映等地方,遊戲都好努力地表現嗰種材質感.
配樂方面係遊戲中超出色嘅一環,我喺開 Game 第二日,已經忍唔住課金買左隻 Original Soundtrack:
每個角色,每個地圖都有自己嘅主題曲,例如上面首「学者サイラスのテーマ」,聽落帶有幾分王國出行嘅壯大感,同 Cyrus 本人嘅角色非常配合,本身鍾意聽 Soundtrack 嘅朋友,我強烈推介你入手埋《八方》隻碟,絕對唔會後悔的!
總括黎講,《八方旅人》同我預期一樣,係一隻非常出色嘅 RPG 小品!雖然角色及劇情並無互動選項,令我有些許期待落空,不過,無論係劇情同埋系統,我都搵唔到明顯不滿嘅地方,喂呀,雞蛋裡挑骨頭就無意思啦.
當然啦,呢隻點都係 RPG,而玩 RPG 就一定要煲,要花時間,如果你一向傾向玩即時戰鬥遊戲嘅,唔緊要,出返去玩《Border Break》;但如果你唔介意花時間自己靜靜地一個人打機,呢隻《八方雲集》……Sorry 比我搞最後一次呢個 Gag,我意思係《八方旅人》,喺今年目前已經推出市面嘅幾隻日本 RPG 作品黎講(我唔開名 LOL),絕對係格外出色嘅佳作.
2018 Top Ten 遊戲 from 我,一定會有佢份.
多謝你睇到呢度,如果呢篇短短的感想,能夠引起你在遊戲中片刻共鳴,或者掀起你一點興趣,咁都係我嘅榮幸:)


text:
近呢十幾年遊戲業發展得愈來愈好,當中有好多作品都以故事吸引見稱,遊戲嘅世界觀好多時都會成為遊戲迷追捧嘅要素同原因.所以呢排愈黎愈多電影製作公司向遊戲廠借鏡,將經典又或者膾炙人口嘅遊戲系列改篇成電影.雖然好多改篇出嚟嘅成品好多都甩皮甩骨,但係間唔中都有一兩套係OK,玩家收貨嘅程度.Ubisoft 早前就開拍《刺客信條》系列電影,仲請到年青版磁力王Michael Fassbender出演.套戲收唔收得就未知,不過Ubisoft 睇嚟已經準備好推出一系列遊戲電影,而今日更公佈咗早前大受歡迎嘅遊戲《Tom Clancy: the Division》電影版嘅角色人選.
主角方面,會由出演過《星際啟示錄》同《火星任務》嘅Jessica Chastain,以及《斷背山》,《波斯王子》主角Jake Gyllenhaal擔任.故事方面就會主要描述災難,愛情,友情,背叛同英雄主義,唔多唔少都令有玩開《Tom Clancy: the Division》嘅朋友產生共鳴.不過遊戲改篇嘅電影都真係好睇主角帶唔帶到本身遊戲味道出嚟,Jessica Chastain之前都做過唔少科幻題材而大受好評嘅電影,Jake Gyllenhaal之前亦因為《波斯王子》而聲名大噪,相信兩位一定可以為電影版《Tom Clancy: the Division》帶來火花!


text:
SATURDAY
20th Oct 2018
東京迪士尼渡假區由6月7日至7月7日舉行為期31日嘅特備節目「迪士尼迎七夕」.喺東京迪士尼樂園同東京迪士尼海洋分別有打扮成牛郎同織女嘅米奇米妮登場同大家打招呼.
喺東京迪士尼樂園牛郎米奇同織女米妮坐住人力車,同一大班迪士尼朋友,迪士尼公主王子們,伴隨日本傳統七夕音樂同大家見面!全球迪士尼就淨係得東京迪士尼先可以見到傳統七夕造型嘅迪士尼朋友㗎咋!
而東京迪士尼海洋都唔輸蝕,由牛郎米奇同織女米妮帶領超萌超可愛着住七夕服飾嘅Duffy同ShellieMay,仲有喺海洋先見得到嘅小魚仙艾莉奧公主同艾力王子,茉莉公主同阿拉丁!
天氣熱熱地就最啱嚟返杯凍凍嘅甜品,喺東京迪士尼樂園同東京迪士尼海洋都可以買到士多啤梨慕絲蛋糕連紀念杯,食完仲可以拎埋個杯返屋企做紀念.慕絲蛋糕上面嘅粉藍色啫喱代表銀河,上面仲有七彩粒粒同黃色星星朱古力.
迪士尼七夕美食當然唔止咁少啦!想同情人食得豪華少少嘅話,可以選擇去迪士尼酒店-東京迪士尼樂園大飯店同東京迪士尼海洋觀海景大飯店入面嘅餐廳喇!
首先就有位於東京迪士尼樂園大飯店入面嘅雪伍德花園餐廳,自助餐形式包你可以食到飽飽♡ 由頭盤,熱葷至甜品都以七夕為主題,唔止超靚超可愛,仲挑選咗初夏最旬嘅食材,務求俾賓客最好嘅美食享受.而平時去食自助餐一定唔會掂嘅麵包都非常有驚喜!星星形椰果放笹竹麵包船上,甜甜地又唔會太膩,食哂成個都冇問題!
想食得再精緻啲就可以試下位於東京迪士尼海洋觀海景大飯店入面嘅地中海料理餐廳-海洋宮,今次小編就品嚐咗佢地嘅Lunch course,唔止好味,仲好靚呀!三文魚他他配西芹伴芒果熱情果醬汁,酸酸甜甜夠哂開胃.主菜就有燒烤小里肌牛肉配粟米仔枝豆沙律,牛肉超嫩滑!!細細件入口即溶勁好味♡ 甜品係糖煮白桃配薄荷雪葩,中和返牛肉嘅油膩,變得特別清新.
另外同樣位於東京迪士尼海洋觀海景大飯店入面嘅中菜餐廳-絲路園,就可以試到同平時喺香港完全唔一樣嘅中國菜!前菜係牡丹蝦配刺身帶子,唔係誇張,係小編食過最好味嘅牡丹蝦同帶子♡ 因為經過煙燻所以味道特別突出鮮甜㗎!主菜有辣醬油炒小里肌牛肉,少少辣,配埋新鮮夏日蔬果好Fresh!甜品就有芒果布甸配杏仁豆腐,仲有星星啫喱做裝飾勁Cute!
而位於東京迪士尼渡假區內嘅迪士尼大使大飯店入面嘅亥伯龍廳亦有推出以七夕為主題嘅蛋糕,戴住米奇米妮嘅笹竹船係糖片,可以食得㗎!但咁可愛真係唔捨得食落肚.下面嘅全部都係初夏時令生果,但配埋蛋糕同撻底,夠哂清新呀!
另外仲有七夕特飲,可以自己倒入檸檬汁,令飲品變色!超神奇啊~特飲仲附送埋限定嘅唐老鴨黛絲鴨嘅七夕短冊㗎!
食飽飽就有力氣去Shopping喇!商品以牛郎米奇同織女米妮一齊坐住笹竹船浪漫橫渡銀河為主題,太實在可愛好想全部帶哂返屋企呀!
雖然七夕係中國傳統節日,但流傳到日本又有另一翻風味,想感受一下日本浪漫七夕節嘅話,相信東京迪士尼渡假區會係一個好選擇啊♪
舉行期間:2018年6月7日至7月7日
©Disney


text:
依家啲小朋友一代比一代早熟,有時佢地講嘅野真係會一嗚驚人架!就好似小丸子咁,你以為只係畀小朋友睇嘅卡通咁簡單?其實當中有啲對白都會令大人有所體會,甚至可以慰藉到心靈添!
凡事總有辦法解決
就算件事幾差幾麻煩都好,只要花啲心機同時間處理,到最後都一定會解決到.加油!
其他人對你有期望係好事
其他人對你有期望係因為相信你嘅能力,雖然係會有壓力,但亦都可以推動自己成為一個更好,更強嘅人.
平凡有罪咩?
每個人都有自己鐘意同適合自己嘅生活,想過得平凡一啲並冇問題,唔洗個個都活得轟轟烈烈嘅〜
原本嘅你就已經好好好
你本身嘅個性已經好好,唔需要為其他人嘅目光而強行改變自己,做自己就係最好嘅你.
人不可以貌相
唔好睇見我細細粒以為我好恰,我可以做到嘅事分分鐘比你多好夠,能力強過你N倍!!
唔洗理啲無聊人
世間上嘅無聊人實在太多,遇到佢地唔洗晒時間理佢地,好好利用時間充實自己,做好自己仲好啦〜
休息係為咗行更遠嘅路
再強勁嘅鐵人都會因為磨損生銹而壞嘅一日,不如適時停一停,叉叉電,保養一下,條路會行得更長遠更寬闊.
始終係屋企最好
有永遠支持自己嘅屋企人,暖笠笠嘅床,食唔完嘅野食,仲有電腦,電視,冷氣等等等等,屋企唔係最好仲有邊度係?
每個星期日晚都好想可以返返去朝早
嗯,編輯認為除咗小丸子之外,所有打工仔同學生其實都係咁諗!!(哈哈哈哈哈哈哈哈哈哈)


text:
有話說﹕天然色素與人造色素蛋糕
文章日期:2018年3月27日
(明報專訊)今時今日相機食先嘅年代,大家為呃like可以去到幾盡?小朋友生日會,家長們選購嘅蛋糕,已經唔能夠只用一個「靚」字去形容,直情要令所有在場人士大叫「嘩!嘩!嘩!」先算有氣派.
之不過最近有家長在網上帖文,話小朋友食咗一個藍色造型蛋糕後,連大便都變成藍色,十分擔心.不過啲網民留言回應話「食得就預咗啦!」好似唔覺得有問題.講真Mama都曾經為阿女訂做一個造型好鬼靚嘅立體生日蛋糕,蛋糕上公仔有黑色頭髮,食完個嘴黑掹掹,問左整餅師傅話係竹炭粉,咁你話又有冇問題呢?
五顏六色的蛋糕,相信大部分都係人造色素,究竟係咪要敬而遠之?Mama即刻請教一下老友嘉璐(Carol Lam),佢曾經喺法國藍帶廚藝學院修讀法國菜及法國甜品課程,又成日花心思煮得意飯盒畀佢個寶貝女.嘉璐話,自己親手整嘢食,知道用咩材料最好!色素之中,有一種叫天然色素,主要由植物中提取,例如芋頭嘅紫色,紅菜頭嘅紅色等等,佢整蛋糕多數會用呢啲天然原材料製成嘅色素.但因為係天然色素,的確係較難做到好深色好鮮艷嘅效果.相比之下,化學色素做嘅蛋糕,顏色可以好鮮艷,十分搶眼,受歡迎都無可厚非,「喺我角度,食少少唔會有好大問題,始終都係可食用的色素;但最重要唔好大量食;同埋食蛋糕時,家長撥開糖皮,色素部分,唔好畀小朋友食咁多」.
嘉璐話好多天然食物都可以做到色彩繽紛嘅蛋糕,「你試下拎住紅桑子一陣,隻手會被染紅,花小小心思就可以用嚟整紅色嘅嘢食!」又或者將唔同顏色嘅水果左拼右拼,都已經可以做到一個好靚嘅蛋糕.好啦,Mama記住呢個貼士,下次都試下DIY畀兩隻馬騮仔先!
[Happy PaMa 教得樂 第183期]


text:
藝人周海媚及林家棟為黎芷珊主持的節目易游娱乐官网《最佳拍檔》擔任嘉賓,在節目入面兩人除了分享了入行經歷,以及合作的趣事外,周海媚更自爆自己有陰陽眼,兼分享其靈異經歷!
自爆從小已經見到鬼
周海媚及林家棟當年合作經典劇集《大鬧廣昌隆》,上演可歌可泣的「人鬼戀」,問到本身兩人相不相信有鬼神存在?周海媚坦言:易游娱乐官网「信!其實自細我睇到.」她突然的自爆令林家棟明顯打咗個突,其後講到電視城還未搬到將軍澳前,八廠經常被傳好猛鬼,周海媚也分享自己的靈異經歷:「八廠咪有個女洗手間嘅,行到尾就入廠,洗手間喺中間,咁我就去洗手間啦,跟住度度門都鎖咗,推唔開,因為夜晚呀嘛,終於有一度門推得開,我用力推開之後,我就見到個好肥嘅女性,抱緊個BB餵緊奶,瞪住我!我呆咗諗咗兩秒鐘,即刻拔腿就跑去服裝間,跟住冇講任何嘢,服裝間個女仔問『你做咩塊面咁青?』,佢好嬲咁望住我我先驚!」
周海媚在舊電視城女廁撞鬼(影片截圖)
另外她又透露自己有次去馬六甲工作也有遇到怪事:易游娱乐官网「我哋到咗一間酒店Check-in,我同姐姐同房,我好攰所以姐姐沖涼先,佢沖完涼出嚟坐喺梳妝台嗰邊,有塊鏡,我喺佢後面唞緊,然後我望佢…直頭唔敢講嘢,我姐姐後面嗰個唔係我,係坐咗個當地女仔咁嘅人.」
周海媚講靈異事件講到眼都凸埋,更添恐怖感(影片截圖)
恐怖女鬼對住佢笑
不過要數到最驚嚇的一次,易游娱乐官网周海媚即表示發生在龍蝦灣,當時她們拍完外景後離開,其中一個梳頭姐姐問導演可否先走,然後周海媚有揸車所以載對方一程:「中間有段路勉強可以兩架車擦身而過,我哋離遠半夜三,四點就見到有車入嚟,心諗咁都有?係咪返屋企?覺得好奇怪喇已經,我好注意咁睇,車裏面就坐滿人嘅,突然間架車駛過去一刻,見到有個女仔伸個頭出嚟,望住我笑.佢個嘴好大,鮮紅色,隻眼好似日本公仔咁好細,一條線咁,望住我笑,我好清楚!過咗之後我一路揸車,我真係九秒九揸返去.」


text:
您现在的位置:网站首页 > > 奇迹私发网 > 正文
喺呢个奇迹好似系获得咗一种新嘅能力
作者:admin 日期:2017-11-11 8:09:52 人气: 次
其实喺呢个奇迹上面嘅游戏里面注重呢个等级嘅,唔理点话,等级系呢个游戏嘅基础呢,有时候有咗等级就可以去做一啲嘢啦,比如交流加好友,使唔使要去到呢个六级以上先得,啱啱开始入嚟嘅时候,加个好友都唔得,就系连好友嘅交谈唔完成唔到呢,而且喺呢个奇迹上便啲多嘅嘢系统都系要等级嘅制呢,进入副本地图嘅等级最低廿级,仲有进入啲好啲嘅工作喐地图嘅等级,好似嗰啲恶魔广场丫之类嘅等级都要三十级以上嘅呢,所以呢,如果系喺奇迹上面冇升到三十级嘅时候.就咩都做唔到呢.
重有更怪嘅就系,呢个加个战盟,或者系一个家族.好似呢个加个战盟需要五十级以上呢,加个家族需要四十五级以上,其实好似噉嘅奇迹系统,我觉得都系可以加呢,话晒喺呢个奇迹上面如果冇咁嘅野嘅话呢,仲唔好讲呢,所以呢,喺奇迹上面应该系比较易就升升到呢四十五或者五十级啫,等到噉嘅话,第二轮转职需要一百五十级,得到大师嘅资格需要四百级,呢一下就觉得好麻烦嘞.
喺奇迹里面,我啱啱完成第二轮转职,所以呢,冇到个等级嘅骱啲嘅时候,我就觉得喺呢个奇迹好似系获得咗一种新嘅能力,一样嘅,不过唔理点话喺呢个奇迹上面应该都唔错嘅呢,话晒喺噉嘅一个游戏里面好多嘅时候,都要装备嚟撑住,所以呢啲等级都系由啲装备叠起呢,所以话如果觉得自己喺奇迹上面嘅等级太低,乜都做唔到,咁你就快升啦,等一百级以后嘅话基本上就全部解锁喇,而且喺呢个奇迹上面嘅等级压制都犀利,唔同嘅等级上面嘅内容啲唔一样,如果你觉得喺呢个奇迹入面啲内容唔一样,咁就冇做法玩呢个游戏咗呢,唔理系加攻击定加敏捷呢个内容啲都系等级制嘅好重要嘅啫!
想了解更多关于奇迹私服的精彩资讯,请大家继续关注 > 奇迹私发网!


text:
今日有讀者forward俾我,壹週刊關於 BNO 居英同居歐權利嘅訪問,跟住果件英文盲字都唔識多個嘅澳門人,又想抽水.我本來喺公幹途中,但我都抽時間略作回應,主要係幾樣嘢,為免大家唔小心中咗伏都唔知,咁就唔好喇.
BNO 居英,居歐等問題
先講領事保護, BNO 係受英國領事保護,有事實好過班友只識貪污嘅中國領事館,中國領事館係有名不務正業,呢個係唔識講.
跟住係居歐,要 BNO 居歐,係唔駛入英國,因為果項權利 2004/38/EC 嘅一部分,當然果件澳門人唔駛回應我,你自己搞清楚你自己本葡國公民卡上面有乜item先.當然,真係用過葡國公民卡喺歐陸同英國行使2004/38/EC權利嘅,都估到張公民卡有啲乜嘢問題,我唔多講.
跟住係居英,Windrush Generation事件裡面,大家見識過Home Office可以有幾行政混亂,佢混亂程度比歐洲嚴重好多,歐洲承認 BNO 居歐權,果個唔係administrative error,因為電腦年代,如果果個國家嘅戶籍電腦系統良好,係唔會認錯或出事,係有法理考慮,當然果個法理考慮,免費版唔講.但 BNO 喺英國國籍中,佢喺英國嘅逗留權利,我都係果句,充滿咗彈性.正因為太有彈性,所以一旦Home Office內部有事亂嚟都幾頭痕,所以我建議大家可以renew BNO ,但除非你攞咗Tier-5 visa,否則唔好亂咁留英,雖然 BNO 果句奇怪到無朋友嘅Oberservation,其實Home Office內部都唔知點處理,因為佢唔係好符合IA 1971 Immigration control要求嘅產品,呢啲咁灰色地帶嘅嘢,一般公務員係唔識妥善handle.
簡單嚟講, BNO 係一件英國政府精心設計嘅法律怪物,我都係研究咗廿年,先至大致上摸清英國佬玩乜,除非你十分熟悉佢當中嘅運作邏輯,否則留英果度,不如renew咗 BNO 先,再睇英國政府點改革 IA 1971,因為 Windrush果件事,IA 1971同BNA 1981都證明係過於複雜,行唔通,屆時再算,但依家唔好亂咁留英.


text:
喺世界上,仲有啲戰爭喺技術上係未結束,包括中華民國同中華人民共和國之間嘅戰爭,以及 韓戰 . 韓戰 到依家都係根據《朝鮮人民軍最高司令官及中國人民志願軍司令員一方與聯合國軍總司令另一方關於北韓軍事停戰的協定》,技術上係停火,但兩者仍然喺交戰狀態.只不過,如果金正恩真係技術上令 韓戰 結束,就唔會好似東西德締結Grundlagenvertrag咁嘅情況,而係金正恩好大機會準備棄國.
韓戰 技術上結束嘅含義
東西德締結Grundlagenvertrag果陣,其實係有之前嘅四強協定做支持,因為東西德實際上係四個國家佔領區嚟,西德係英,美,法佔領區,而東德係蘇聯佔領區,呢個亦係點解德國統一必須要有一份四加二條約做支持方能作實嘅原因.而北韓嘅實際前身係蘇聯佔領區,只不過後嚟蘇聯唔似對東德有咁多指手劃腳,呢個託管責任實際由中華人民共和國負擔,呢個亦係中華人民共和國呢種「軍事佔領」北韓國際上無人挑戰嘅原因,因為本來日本軍事佔領,中華民國都有份.所以,如果金正恩要技術上結束 韓戰 ,係必須有中國同意,不論北韓嘅憲政本質,定係因為 韓戰 嘅停火協定,實際上包含所謂中國人民志願軍,亦即中國人民解放軍在內.甚至係要美中條約,至可以有一條金正恩簽得嘅結束戰爭協定.
但依家唔係,金正恩打算自己嚟,即係呢位首個訪問南韓嘅北韓領袖,好可能打算棄國,正如Grundlagenvertrag當東西德互相承認對方政府同主權,為日後東西德統一鋪好咗法律基礎(令1989-1990年嘅統一進程快好多),而依家金正恩咁樣,不單代表咗美國對金正恩嘅安全保證,而且好大機會技術結束 韓戰 後就棄國,因為北韓一旦大開國門,情況可能比當年東德開放國門更壞,東德當年大部分地區都收到西德電視,而北韓係一堆長期受洗腦嘅人突然受到南韓高度物質文化嘅衝擊,你覺得金正恩仲可以執政落去,我相信呢個已經係笑話.
好大機會,美軍就會駐守喺北京門口,除非中國遷都,否則呢次事件係戰略轉捩點.呢件事我一早估到,只不過中國啲外交判斷實在太廢.


text:
一向喺電台帶俾人好多歡樂嘅森美,今次衝出電台同電視台,將會喺下年農曆年期間,做星級導遊帶團去日本四國!
自從旅遊節目《森美旅行團》播出之後,森美繼杜如風後成為第二位日本達人.佢喺節目中帶住幾位靚女喺東京大玩特玩,不過同杜如風唔同嘅係森美比較著重去大自然景點,加上鍾意參與當地特色祭祀慶典等,聽落好似有深度好多.
森美呢個旅行團只有一團,不過價錢就相宜好多,只需每位$15,888.當中已經包括來回機票,3晚溫泉酒店及每日3餐,仲包晒景點門票.價錢相比起之前杜如風搞嘅,團費$118,888嘅東京6日團,就真係貼地好多.
而且杜如風團主力sell吃喝玩樂,相反森美團就sell四國秘景,走文化深度遊路線,仲會一路行一路同你講解歷史資料.另外亦會帶你親身體驗整烏冬,鳴門大橋漩渦,跳傳統阿波舞等,機會比起東京shopping同埋食懷石料理更難得!唔怪得知森美都搞笑咁話如果冇咁上下修養嘅話就唔好跟佢團喇.
而一向親民嘅森美講到明會整整跟足4日,仲保證每次搭車都一定會唱一首歌.最正係浸溫泉嘅時候,佢會毫不吝嗇地open佢副fit到漏嘅Body陪大家一齊浸!咁有誠意,想唔俾多啲Tips呢位導遊都唔得啦!
價錢相宜咁多,又有得同森美大哥周圍去玩,唔怪之得呢個團已經full咗.森美喺社交網站話因為太多人報名,所以個團喺今朝早十一點一開賣就爆咗.唔少網民都留言叫佢加團.
不過始終每個人對旅行嘅要求同荷包嘅深淺程度都唔同.如果有得揀,大家又會點揀呢?


text:
每年 8, 9月係我同老闆嘅生日同週年日子,
近年大家都希望借呢個藉口出去外遊放鬆一下 :)
今年因為老闆 8,9月太忙關係,
呢個外遊改到 10尾至可以起行,
目的地決定係北海道,
因可以睇紅葉,銀杏...
食地道日本菜同飲最愛的清酒 (酒鬼),
仲有仲有,我最最愛嘅浸溫泉 ^^
為左令老闆儘量休息,
今次 8 日旅程只會去 3 個地方,
札幌 ~ 洞爺湖 ~ 美瑛 ~ 札幌
洞爺湖嗰間溫泉旅館有免費 shuttle bus 接送,
所以只會响去美瑛嗰段自駕 (3天)...
不過,估唔到呢個咁 hea 嘅旅程都充滿着驚喜,
仲有驚險添 > <" (呢段容後再談)
好,睇相喇 ~
洞爺湖我地住响湖邊嘅旅館,呢樹係酒店大堂
我地房間外景色,當日天色麻麻
兩日早晚餐都係旅館裡食,唔使煩
今次我地飲左唔少靚清酒,
仲要揀貴價嘅黎飲,
因為真係平過香港好多,
咁... 冇理由唔飲架麻 :p
兩晚都係食懷石料理,呢啲小葉係料理裝飾,
我忍唔住帶左佢地番香港 :)
食完飯再對住個湖浸溫泉,大愛!
早餐望住呢個景,很不錯 ^^
到湖邊逛逛
天色開始轉晴,房間外嘅洞爺湖 ^^
太陽開始下山了,其實當時只係 4 點多
一地都係落葉
响洞爺湖 hea 左 3日2夜後,
跟旅館 shuttle bus 番札幌攞車自駕去美瑛,
美瑛呢段真係充滿着驚同喜,
詳情下回分解 :)


text:
人們睇牙大多恐懼嘅就系鑽牙,經常會問醫生可不可以唔鑽牙?答案梗系否定嘅,咁今日我哋嚟講一講點解補牙仲要磨牙.
老百姓去睇牙可能最常見嘅原因就系齲齒抑或俗稱蟲牙了,可能有人有印象,醫生總系會拿鑽磨一磨,令洞變大了才補,其實呢,醫生系把齲洞里面嘅腐質,也就系被細菌腐蝕了嘅牙體組織去除,呢個步驟完成了才能補牙.補牙嘅過程中,很多人希望唔去除腐質直接補,抑或要求少磨啲.咁行唔行呢?
其實,牙醫非常理解去除腐質嘅過程中可能出現唔適,我哋擔心疼痛難以忍受,想要唔磨牙少磨牙.抑或有嘅人特咪珍惜自己嘅牙齒,擔心牙齒磨掉啲就少D,希望多保留一D.咁唔去除腐質抑或唔清除干凈行唔行?答案系唔行嘅.點解呢?因為齲壞嘅牙齒中被細菌侵蝕破壞嘅部分,已經唔系健康嘅牙體組織,系相對松軟嘅,里面有大量嘅細菌.
而充填材料同呢部分牙體組織冇良好嘅結合,換句話講就系粘唔牢,待唔住.另外腐質中有細菌,會繼續侵蝕破壞健康牙體組織導致齲壞進展加深,更易導致充填體脫落.所以腐質不但只要去清理,仲要清干凈,咁點樣才能減輕消除治療中嘅疼痛唔適呢?一般嚟講越小嘅齲洞,需要磨除嘅越少,離牙神經更遠,過程簡單,治療過程中敏感疼痛唔適更少.所以如果發現齲齒,盡早治療可以減輕治療中嘅唔適.如果齲齒已經比較大比較嚴重了,清除腐質嘅過程中很可能會疼點辦呢?治療前采用局部麻醉可以有效嘅緩解治療過程中唔適,治療不再系難以忍受嘅了.
既然齲壞嘅部分要清干凈,咁需要磨掉嘅多少就系由牙齒齲壞程度所決定嘅.牙醫會喺盡量唔破壞正常牙體組織嘅情況下,小心清除干凈壞掉嘅部分,保留健康嘅牙體組織.所以並唔得因為想要多保留啲自己嘅牙體組織就少磨啲而唔去清干凈壞掉嘅部分.其實,換個角度考慮,對於醫生嚟講,越小嘅洞補起嚟越簡單,所以,對於唔辭辛勞把齲洞里嘅腐質清理干凈嘅醫生,我哋一定要理解.而且,定期檢查牙齒,每天正確擦牙,使用牙線,牙間隙刷呢些小嘢也系很關鍵嘅,咁才能防微杜漸.
相關推薦
《補牙注意事項有D咩?》
《補牙材料有邊D?》


text:
「倒數」
嚟到最後幾日,毫無意外郭大少應該係下星期一面世,而老婆終於可以卸貨啦.但係我哋真係未諗掂佢英文名叫乜嘢名好,真係大鑊.隔住個肚問佢,得兩個名有反應,但係再問佢個兩個名邊個好啲,佢就一啲反應都無.阿仔,你想叫乜嘢名呀?諗名真係一個好痛苦嘅問題.不過點都好啦,我哋真係好期待你加入我哋嚟個小家庭.阿哥同家姐都等緊你出世.
「準備」
要準備嘅嘢應該都準備好,當然出咗世之後仲有大把嘢要處理.有時諗起都頭痛,唔知點好.不過人生就係咁架啦,好嘅又一日,唔好嘅又一日.雖然有好多未知之數,不過我相信我哋一家人開開心心就得.希望星期一樣樣嘢都可以順順利利,最好就當然你自己出嚟,唔駛醫生足你先肯出嚟.等咗十個月終於可以見到你啦,而家嘅心情真係有啲複雜.
「最後」
聽日係最後一次去醫生度做檢查,睇下係唔係要醫生足你先肯出嚟.不過仲有幾日,唔知你會唔會比個驚喜我哋,自己走出嚟.當然我知道好多嘢唔可以控制,所以隨緣啦.不過要老婆捱一刀,真係有啲心痛.講到尾都係一個手術,點都有啲風險.雖然話現今醫學昌明,但係話唔擔心就係假嘅.點都好又係時候調節心情,因為嚟幾日又諗得太多唔好嘅嘢.都係之後先算啦,搞掂面前嘅嘢先.


text:
先講今季第一場比賽,彭利拿一反「攻中」形象,現身喺防中6號位,即係有傷在身嘅馬迪擅長嘅位置.作為防中,攔截,阻擋做得非常稱職之外,佢嘅傳送仲非常有威脅,91%的傳送成功率,當中有6球係長傳.防守,傳送,轉守為攻,係唔係好熟口面呢?無錯,呢個數據顯示佢有「卡域克化」嘅傾向!而呢個轉變唔係偶然,而係有預謀嘅.佢自己咁講:「依家我出任6號位,嘗試踢出最好嘅自己.而卡域克喺每課操練當中都幫我良多,有呢位最佳中場俾貼士我,同我講應該點踢點做,跟佢學嘢令我好易上手.」無錯,彭利拿之所以「卡域克化」,正正因為有卡域克同化佢!
其實摩連奴一早已經睇中彭利拿嘅潛力.上季彭利拿自己堅持要外借,呢一著令摩連奴有少少唔高興:「佢要外借令我有少少失望,因為我認為佢可以在曼聯爭逐正選之位.所以佢走咗我係唔開心嘅.」之但係呢一趟華倫之旅令彭利拿成長唔少,始終有得踢先會進步,佢喺華倫上陣23場,幫球隊拎聯賽第四,差3分甚至可以同皇馬同分!所以呢個經歷亦令彭利拿成長唔少,絕對係利多於弊.
而喺陣式上,彭利拿亦為摩連奴帶來一啲新選擇.摩帥如是說:「馬迪,費蘭尼,普巴,甚至係靴里拉,都係體質強,步大力雄嘅中場.相比之下,彭利拿,費特就係腳法行先,於狹窄空間以傳送連繫攻擊球員嘅中場.」多一個唔同風格嘅早場組合,佈陣當然更為靈活.再加上佢同費特已經開始建立友誼,2人份屬同鄉,彭利拿亦指佢會盡全力幫呢位巴西新將,會教佢英文,會同佢一齊努力,有默契之後絕對係另一個中場嘅殺著.希望佢可以成為下一個好似連格咁,令大家跌到滿地眼鏡碎嘅「新卡域克」啦!


text:
文在寅去平壤,件事越嚟越出人意表,無喇喇簽咗停戰協定,已經睇到全世界呆晒,但更奇嘅事出嚟, 金正恩 請文在寅出席北韓全國運動會開幕式,請文在寅發表演講,並且話要好似韓戰前咁統一.呢句嘢,十分之重要,即係 金正恩 棄國.
金正恩 棄國無棄念
大家明白點解韓戰南韓一方係聯合國軍代表,同埋北韓國旗歷史,就明乜事.韓戰南方由聯合國軍代表,當時蘇聯都唔敢投否決票,一方面蘇聯唔想介入韓戰,另一方面,大韓民國係繼承大韓帝國嘅正統,因為大韓民國係三一運動果度發展出嚟,同東西德原本國家政權散晒完全唔同.所以,北韓嘅法理合法性本來就係有問題,因為大韓民國出現後,就應該結束盟軍佔領局面,交還朝鮮半島予原主.
而大劑係,1948年9月9日北韓成立前,當時仍然係蘇聯佔領區嘅北韓,由北朝鮮人民委員會用嘅旗,都係太極旗,所以文在寅喺 金正恩 面前講嘅嘢好清楚,就係金正恩將會棄國,新嘅統一國家將會係大韓民國,即係東西德統一模式,由於蘇聯根本唔存在,而俄國作為蘇聯大部分事權繼承者,一早無咗喺北韓嘅權利,唔同蘇聯一直有喺東德駐紮,並無實質放棄喺東德嘅事權直至4+2和約,所以只要第二次侵金會完成,之後就可以就兩國合併進行實質磋商,而且 金正恩 應該收到南韓同美國部分俾佢嘅嘢,佢至會答應俾國際監察團去拆嘢咁爽,甚至俾文在寅當眾喺北韓攞威,呢種玩法,DDR年代都唔會咁玩.
金正恩 唔會突然喺平壤消失,因為勞動黨以至北韓軍隊嘅前途問題,都係要討論,當年德國處理Volkspolizei同Nationale Volksarmee嘅問題都一鑊泡,甚至係部分今日德國問題嘅遠因(因為NVA退役人員視同為外國軍隊效力,收到嘅退休金極低),南韓唔可能咁樣玩,但當 金正恩 功成身退後,佢應該喺瑞士享受佢嘅人生,甚至係由大韓民國政府供養佢一世,只不過,呢個安排,一定好遠過做中國傀儡,但一啲實質利益都收唔到, 金正恩 係一個聰明人,佢嘅狡猾程度遠高於中國班友,佢係生錯國家,如果佢生喺南韓,一早係最古惑政客之一.


text:
Breast Friend 乳日誌 - 留低嘅係一份心意
仲記唔記得一年半前的承諾?我話過會幫機構整一個香港乳癌app.嗰時問大家攞意見,究竟一個點樣嘅app先幫到大家走呢條乳癌抗癌路,大家比咗好多好好的意見我,但由於現實技術的限制,好多好建議都未能夠付諸實行住,但唔緊要,做得幾多得幾多,呢個app終於同大家見面:乳日誌 Breast Friend⋯⋯
未開始介紹個app之前,當然要下載咗先:
iOS 版本:乳日誌 Breast Friend
Android 版本:乳日誌 Breast Friend
下載完成後第一步就係要登記:
開頭設計團隊諗,由於內容可能涉及私隱,咁一定要登記啦,一般D app都係用email登記,但問題黎喇,好多公公婆婆雖然有智能手機,但其實係冇email嘅,就算有都好有可能唔識check或直情唔check,所以設計團隊決定用電話號碼登記,咁就唔怕老人家唔識登記.登記完後就會收到SMS短訊啓動碼,輸入埋就可以開始用.
另外所有資料都加密曬,咁就唔怕比人hack server,個人私隱洩漏等問題.
登記完成後就可以進入嗰app,成個app由三大核心所組成:覆診日曆,電子病歷,個人日誌.
覆診日曆
第一大乳癌患者或家屬所面對的問題就係覆診,治療初期去得醫院又密又亂,好容易搞錯日期地點,治療完成後去覆診又會疏到大頭蝦唔記得咗.所以智能手機最好嘅一樣野就係日曆calendar ,佢可以幫到我地記底幾時去覆診,仲可以較埋幾時通知我地(notification).
「咁我用內置嗰calendar app都得啦,洗鬼你呢個app~」
啱,所以設計團隊要係內置calendar app 嘅基礎上再改進.
第一樣諗到嘅問題就係私隱.因為有些大忙人的朋友,本身嗰calendar 已經佈滿自己的約會,咁如果個乳癌app嘅calendar 本身既可以獨立(就唔會發生錯手比人睇到calendar 時,會泄露自己覆診的秘密),又可以融合(需要時就整合),咁就perfect.
第二樣諗到就係家屬陪覆診問題.好多仔女都好有阿媽心,會陪阿媽覆診,不過擬於要揾食的原因,好多時幾兄弟姊妹要分工合作,一時你去一時我去.人多時,夾時間都係一個痛點.
咁有一個share calendar 就正喇,陪覆診嗰個人update 個calendar 幾時覆診,其他人就算今次冇陪阿媽都知下次幾時再去,夾時間都方便D.其實google calendar 都有呢個功能,不過又要登記又要email又要setup,唔係人人識用.咁整合埋落個app到就方便好多.
第三樣就係叫得智能手機app,可唔可以智能少少,減省人手輸入咁咪方便D囉.所以揸住張覆診紙,影一張相,咁佢就會upload 上server認,好似D咭片皇app咁,幫你自動create 埋appointment,另外張相都會儲存低,咁就算唔見咗張實體覆診紙都冇咁驚.不過由於開發嗰時,只得瑪麗醫院同東華醫院參與,其他醫院D覆診紙唔知認唔認到.
電子病歷
去到第二個核心「電子病歷」,其實靈感來自香港乳癌基金會本「my journey 」,佢地本身都係借鏡Breast Cancer Network Australia本my journey kit.不過好多病友反映本野內容太煩亂鬆散唔想填,就算填咗都唔會帶係身,變相變得冇用.
電子版又唔同講法喇,有電話就等如有病歷,咁入曬D資料入去,究竟病理報告係點,期數係幾多,幾時開始化療,幾時開始食藥等等,就算公立私家兩邊走都一樣一清二楚.尤其醫生成日失驚無神玩答問比賽,例如問幾時開始食藥去決定幾時停藥,真係唔記下來真係比醫生考起.
另外呢個電子病歷都係可以share比親友嘅,咁老婆有咩事老公都一清二楚,或者阿媽唔識入咁多野,就仔女入完再share 返出黎比阿媽或者其他兄弟姊妺,又或者家族遺傳嘅幾姊妹都知大家情況.
個人日誌
至於個人日誌有咩用呢?主要都係舒發情感(尤其一D難以啟齒的內容就最啱),一方面可以好似私密日記咁,記底自己的心路歷程高山低谷.另一方面亦可以選擇性分享比身邊人知,等其他人亦可以了解多D患者的內心世界,及時作出適切支援.
但市面上咁多social networking嘅app,又Facebook 又微信圈,咁呢個function仲有咩用呢?其實市面D app就係想open想開放,乳日誌就係想close想私隱.你諗下,莫講話喺facebook公佈自己有乳癌要有莫大勇氣,尤如明星公佈出櫃咁震撼,就連like吓breasthk都怕D八掛精問你仲咩like D咁嘅野.所以私私密密就最啱,一來同自己其他account 嘅內容分開唔怕比人起底,二來鍾意同邊個share先分享比嗰個人.
三來個app專登設計成冇得comment冇得like,對身邊人可以減少壓力,唔洗再比人問點解我出咗post你唔like唔回應,或者點解藍剔剔只讀不回.所以返璞歸真,想回應就心動不如行動,現實世界搵吓人啦,唔再沉迷網絡世界,反而可以拉近彼此距離.
圖片來源:信諾電視廣告截圖
再有用嘅App都會有outdated 嘅一日,留低喺手機嘅除咗係一個廢app,仲係一份心意,一段記載住我地一齊走過嘅路,而呢段路最終都唔再係負擔.


text:
可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜
前陣子在網路購物時看到可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜的商品,發現品質還不錯,很多口碑文章推薦,但可傑:可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜哪裡買比較划算呢?可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜在PTT上面說
這個網站便宜又快速,所以我都到這個網站購買可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜了!
可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜折價券, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜哪裡買, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜哪裡有, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜新光三越, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜大遠百, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜板橋遠百, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜麗寶百貨, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜家樂福, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜大潤發, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜全聯, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜宅配, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜台中大遠百, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜新竹巨城, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜台茂, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜宜蘭, 可傑可傑日本超夯LuLuLunPlus植萃保濕面膜5入裝保濕型盒裝單種面膜5片入面膜片狀面膜忠孝東路
(保濕)
·Homeoage 法國海域的保濕海藻 ·平滑的黃金(Smooth Gold) 泰國絲綢和清酒提煉的滑順黃金 ·甜滴(Sweet Drop) 麥盧卡的甜蜜蜂蜜 ·鮮紅色(Fresh Red) Acai和五種維生素的鮮紅色混合 ·晴天(Sunny Day) 向日葵提取的葵花籽


text:
今日係 香港開埠 係176週年紀念,對我嚟講,香港如果係成為一個Commonwealth Realm,或者獨立, 香港開埠 日應該列為國慶日,而脫離契丹統治果日(我叫自由日),就地位等同香港重光紀念日.點解我咁講,因為無 1月26日水坑日登陸,就無今日嘅香港.
紀念 香港開埠 嘅意義
如果無1841年1月26日英國人上岸經營,喺大清帝國殖民統治下嘅香港,無論香港島定九龍半島,都只不過係荒蕪嘅地方. 香港開埠 後,原本光禿禿一片嘅香港島山頭,英國人至開始大量植樹,令今日香港島嘅郊野地區都有大樹覆蓋.如果無英國人嘅建立同經營,香港只不過係大清帝國一個無名港口,同埋深圳河以南有啲由客家人建立嘅農村村落,僅此而已.所以,紀念 香港開埠 週年,並以列為國慶日,其實係尊重歷史嘅表現.因為無1月26日,無英國人嘅制度,一個荒涼嘅島嶼,就唔可能係同紐約,倫敦齊名嘅大城市.
當然,如果香港成為Commonwealth Realm,或獨立國家,旗幟用唔用1997年契丹侵佔前嘅香港旗,呢個可以討論,因為英國咁樣唔理香港,我明白部分香港人,有澳紐軍團日後澳洲人對英國嘅怨言,呢個亦係點解後來澳洲有唔少地方同英國保持距離嘅原因.可以考慮係將市政局旗,當成國旗使用,一如加拿大楓葉旗,我根據依家香港政府嘅檔案,呢個版本我覺得可以嘅
當然,作為一面獨立或擺脫契丹殖民統治嘅象徵論,代表自由民主嘅舊香港旗,好過無太多政治色彩嘅市政局旗.但如果係作為國旗論,照顧唔同光譜嘅講法嘅話,契丹統治年代都曾使用一段時間嘅市政局旗,可以係最後各方都收貨嘅方案,至少部分大中華膠都未必反對.


text:
27 MAY 2017(SAT)
小小豬係一名不折不扣嘅地鐵控,佢真係可以背得晒各路線嘅站名,有時都真係令我有啲驚!
話雖如此,小小豬由二月初開始,每日放學路經有關港鐵展廊嘅宣傳海報,日日如是佢終於忍唔住要求我帶佢地參觀,幾經辛苦終於book到,今日可以嚟參觀啦~
小小豬短片分享 :https://www.youtube.com/watch?v=FucV9sVWhLA
其實生仔唔知仔心肝,小小豬未同我講時我都一早知道有依個展覽,所以都想靜雞雞book左,之後俾小小豬一個驚喜.不過網上預約一直爆滿,每星期都好準時咁上網搶位般,好在終於我都係大半個月前預約到,book到嗰一刻真係超激動呀!
展廊嘅入口就係一幅由幾千張港鐵發售過嘅儲值車票而組成,地鐵控一見到就已經何其興奮啦~
其實唔止小小豬,我一見儲值車票都有少少童年回憶湧出嚟,因為有好多張我細細個時都有儲(大件事....又爆左自己那些年添)~
入左展廊之後,首先就會睇到一列港鐵列車模型,每個模型旁都有詳細寫上列車嘅出產地及開始行走年份.另外,除左我地平日搭開嘅列車同迪士尼列車之外,原來都係仲有機場快線,輕鐵列車,九港通及輕鐵等.好在有導賞姐姐介紹,小小豬又知多啲啦~
除左列車模型,場內仲播放港鐵發展歷史影片,地鐵控就緊係最鐘意,因為可以睇到各車站幾時開始運作嘛~
睇完短片就可以去玩港鐵小遊戲,睇下對港鐵有幾認識,當然小小豬係全部答啱對啦~
之後我地就入去1:1港鐵模擬車廂,感受兩代車廂內嘅環境~
係入車廂之前,記得留意睇埋牆上歷年港鐵宣傳海報呀~
模擬車廂就分為兩部分,首先就係1978-1998嘅車廂,我真係有點懷念那波波型嘅扶手呀~
想當年嘅鐵路線圖都可以睇到呢~
另一個模擬車廂就係1998年至今嘅車廂,我想大家都唔會陌生啦~
除左參觀,仲可以玩VR GAME,小小豬話係摸擬搭緊南港島線,平日唔多玩VR嘅佢,就係因為港鐵關係玩左四次添~
玩完VR GAME,仲可以扮車長渣港鐵,不過可能都只係以滑鼠控制,所以小小豬投入感不大,玩左一次就唔再玩啦~
唔覺唔覺一小時參觀時間話咁快就完,唔係姐姐話要準備下一節活動,小小豬都唔肯走(姐姐都提左佢四次先肯乖乖離開).
原來走嘅路程都有好多港鐵模型圖片展出,有啲仲係手稿嚟呀.不過因為我地真係要走,所以就只可以快影快睇啦~
對於地鐵控一個鐘嘅參觀時間又點夠,好在展廊外圍都有啲與列車有關嘅展出,咁又可以俾小小豬睇多一陣~
最後千其唔好忘記係依個3D位同機鐵影返張相呀~
有興趣嘅朋友仔可以去港鐵網站登記啦(不過....真係要計準時間去BOOK呀)~
當我未嚟參觀時我都好擔心一小時係咪可以玩晒,始終港鐵地咁耐歷史,都應該幾多嘢睇,但以我個人嚟講,我又真係覺得好似展覽都唔算豐富,同埋地方又好似細左啲啲.如果可以展出埋歷年所推出嘅發售精品,或者可以多展出唔同列車嘅1:1模擬車廂,咁就應該仲正(我認我係有點貪心...哈哈哈).
不過以地鐵控嚟講,依度可以完全滿足到佢地,有得玩又有得睇,小小豬係依一小時參觀都不知幾投入,走嘅時候仲叫我快啲再上網登記,再帶佢嚟睇多一次呀!


text:
西貢 必去景點及清水灣第一海灘附近酒店推介
清水灣第一海灘附近酒店預訂
神秘優惠價幫你慳更多
即時揭開神秘優惠價,慳得更多
西貢必去推介 - 清水灣第一海灘
想去 西貢 自由行?等 Hotels.com 帶你玩盡 西貢清水灣第一海灘 啦!留意我地文章,話你知去西貢 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋西貢清水灣第一海灘 附近有咩酒店,等你更加容易計劃行程,慳返酒店來回景點嘅時間.
西貢清水灣第一海灘 自由行
去得西貢清水灣第一海灘 自由行最緊要一定係揀啱日子去.一啲熱門景點例如,西貢 嘅 清水灣第一海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
西貢清水灣第一海灘 交通
想去清水灣第一海灘 暢順無阻濟,最好就係出發前,睇清楚西貢清水灣第一海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
西貢清水灣第一海灘 必食必買攻略
西貢清水灣第一海灘一直都係旅遊熱門地點,去到西貢清水灣第一海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
我這邊凌晨1:69分,睡不著,一個Uncle剛從果欄拍到山竹!大家要小心呀!因為一個唔小心畀人聽到,容乜易傳傳下變咗「山竹已經登陸香港」㗎!
當然,可能你收到朋友轉發嘅絕密風暴時間表(毛毛冇朋友所以收唔到),話山竹後日8點改掛8號風球,大後日10點改掛10號風球.但你有冇諗過,佢同啲船公司最新颱風指引一樣,係假嘅啲料!
每次打風,風繼續吹,流言都會繼續吹,睇到暴風女神級主播陳嘉倩反晒白眼.而見今次山竹咁猛,佢忍唔住提大家,與其睇啲流言留言,不如花心思認真防風好過啦……
瘋繼續吹
大風吹,流言都會跟住吹.呢個天氣現象,暴風女神級主播陳嘉倩都見識過.「成日瘋傳嗰啲船公司颱風指引,我以前都中過伏.成班朋友話識人喺嗰度做,呢個話堅嗰個又話堅,就信咗.而家見到自動無視㗎喇,一來天文台澄清過冇發放呢啲消息畀船公司,而且根據過往經驗,冇次真嘅!」
但真亦假時假亦真,真真假假點去分?「可能要等智者出現先可以止到謠言,但暫時搵唔到智者嘛.尤其網絡咁方便,冇可能杜絕到謠言散播.只可以自己保持清醒,唔好不負責任咁散播消息.特別打風時資訊混亂,如果Make fun of風暴消息,要諗下真係會影響到人!」陳嘉倩補充,上年天鴿襲澳門,就有人散布假嘅傷亡消息畀人拉咗……
Source定老母
最弊嘅係,唔講係咪止於智者,謠言分分鐘嚟自至親者!「好似有朋友都講今次個風17級,而港珠澳大橋抵禦到16級風,好唔穩陣.咁呢啲數字係可以參考,但唔代表真係一掂條界就冧㗎嘛.唔講打風,阿媽平時都好鍾意Send咩『十點鐘就要瞓咪就會有咩嘢病』『每日食啲乜唔好食啲乜』,我直接唔理㗎!已讀不回.」
To信or not to信,最緊要識問Question.陳嘉倩自己都問過:「我打風前會喺窗用膠紙貼個『米』字,但其實自己都唔肯定係咪有用,因為聽人講過黐完反而更易爛,兩邊都有說法.唯有自己上網搵有冇權威驗證,結果發現原來黐咗膠紙會減少玻璃嘅共鳴效應,塊玻璃就真係冇咁易碎.所以好多嘢都睇你係羊群心態人信你就信,定係抱求真嘅心態去睇.理性判斷係好重要.」明白,下次有Uncle Send圖嚟,毛毛都會小心啲㗎喇!
天有不呃之風雲
陳嘉倩仲教路,只要做足功課,假嘅風暴消息係呃你唔到嘅!「以前做《天氣報告》要確保所有資訊都啱,特別打風要每半個鐘更新,嗰啲風向圖方位圖所有嘢都要自己不停上網搵料再砌.咁首先內容農場就無視啦,網上傳言即使報紙有報導都唔會理,主要睇天文台官方消息,同天氣顧問畀我哋嘅資訊.」
香港嘅天文台呢……「唔會淨係睇死一個嘅!會參考埋外國天文台.美國天文台都有香港資訊,有時佢哋早啲預測到香港打風㖭;香港有個天文發燒友組織嘅『地下天文台』都好有用.其實唔係淨係打風先開電視睇風暴消息,每個人平時都可以留意多啲氣象常識,因為你永遠唔知幾時有啲咩大颱風,平時睇開天文知識,風嚟到就會派上用場,唔會人講乜你就信乜囉!」
風起了,唯有努力生存
講到最尾,今次山竹呢個風咁勁,大家都要注意安全.「買定多少少嘢食喺屋企,打風嘅時候,梗係留喺屋企唔好出街啦.」仲有唔好落街追風,唔好叫外賣,唔好行近海邊……「至於打風之後,我暫時睇過覺得最有用嘅資訊,係打完風後十日內都唔好企喺樹下面!你唔知啲樹係咪仲穩固㗎嘛,為咗安全係要警覺少少.」
仲有唔好忘記打風仲要返工嘅人呀!「以前做主播返打風更要經過將軍澳大道,好深刻真係會見到啲樹斷枝飛落㗎車度,真係用生命返緊工㗎!其實打風嘅時候,每個仲要返工嘅人,都係用生命去為大家服務.特別係記者好似『MJ潘』(潘蔚林)咁,要出去採訪真係睇到人一額汗.打風時大家都喺屋企,或者有人祈求緊打風嘅時候,要記住其實出面係有好多人一直緊守工作崗位.」無錯!嚟緊打風仲要返工嘅人,務必注意安全呀!


text:
啲左膠,成日話要慳水,都喺沖涼呢啲位講.但如果真係要講慳水,其實首要解決係洗碗,實際上,香港由普通家庭到餐館,都仲係用手洗碗碟嘅習慣,呢個好有問題,呢度浪費嘅水同電,遠多過用 洗碗碟機 .
洗碗碟機 慳水係有科學證據
喺1994年前出產嘅 洗碗碟機 ,用水超過35升一次,但近年出嘅 洗碗碟機 ,由於設計上大大改進,要用嘅水,大概係11升到17升一次(full load),而你用手洗碗碟,你講緊可能用成五十升至一百升水,大佬,有幾多食水無無謂謂用咗喺洗碗果度,依家香港又唔係無座檯 洗碗碟機 ,我完全唔明點解香港仲一街都係用手洗碗碟.如果政府整個資助市民買 洗碗碟機 嘅計劃,有可能更有效咁令水資源得到充分運用,只不過,啲環保膠,邊個認真審視呢啲數據.
同樣喺用電或碳排放上都係,依家嘅 洗碗碟機 ,就算德國,美國用大部果啲,每次洗碗真係用1-2度電左右,但如果係手洗,冬天啲煤氣費或即熱式熱水爐電費貴到你hihi,因為 洗碗碟機 嘅發熱設計,係有效率過你由熱水爐再出水喉,仲未計如果要殺菌,其實要成40度以上嘅水,根本唔可以用手,但 洗碗碟機 ,可以用50度以上嘅水,係保證可以有效消毒碗碟.
我估香港真係有問題,係超級市場無俾 洗碗碟機 嘅配套,所以洗碗粉,其實係有最簡單功能果啲,因為香港唔係硬水,所以表面上唔會有問題,但之後你烘乾碗碟嘅功夫,或者你清理 洗碗碟機 果啲工序,你就煩到想死,所以德國一般係用多合一Tab,成粒擺入擺洗碗粉嘅位置,然後由軟化食水,到洗碗,到清理機底嘅污糟嘢,一次過做晒,跟住每幾個月用果啲洗碗碟機用嘅清潔粒,空機洗一次,咁就好乾淨, 洗碗碟機 係好易打理嘅電器嚟,甚至好多時,你根本唔駛考慮請外傭嘅問題,因為實際最麻煩嘅家務,就係洗碗,但洗碗喺西方國家從來都唔係問題.
為咗慳水,我認為大家買部 洗碗碟機 認真慳水,好過搞乜嘢沖涼沖果幾分鐘完事,沖多幾分鐘涼都要鬧人,香港有幾多環保分子係真心用科學角度看待問題,我好懷疑囉.
(我唔知Citysuper啲洗碗粉或洗碗粒香港賣幾錢,但我都考慮賣德國常用果啲㗎)


text:
中國U20奧運隊有米到喺德國搵當地聯賽隊踢波當訓練,只不過係西南地方聯賽,水準已經係業餘級(我懷疑當年梁國雄踢嘅西德賽事級別都高過佢,不如請梁MP做中國隊教練算),只不過中國U20隊都可以輸0:3,波屎都算,仲賴因為有掛 雪山獅子旗 所以輸波,呢啲真係名副其實輸波賴地硬,而且係唔清楚西藏歷史,呢班契弟全部都唔應該嚟德國踢波,增加無謂碳排放.
雪山獅子旗 係中國主權證據都唔知
其實 雪山獅子旗 本來大清帝國皇帝乾隆(愛新覺羅.弘曆)御賜藏軍軍旗,唔係西藏係自古以嚟係中國一部分嘅鐵證嚟嘅咩?都係果句,中國人要屈你係搞獨立,理由係絕對莫須有,中國人成班都係秦檜嚟.達賴喇嘛一直無要求西藏獨立,只不過要西藏好似香港咁行一國兩制,只不過,作為香港人,我寧願西藏獨立好過,一國兩制已經係騙局中嘅騙局,西藏人何必仲信呢班惡棍.大清帝國某程度上,係好過中華人民共和國政府,至少大清帝國政府一直都高度尊重西藏人同藏傳佛教,呢個亦係點解西藏人可以俾金瓶掣簽制嘅背後理由.大清帝國皇帝係藏傳佛教信徒(基本上順治帝以嚟,個個都係虔誠信徒),西藏人梗係放心俾你滿洲人處理宗教事務,但你班漢人信藏傳佛教㗎,共產黨特別係成班友乜教都唔信,習近平自己扮耶穌,你話呢?
如果 雪山獅子旗 一面咁肯定中國喺西藏歷史淵源同主權嘅旗(如果中華人民共和國自已承認繼承大清帝國,雖然實際上唔係)都頂唔住,下次要中國U20奧運隊唔駛再喺德國練波好簡單,次次有賽事,成班香港入去,然後舉香港旗同Hong Kong is not China嘅橫額,我睇吓班中國U20奧運隊會唔會走上觀眾席打人,未踢奧運已經成班友留晒案底,波都唔駛踢.呢啲完全唔尊重德國言論自由嘅玻璃心,好心佢地早啲抖喇,西藏人其實已經好有禮貌,無話走去噓中國國歌,只係舉出 雪山獅子旗 咁大把.中國人點解全世界都咁乞人憎,其實係中國人自己先撩者賤,所以無人尊重佢地係應份.可以肯定係,要中國隊輸波,其實真係易過借火.


text:
眨下眼就放完暑假,係時候幫暑假做個總結﹗今年暑假一開始就去旅行,之後無再報幼稚園的暑期班,亦無幫大頭妹報升小預備班,本來想報啲『非學術的』比佢地 2個輕鬆下,洗甩我 "怪獸家長" 之名﹗呵呵呵...點知...重手咗...報下報下報多咗﹗然後好似仲忙過上幼稚園的暑期班﹗
首先講下大頭妹啦﹗佢學術班就上開 Jolly Kingdom 的 Reading and Comprehension 班﹑Kumon 中文﹑非學術就有鋼琴﹑芭蕾舞﹑畫畫.暑假畫畫班就暫停,我就幫佢報咗非洲鼓﹑紙黏土﹑小司儀,之前無工人姐姐時停咗既數學,今個暑假都開始返數學.
屋企樓下小童群益會的非洲鼓班﹗好似 $600/6堂,每堂 1小時,都幾抵玩.我唔知點解近年非洲鼓成為 "怪獸指標",可能是多得之前一個家長 (個仔入喇沙好開心接受訪問個個呢,依家可能多得埋我),其實我覺得非洲鼓都幾岩小朋友玩,一班小朋友一齊上,再一齊合奏,學下拍子.講怪獸遠遠及唔上鋼琴,返屋企又唔洗練習,完全無壓力﹗
最後一堂有得觀課﹗
紙黏土班都是小童群益會,$350/5堂,超級抵玩,其實都是平時畫畫班的老師教, 不過佢係成個星期直落咁上,一次過上星期一至五.
我覺得大頭妹都整得唔錯,起碼樣樣野都認得出係咩﹗
數學之前上 Math Concept,以為 eye level都是同類,點知原來 eye level 多好多功課,我起初轉去 eye level,只是因為同時間,阿妹可以一齊上英文,好彩上咗幾多星期之後,都叫適應咗,我打算睇下小學的進度,再決定繼唔繼續,其實都唔係一定要上.
原來...依家小學一年級已經計啲咁難的數?﹗
暑假唔少得有平時都有上的芭蕾舞,今個暑假參加咗一個比賽,加一次芭蕾舞學校的匯演.


text:
Moment of Love
服務詳情
評語 提交評語
我係喺婚展搵到既,我prewedding同big day都係佢,prewedding ok,但big day一般.最主要想講係跟我既staff態度既問題,佢主動性好低,好多嘢都要我主動問,又覆得我慢同好似hea覆咁,好似整video,佢好多嘢都話唔係佢整,所以佢又要搵個攝影師,然後又拖我幾日!每個人都有個跟自己既case既sales,suppose佢應該好熟悉成件事運作,但佢又好似唔係喎,佢表現到好似新入黎咁,我作為新人當然係無乜經驗,但好似佢仲知得少過我!然後我問佢video應該點,佢反而叫翻我比demo佢睇,然後佢一黎比得一個款我睇,好似唔prefer我再加嘢,所以我覺得佢地所有新人video都應該係同一個sample copy出黎!乜都叫我自己搵自己做,好唔helpful,同埋我D問題已經係一個月前問,然後佢就拖,去到2星期前先答你,所以想改都無時間,好似迫你接受咁!
係去會展途中有人派傳單比我,後尾有個姐姐比張傳單我地話免費帶我地入去,咁我地就join左!一入去就去moment of love個booth先,睇左相真係幾靚,其中一輯個地方同影法我都好中意,咁我就話可唔可以要呢個攝影師影,佢地話ok!又話如果覺得唔啱,可以6個月內全數refund,咁所以就join! 後來上moment of love,睇完D相,我男朋友都ok!影當日,真係影得翻之前比我地睇個種style,真係好犀利,我地個photographer叫Mars,係台中影個度覺得個場唔ok,好亂又有爛地,但原來影出來係幾好,我地又去左青境農場影,張相影出來可以無晒地下D羊既黃金!執D相都surprise地靚,仲有個化妝師真係一流,我皮膚會好易出油,又不停換頭補妝換飾物,個化妝師無離開過我半步,又幫我印汗,我講笑同我老公講,10年後要再影過再幫襯佢!出來既相簿都非常好!其中最難忘係係香港試衫個時,以為佢地個location係工廈所以驚中伏,D staff好幫手,婚紗選擇好多,每個staff都可以同我地玩得好埋,不停氹我地笑,相處好舒服!


text:
不過我又唔想太容易就買個大玩具比佢喎
所以同咗佢約法三章, 等佢乖乖地嘅話就聖誕節送比佢啦XD
唔知係唔係PR知佢都乖仔嘅關係
一次過送咗好多隻呢款新嘅細細粒 Hatchimals Colleggtibles
但我唔敢一次過比晒佢, 見佢有乖先比幾粒佢拆
佢次次收到都超開心超珍惜呀XD
佢分有單件裝 (售價$39.9) 同5件裝 (售價$129.9)
想盡快儲齊嘅, 又或者送禮嘅, 當然係5件裝化算好多啦
如果係想買份小禮物嘅, 又或者係生日PARTY回禮, 可以考慮單件裝~
細心睇呢, 會見到蛋殼上有唔同顏色代表佢所屬不同家族
有Tigrettes, Pengualas, Hummingbears 等多個家族
其實隻隻都得意可愛, 所以抽到邊隻都好開心㗎~
雖然係正常 Hatchimals 嘅迷你版
但要孵出魔法寵物都係要有愛心同耐性㗎
魔法蛋上有個紫色心心, 只要輕擦到佢變做粉紅色就代表READY TO HATCH!
可以用手指開個洞口, 慢慢搣開就可以見到寵物誕生嚕~
每款魔法寵物都有BLING BLING 翅膀
仲有頭大身細嘅CUTIE造型
當中仲會有特別版同稀有限量版嘅迷你魔法寵物蛋
玩具反斗城有售


text:
有個Facebook Page,一向抱住我討厭政治嘅宗旨,叫 史檔 ,喺書展期間突然出書大講大灣區,又搵梁振英做嘉賓,結果梗係出晒馬腳, 史檔 臭到屎檔,某程度上,你可以睇到中聯辦啲五毛係點做嘢,同埋點解我要出手打卓澄呢類仆街.
史檔 擺明軟性五毛
時聞香港應該香港第一代五毛專頁,只不過,劉迺強呢啲仆街,做啲嘢離遠都聞到陣土共臭味,所以我後嚟同人合作查到時聞香港根本係劉迺強,時聞香港變咗臭聞香港,相信由果陣時開始,就改策略,出現一啲扮唔講政治嘅軟性Page呃人,夫子會卓澄嘅倫敦人妻,以及呢次書展做到個名臭晒嘅 史檔 都係呢類.我自己無like 史檔 ,雖然當時無證據證明佢係五毛專頁,但對讀史嘅人嚟講,佢呢個Page本身都係有濃嘅土共味.因為讀史唔會只係講嚟講去都係啲掌故,不論西方歷史,定中國歷史果套修史方法,都難免會評斷當時各人嘅政治得失,係一定會講到政治,你同我講 史檔 我討厭政治,成件事已經十分之唔妥,令人懷疑係共黨一貫手法.
而 史檔 呢個名,本身都係土共味,因為典型香港人改個Page名,一定會考慮個名會唔會變膠名,例如 史檔 ,一定好容易改咗花名做「屎檔」,呢個係香港語文諧音嘅問題.好明顯,幕後老闆就係平日滿口滿洲華語果啲人,所以卓澄果個Page被人叫倫敦人西呢個粗口名,一方面佢做五毛公司仲要得罪人,另一方面,就係典型唔係考慮香港文化果啲人,至會改呢啲名.所以,要聞到果啲Page係唔係土共開,唔難判斷,睇個名同編輯手法就知.
另一方面,任何Page,都會考慮商業模式,我入嚟做網果陣,適值科網爆破,所以對Business Model,同Cash Flow係十分之敏感,到今日呢度都係考慮呢個問題,所以有月費,有賣杯,有賣德國Maske,甚至考慮賣啲德國製嘅電器(當然要啱UK頭嘅世界)等等,因為只有獨立嘅商業模式,至會有真正嘅言論自主,否則你就會被金主騎劫,如果有啲Page言論突然變質,唔奇,有人將自己嘅心血攞去賣斷俾共產黨就係咁.


text:
Chanel今季嘅collection 包裝上已經俘虜咗我嘅心,因為佢今季竟然出嘅係matte包裝,好值得收藏!不過今次呢個系列 無論係顏色定產品 全部都好實用呢!
Les 4 Ombres #308 Clair-Obscur HK$495 / 2g
首先就當然要講下我最愛嘅眼影啦!除咗盒仔係matte包裝之餘,眼影都係matte的大地色.有兩個warm tone, 兩個cool tone,可以 mix and match咁用.
質地係matte色嚟講 我覺得算係幾易推開,不過用掃抓粉嘅時候有小小飛粉.
4個字:簡單,實用!Quality都相當唔錯.以前覺得Chanel嘅眼影又唔顯色又難用,但係見證住formula有進步!當然如果性價比嚟講 市面上會有更便宜的選擇,但係如果好似我呢d鍾意收藏特別包裝 或者如果你想買一個 實用,包裝又靚嘅眼影,呢個係值得買㗎!
Stylo Ombre et Contour Kohl Eyeshadow #Contour Clair HK$300 / 6g
呢支眼影輪廓筆非常順滑同顯色
由於我當日化咗同色系嘅眼影,我覺得上面再搽呢隻色就唔多覺.如果單化佢做眼影,都幾方便.持久度亦都非常好,去到夜晚都原封不動的!佢另外有出黑色同埋深藍色可供選擇.
Le Rouge Crayon de Couleur Mat HK$290 / 1.2g
另外我好期待嘅產品就係唇膏筆但係matte版!本身已經好鍾意佢地嘅唇膏筆,方便之餘 產品質素非常好!今次亦都唔例外,very pleasantly surprised!
Total有6隻顏色,我收到五隻色試比大家睇!
首先最滿意嘅係佢顯色度非常好!基本上Opacity有95%, 搽一次就已經可以覆蓋本身嘅唇色.第二就係佢非常順滑,我冇預先搽潤唇膏 佢都唔會點'kick‘唇紋 (我嘅嘴唇出名超級超級乾!)
最後就係持久度 - 我當日測試佢嘅時候 搽咗上嘴 大約半個小時後去吃嘢飲嘢再刷牙 再用紙巾印一印 - 基本上係冇甩過咁,好神奇!到我卸妝嘅時候,都唔算好難卸.我用普通卸妝水整體都輕易卸得曬 而深色嘅shade 就只留低好淡嘅顏色 (好似嘴唇 tint咗咁) .我搽咗成日 都冇話乾到脫皮或者需要補搽潤唇膏~
呢個係very good, 如果有多d淺嘅顏色選擇就好了!
效果係matte得嚟 都會有小小sheen,唔會全matte好怪咁,formula做得好好!
Rouge Allure Ink HK$290 / 6ml
Rouge Allure Ink我一向都好鍾意,今季 total有4隻顏色選擇,我就示範其中兩隻色~
呢一個嘅formula我好鍾意係因為佢都係一d都唔乾.佢嘅顯色度比起 Le Rouge Crayon會相對低小小, opacity有70%左右,亦可慢慢build up.同樣佢嘅matte效果 唔係全matte,都會有小小水潤感 所以佢都唔會好乾.持久度就冇Le Rouge Crayon咁好,同埋唔知係咪我當日已經試太多唇色,搞到 到我試呢個嘅時候嘴唇已經有d損而導致上得唔均勻.不過平時呢個嘅formula我都好鍾意
不過我個人試過嚟嚟去去都係果幾隻色 - 一係就係深紅,一係就係burgundy, sharp嘅粉紅或者nude 色,覺得佢地好小出d 淡粉紅(唔知係咪我太耐冇去睇啦 ~)
Le Vernis Velvet Nail Colour HK$210 / 13ml
我自己冇搽指甲油嘅習慣 (我做開gel甲) 不過都分享埋呢個系列嘅指甲油先!今次連指甲油都推出 matte包裝 同埋 霧面嘅指甲油配方! Ultime係一個番茄紅色,而 Profondeur好似好深色咁,但搽出嚟其實係一個grape purple帶小小fuschia, 隻色都幾特別!
今個系列嘅產品 會唔會有興趣試呢?


text:
納加帕蒂南 必去景點及納戈爾海灘附近酒店推介
納戈爾海灘附近酒店預訂
神秘優惠價幫你慳更多
即時揭開神秘優惠價,慳得更多
納加帕蒂南必去推介 - 納戈爾海灘
想去 納加帕蒂南 自由行?等 Hotels.com 帶你玩盡 納加帕蒂南納戈爾海灘 啦!留意我地文章,話你知去納加帕蒂南 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋納加帕蒂南納戈爾海灘 附近有咩酒店,等你更加容易計劃行程,慳返酒店來回景點嘅時間.
納加帕蒂南納戈爾海灘 自由行
去得納加帕蒂南納戈爾海灘 自由行最緊要一定係揀啱日子去.一啲熱門景點例如,納加帕蒂南 嘅 納戈爾海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
納加帕蒂南納戈爾海灘 交通
想去納戈爾海灘 暢順無阻濟,最好就係出發前,睇清楚納加帕蒂南納戈爾海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
納加帕蒂南納戈爾海灘 必食必買攻略
納加帕蒂南納戈爾海灘一直都係旅遊熱門地點,去到納加帕蒂南納戈爾海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
分手後,我想鬧爆佢!
當一段戀情終結,你俾佢飛,受害者係自己,除咗傷心之外,你仲可能好嬲,好想做一啲事向佢報復,而你可以做嘅,就係搵一次機會鬧爆對方,以洩心頭之怒!
要鬧爆對方,方法有兩種:1. 兜口兜面 2. 親手寫信
如果你要實行鬧爆對方的計劃,請記住:機會只得一次!
- 兜口兜面鬧爆佢
由於你只得一次機會,所以計劃進行之前,必須作好好的部署.要記住,約佢出來嘅目的係想傾清楚,就算係鬧爆佢,都唔係叫你好似癲婆咁嘈,應該盡量用一個和氣的心去同佢傾.所以,約佢之前要諗清楚你有啲咩想同佢講,你想對佢表達的不滿係啲乜.最重要的是make sure佢唔會做出傷害你的事,同埋自己出到嚟唔會情緒失控,否則有反效果兼對大家都無好處.
地點方面,唔好揀一個太多或太少人的地方,可選擇屋企附近的公園,學校某角落,並且約定幾個朋友做支援,如果發生激動事件,都有人即刻出嚟幫手!
當你部署好一切,就可以約佢.如果你唔想打電話,可以用短訊形式同佢講:「我有啲嘢想同你講清楚,不如出來見一次面.」語氣要心平氣和,唔好用恐嚇語氣,否則對方俾你嚇到唔敢出嚟!
可能有啲男生會膽怯,或種種原因,始終都唔肯出嚟同你見面,咁你鬧爆佢嘅方法,就要轉做第二種──寫信.
- 親手寫信
首先,你寫呢封信嘅時候,千祈唔好有期望對方睇完之後會回心轉意,又或者佢會回你信,咁呢封信先寫得有意義.就算最後對方回信俾你,都請你無須理會!
第二,你應該係親手寫信,而唔係用E-mail,Whatsapp或任何電子通訊器材,因為當你用筆寫字時的力度,某程度上係可以幫你發洩了部分情緒.而且,寫信係減低咗你對佢回信嘅期望,用E-mail,Whatsapp會較容影令人期望住對方係會回應.
當你一路寫緊呢封信嘅時候,其實都係你重新檢視緊呢段過去的感情,你會一路寫一路減低咗憤怒,因為你會發現原來自己喺呢段感情上犯過錯,都有責任去承擔呢個後果,慢慢你會無咁憎對方.所以,寫信的過程其實會令你釋懷同埋成長.
不過,如果你發現你點寫都好,對方都係一個衰人,咁你索性唔需要寫呢封信!因為根本係無意義,亦幫唔到自己解脫.
一次性的「鬧爆對方」行動,主要係表達返自己被飛後的委屈,你做呢件事係完全係為咗自己,令自己內心舒服啲,也給自己一個機會檢視這段已死的感情,下次學精.所以,你就算幾嬲都好,都要控制自己要平心靜氣去做呢件事.
切忌用一啲陰質方法去報復或發洩,例如喺Facebook唱衰對方,不停打電話騷擾佢等等,咁樣唔單止會封自己後路,其他人亦會覺得你人格好差,其實重點係你會繼續充斥負能量,自己又唔開心,分分鐘影響埋你下一段感情,Not a good idea!


text:
閣蘭大 必去景點及康庭海灣附近酒店推介
康庭海灣附近酒店預訂
神秘優惠價幫你慳更多
即時揭開神秘優惠價,慳得更多
閣蘭大必去推介 - 康庭海灣
想去 閣蘭大 自由行?等 Hotels.com 帶你玩盡 閣蘭大康庭海灣 啦!留意我地文章,話你知去閣蘭大 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋閣蘭大康庭海灣 附近有咩酒店,等你更加容易計劃行程,慳返酒店來回景點嘅時間.
閣蘭大康庭海灣 自由行
去得閣蘭大康庭海灣 自由行最緊要一定係揀啱日子去.一啲熱門景點例如,閣蘭大 嘅 康庭海灣,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
閣蘭大康庭海灣 交通
想去康庭海灣 暢順無阻濟,最好就係出發前,睇清楚閣蘭大康庭海灣 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
閣蘭大康庭海灣 必食必買攻略
閣蘭大康庭海灣一直都係旅遊熱門地點,去到閣蘭大康庭海灣,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
每日返工,坐地鐵都係惡夢,逼到沙甸魚一樣,真係喊出嚟!不過,喺呢個咁惡劣嘅空間之中,竟然仲有唔少人搵到自己嘅春天.無錯,原來當年「地下鐵碰著他,好比心中女神進入夢」仲未過時,事關好多人仲喺地鐵遇見自己嘅男女神,然後譜出一段良緣.事關早前喺討論區有人出Post話有無試過喺地鐵搭訕,原來唔少人有相類似經歷,就係遇見心儀對象,而對方明顯亦留意到自己,大家都好似互相等對方出聲;留意,唔係一定係男士,原來好多女士都係想主動出擊㗎.不過,10個有9個最後都係開不了口.無他嘅,好多人怕開口畀人拒絕,或者畀人當成唔正經嘅人.嗱!總括大家嘅意見,只要合乎以下幾點,就算開口搭訕,都唔怕被人誤會係唔正經嘅人呀.
經常見到
如果一見第一次就搭訕,當然畀人感覺係你「貪圖美色」啦;所以如果係經常見到嘅,大家彼此都互相知道對方存在,無疑係增加唔少信任度.
借力打力
唔想成件事咁突丌,千萬唔好咁直接走埋去話想識人咁呀,大可搵理由同人開口,例如問下路,之後先開始同人傾兩句,唔好畀人當變態佬呀.
樣貌娟好
好直接,好現實,唔係話一定要靚仔靚女到非常,但都千萬唔好太毒太猥瑣,所謂毒X最忌有自信,再坦白啲講句,真係唔好越級挑戰,唔好FF太多.


text:
White Gallery
服務詳情
評語 提交評語
我哋初頭去婚展或者係facebook到睇都無諗住搵White Gallery嘅,係婚展行行上見到佢地啲作品就隨意問下,就發現佢哋個攝影師KK同其他攝影師好唔同.
其他可能都係著重影出嚟嘅環境,背景靚唔靚.但係KK就係睇重新人嘅經歷,有無咩故事,同埋影pre-wedding個過程嘅趣事,
佢覺得pre-wedding應該係成為一對新人嘅回憶.咁我哋係佢啲相簿喥都睇得出同其他相係有分別.
我哋開頭對pre-wedding都無咩大諗法,諗住要grand,有花呀或者係好似布拉格好似皇宮嘅景,化妝同啲衫要靚.
咁但係我哋聽完KK講都覺得係,其實人先係最重要,兩個人係影pre-wedding入面有嘅回憶,甚至係同隊crew嘅經歷應該係更加重要.
咁我哋揀左去京都喥影櫻花.因為我本身鍾意花,同埋一直以嚟,係櫻花季節去日本係我嘅夢想,但係我開頭都有啲驚會唔會無咩野影,
全部都係得花,唔似歐洲個啲地方有好多唔同類型嘅街呀,建築物個啲.但後來我發現我嘅擔心係多餘,KK都好落力幫我地跑唔同場景,
小橋流水又有,古舊嘅小街又有,唔同建築物同埋夜景都有,變咗櫻花襯托出嚟有日本唔同風味.
同行嘅化妝師都好好,佢都會同我地share 自己之前跟團隊去拍攝嘅經歷.個日去到夜晚9點,我著唔慣高跟腳,所以都水腫哂同埋好攰,
咁我都唔理就赤腳係條街喥行,咁佢都好好,幫我睇住條路有無啲咩,又會提示住我,同埋又主動幫我拎住對鞋,咁我都唔好意思,
就叫我未婚夫幫我攞,但佢都會係咁話無所謂喇,不嬲都係咁.
咁同埋KK都好好,其他studio可能都係捉得好緊啲時間,但KK從來都無提住話仲有幾多個鐘個啲,淨係成日會問我地仲有無咩地方想去,
成日都想幫我哋影多D.
同埋啲衫,Jenny都幫我哋準備得好好.因為我未婚夫係1米9,generally都唔會有咁大嘅西裝,咁佢哋好好特登幫我哋訂兩套返嚟,俾新嘅我哋著,
其他公司可能都係concern錢,但佢哋就concern影出嚟嘅效果.
女裝都有好多款,同埋Jenny都keep住買啲新嘅返嚟,類型好廣,唔會話要迫於無奈,格硬揀.所以整體我哋都真係好滿意,真心好想讚下佢哋整個團隊!
一開始我地會揀White Gallery係因為覺得佢地個package幾詳細,同埋好多野都已經好firm到比我地~
佢地會將唔同嘅流程同收費好清楚咁列曬出黎,令到成件事好具體,所以有信心啲.
佢地態度都老實同穩重,同埋我地即日已經可以見到個攝影師,感覺有保障啲,唔會話到時貨不對辦.
揀地點嘅時候我地其實無預定要去邊,只係又唔想去啲多人既地方(例如日本),又咁啱見到有峇里呢個package~
所以就揀咗呢個地方.我地2個都無去過峇里,淨係知嗰度有海,所以攝影師KK都會suggest唔同地方比我地.
我地去到峇里就發覺KK suggest既地方都好好,唔會有任何取景既問題~ 而且即使係一個好簡單既環境KK都會影得好靚!!
我地覺得KK態度好好,唔會令到你好緊張,包括化妝師同佢既另一個partner,大家都相處得好舒服,無壓力!
相既質素好好,甚至有啲相仲比想像中好!
例如有啲相我地係廟入面影,本身都擔心廟入面光線唔係好夠,啲相出到黎效果唔太好,但最後我地都好滿意成品~
化妝set頭都好滿意,好自然,唔會話唔似我~
我地揀相揀得耐咗少少,但佢地都好有耐性,無催我地~
我係婚展見完之後覺得佢地D風格幾啱我就揀左,傾個時係White Gallery既老闆兩夫妻同我地傾,態度超好.
我地outdoor去左西貢同灣仔影,個日化妝師Sophia都化得好貼,我仲搵定佢做Big Day化妝! 老闆係負責埋影相,佢會教我地擺唔同pose,佢地教得好仔細所以成個流程都好順,無overrrun.
佢地執相執得好自然,無論係背景定手臂位,由於影得太靚所以我都有加錢買多本相簿,如果佢地影相個到多D相簿款式揀就更加好!!最重要係佢地所有嘢講得出做得到,唔使我催都準時做好所有嘢!值得推介!!
兜左好耐婚展,覺得white gallery sale既手法有D唔一樣,佢地好多時都聽左我地想點先再比意見,話慢慢諗都得.係落訂之後,佢地都會同我地傾rundown,試婚紗!到真係影個日,就影左四個outdoor,有高街,立法會同獅子會,仲有東壩,由8點開始化妝影到夜晚11點先完!佢地化我個妝化得少少浮,但影出來係ok既,Sophia都好細心又會安慰我叫我唔好咁緊張.到揀相個時佢地都有個同事全程教我揀,揀左5個鐘,後尾我又再上去揀多次先confirm,佢地都唔mind,真係幾好!佢地執個D相都好,應該係影個時已經幾好,所以佢少少執就得!如果佢地D婚紗再多D拖尾同露背款就好啦!!
我係一次過係婚展期間join White Gallery big day 攝影同婚紗相,而婚展當日攝影師KK在場,所以可以保證幫我揸機個個一定係KK.而當日KK一次過show晒之前幫其他新人影嘅所有相俾我睇,無篩選過,比我見到佢穩定性,已經保證比到至少有800張,我覺得好可靠所以就即join.另外,Sales Jenny (KK's wife) 態度都好好.
之後佢地嘅安排都好好,會傾晒個schedule,個time management做得好好.當日最特別係佢地無收ot錢,個日由朝早10點影到凌晨1點.佢地真係好有心,而且我even去左大潭影,佢地個日都無怨言,而且好願意比意見我地.而揀相方面,我最後買左120張,再額外加錢買左本小相簿,用多幾千我都覺得無所謂,因為真係靚!另外,佢另外執多幾張相都無額外收費.整體嚟講,佢哋服務又細心又交帶,我好滿意!


text:
讀谷 必去景點及殘波海灘附近酒店推介
殘波海灘附近酒店預訂
神秘優惠價幫你慳更多
即時揭開神秘優惠價,慳得更多
讀谷必去推介 - 殘波海灘
想去 讀谷 自由行?等 Hotels.com 帶你玩盡 讀谷殘波海灘 啦!留意我地文章,話你知去讀谷 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋讀谷殘波海灘 附近有咩酒店,等你更加容易計劃行程,慳返酒店來回景點嘅時間.
讀谷殘波海灘 自由行
去得讀谷殘波海灘 自由行最緊要一定係揀啱日子去.一啲熱門景點例如,讀谷 嘅 殘波海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
讀谷殘波海灘 交通
想去殘波海灘 暢順無阻濟,最好就係出發前,睇清楚讀谷殘波海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
讀谷殘波海灘 必食必買攻略
讀谷殘波海灘一直都係旅遊熱門地點,去到讀谷殘波海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
東華三院愛心天使共賀廣華百歲誕辰宣傳聲
成立於一九一一年的廣華醫院,與香港一起成長,見證過去一個世紀的每個故事.為慶祝廣華醫院的百周年誕辰,東華三院屬下十三間小學特別委派其學生參與錄製共十三段以廣華醫院一百周年為主題的宣傳聲帶,於香港商業一台播放.各錄音收錄如下,歡迎收聽:
1. 廣華醫院的名稱由來
大家知唔知道廣華醫院嘅「廣華」係點解吖? 原來,佢嘅意思係要做一間「為廣東華人治病嘅醫院」.喺一百年前,九龍同埋新界都無醫院架,如果市民病咗就真係好慘! 所以,政府就聯同東華醫院嘅總理同埋地區領袖,一齊發起興建「廣華醫院」.廣華醫院係喺1911年成立,連同1870年成立嘅東華醫院,同埋喺1929年成立嘅東華東院,後嚟就統稱「東華三院」嘞!
我係東華三院姚達之紀念小學嘅梁詠恩同學,我祝廣華醫院100歲生日快樂!
2. 廣華醫院為何建於油麻地
今年我哋慶祝辛亥革命一百周年,其實,廣華醫院都有一百歲,佢仲係喺辛亥革命發起嘅前一日,即係10月9日落成嘅,係第一間為九龍同埋新界嘅居民興建嘅醫院.廣華醫院位處嘅油麻地,原來叫做「官涌」,係一百年前九龍發展最繁盛嘅地方.根據一本廣華醫院1917年出入院總冊嘅資料顯示,當時有唔少住喺遠至荃灣,大埔嘅居民都嚟到廣華醫院醫病,咁你話廣華醫院係咪幫咗好多人呢!
我係東華三院李賜豪小學嘅潘嘉寶同學,我都係喺廣華醫院出世架!
3. 廣華醫院始創時已中西醫兼備
你哋估唔估到,喺一百年前廣華醫院創院嘅時候,佢係一間中醫院定係西醫院呢? 兩個答案都啱! 廣華醫院一開始已經中西醫兼備架嘞,早期嘅華人唔習慣睇西醫,所以政府透過廣華醫院大力推動西醫,到咗1960年代廣華醫院重建完成,佢已經成為一間具規模嘅西醫院嘞.今年廣華醫院將會大力推展中西醫住院病人服務,俾更多病人受惠.
我係東華三院羅裕積小學嘅莊德蓉同學,我祝廣華醫院100歲生日快樂!
4. 廣華醫院何時開始施贈門診中藥
廣華醫院喺創院嘅時候已經有免費醫療服務.由於中藥材價格比較貴,所以最初唔能夠負擔喺門診施贈中藥.喺1922年,發生咗一件好人好事.當時有一位自稱無名氏嘅小婦人,佢前後四次捐贈合共50,580元,要求廣華辦理埋施贈中藥.此後,廣華醫院就加設基金,開始施贈中藥.究竟50,580元即係幾多錢? 原來當時嘅一幢新樓亦只不過係數千元架喳.
我係東華三院高可寧紀念小學嘅黃爾彥同學,我都係喺廣華醫院出世架!
5. 廣華醫院何時開始施贈門診中藥
廣華醫院喺創院嘅時候已經有免費醫療服務.由於中藥材價格比較貴,所以最初唔能夠負擔喺門診施贈中藥.喺1922年,發生咗一件好人好事.當時有一位自稱無名氏嘅小婦人,佢前後四次捐贈合共50,580元,要求廣華辦理埋施贈中藥.此後,廣華醫院就加設基金,開始施贈中藥.究竟50,580元即係幾多錢? 原來當時嘅一幢新樓亦只不過係數千元架喳.
我係東華三院高可寧紀念小學嘅黃爾彥同學,我都係喺廣華醫院出世架!
6. 每八個新生嬰孩便有一個是廣華醫院出生
廣華醫院創院初期已撥出一間病房作為產房,採用的是舊式接生方法.到咗1915年,廣華醫院開始聘請助產士提供西法接生.廣華醫院產房嘅出產量真係好驚人架:由1946年政府有出生註冊紀錄開始計,全港出生人口差唔多有4,860,000,而同期廣華醫院就佔咗620,000個BB,即係話,香港平均每8個BB就有1個喺廣華醫院出生架嘞.
我係東華三院冼次雲小學嘅余荔敏同學,我都係喺廣華醫院出世架!
7. 廣華醫院的急症室有多忙碌
你知唔知道廣華醫院嘅急症室有幾忙碌呢?廣華每年總共有十五萬人次求診,即係平均一日要處理410個求診個案! 由於廣華醫院位於全港最繁忙嘅地區之一,佢嘅急症室經常要身肩重任,處理重大突發事件,好似上世紀九十年代嘅無味神探槍擊案,尖沙咀加利大廈大火;喺2003年廣華更加接收全港第一個沙士病人,成功避免沙士病毒喺醫院散播.
我係東華三院港九電器商聯會小學嘅詹若楠同學,我都係喺廣華醫院出世架!
8. 廣華醫院設全港第一個婦女健康普查部
廣華醫院喺1990年已經成立咗全港第一間婦女健康普查服務中心,中心最近公佈咗服務數字,女士喺50歲後由於更年期荷爾蒙減少,每3個就有1個患有骨質疏鬆症,而50歲後嘅男士亦會每10個有1個患有骨質疏鬆症.咁,點先至可以改善骨質密度呢? 原來,我哋小朋友開始就應該多做運動,仲要食多啲高鈣食物,第日年紀大就唔駛驚嘞!
我係東華三院黃士心小學嘅陳穎琳同學,我祝廣華醫院100歲生日快樂!
9. 廣華醫院有多少個門診部
廣華醫院係一間全科醫院,一直為市民提供中西醫療服務.廣華醫院總共有四個門診部,分別係西醫嘅全科門診,專科門診;以及係中醫嘅普通科門診,同埋專科門診.廣華成立一百年嚟,都秉承東華三院嘅傳統,為市民提供免費醫療服務,單單係上個年度,已經有超過七十一萬人次接受廣華提供嘅免費中西醫療服務.
我係東華三院王余家潔紀念小學嘅趙偉然同學,我都係喺廣華醫院出世架!
10. 廣華醫院的全球最先進320排動態容積電腦斷層掃描儀
你哋知唔知道東華三院喺廣華醫院設置咗一部全球最先進型號嘅電腦掃描儀?呢部儀器可以掃描到人體裡面各個器官嘅健康狀況,好似照心臟咁,只需要0.35秒 ,而且需要用嘅顯影劑同埋輻射劑量特別少,掃描一次心臟產生嘅輻射量,就只有兩毫希,低過一個人喺香港住一年吸收嘅幅射量.所謂「預防勝於治療」,早啲知道身體有咩野問題,就可以及早治療啦!
我係東華三院李東海小學嘅吳海盈同學,我都係喺廣華醫院出世架!
11. 廣華醫院有個「未病先醫理」的上醫館
有病梗係要睇醫生,無病都要睇醫生? 「治未病」觀念就係着重預防保健養生之道嘞.廣華醫院裡面嘅「東華三院王澤森上醫館」以「治未病」為概念,首先為求診者作體質辨識,再按佢地唔同體質同症狀分流到唔同嘅專科門診,務求做到唔生病,少生病,遲生病,生活質素自然更好啦.
我係東華三院周演森小學嘅潘嘉祺同學,我祝廣華醫院100歲生日快樂!
12. 東華三院文物館—–從前的候診大堂 今天的法定古蹟
你有無留意到廣華醫院裡面有一座好似廟宇咁樣嘅建築物呢? 呢座建築物,原來係一百年前嘅候診大堂,佢喺1970年活化成為「東華三院文物館」,仲喺2010年被列為香港法定古蹟添.文物館揉合咗中西建築,例如紅磚綠瓦,門前嘅千步廊等都展現咗中國傳統建築特色;而拱門,拱窗,閣樓嘅設計又係20世紀初流行嘅西式建築特色.大家有時間記得嚟東華三院文物館參觀吓!
我係東華三院鶴山學校嘅劉君政同學,我祝廣華醫院100歲生日快樂!
13. 全面的中西醫住院病人服務,只此一家
香港嘅醫院向嚟只有西醫入病房,但係廣華醫院,將喺今年有一隊由中西醫醫護人員組成嘅專業團隊,將「中西醫住院病人服務」推展到五個專科,包括內科,外科,婦科,骨科同埋兒科,為病人提供更好嘅服務.中醫師除咗會巡房,仲會同西醫一齊跟進住院病人嘅「排板」同埋出院後嘅覆診.咁全面嘅中西醫住院病人服務,全港只此一間架!
我係東華三院馬錦燦紀念小學嘅曾建晴同學,我祝廣華醫院100歲生日快樂!


text:
BCA 復考呢個問題,搞到又出現希師奶竟然同泛民同一陣線咁膠呢幕果陣,其實民意好清晰,但政府仍然想復考 BCA ,好明顯呢個唔係民意嘅問題,係中聯辦嘅問題,喺支爆就嚟果陣,中聯辦仲唔想攞香港人啲錢嚟救自己咩.
BCA 係唔應該復考
政府點話 BCA 唔應該操練,都唔會有人信,一方面楊潤雄呢條契弟唔係真教育局局長,有乜嘢唔該黨委書記蔡若蓮出嚟交代,唔好搵個稻草人做箭靶擋煞.另一方面, BCA 只要教育局仍然想攞嚟做殺校參考,呢個政府本身又無公信力,你做校長,邊有可能唔會唔操 BCA 先?香港前線老師有部分都有熱誠,但上得校長一級啲友仔,佢地諗嘢方法係完全唔同,呢個不爭嘅事實,有啲嘢,都係屁股指揮腦袋,明知 BCA 係仆街都要保住自己.
所以只要中聯辦仍然控制三中商,大家都可以斷定 BCA 係一個為中聯辦荷包著想,扼殺香港學生嘅搞細路,中聯辦班仆街想搞細路搞到幾時,如果政府唔肯十四天內宣布 BCA 永久玩完,咁可以先包圍楊潤雄同蔡若蓮屋企,要佢地交代理據,如果佢地厚顏無恥,係應該包圍中聯辦啲宿舍,特別住緊三中商高層果啲宿舍,要呢班黨官人渣交代.如果唔係香港人太和理非,其實將中聯辦呢班冚家鏟好似烏克蘭人對付親俄派咁,掟入大垃圾桶就差唔多.
當然,我相信中共黨官喺 BCA 問題上會頑抗嘅,所以作為家長係要思考子女嘅教育問題,國際學校都唔係辦法,因為國際學校學額不足,錢又貴,俾晒啲中國人霸晒啲位堅係想死嘅地步,所以我依家都思考緊,其實係唔係部分香港家長,應該開始為下一代移民,當然有BNO果啲,我自然會諗方法,因為英國依家教育制度,全歐洲都知係出咗事嘅,有可能係要考慮其他歐陸國家比較正常同實淨嘅教育制度.但連BNO都無果啲,可能係最慘,與其儲錢去買層樓,或者進貢中聯辦班仆街,不如諗其他方法移民好過,因為我十分之相信,以中共黨官一向殘害年青人,以及中國人傳統嘅食子思維,我唔認為香港下一代係有可能有正常日子過,都唔好話好日子,除非香港歸英或者獨立.


text:
Commephoto
服務詳情
評語 提交評語
佢地送咗個微電影比我地,係關於我同我先生相識經過,好特別.主要跟進我地既攝影師叫椰子,起初拍既時候我都唔知佢拍個微電影拍成點架,但後來效果就好好.佢個studio成日都無咩人,無乜員工,傾點拍啊,流程,big day都係椰子follow,開會都係椰子幫我跟既.Big day當日都大家都好熟流程,有時候有啲野唔知做唔做得,咁佢都會提醒我.佢地都會同我啲姊妹搞下笑,佢地會同我姊妹用搞笑既方式講解返點樣影會好啲,因為有啲姊妹怕醜生硬啲咁佢地都會比意見點影.
我揀Comme係因為我哋想去吳哥窟影,而唔係間間公司都肯去同有信心影到,因為嗰度係唔俾影相.我上網做好多research,知道唔俾影,佢一見到外國人著婚紗就會趕你走,仲要係一堆Security圍住你要你delete啲相.而Comme同我講唔怕我哋都照去,因為佢自己都想影一輯特別啲,有挑戰性嘅相.佢仲話如果去吳哥窟影唔到,返到香港會照幫我哋影返一輯,所以就決定搵佢哋影!
Comme做好多research,俾咗好多信心我哋.終於,我哋係好艱難嘅情況下影咗啲相,拍攝當日我係喺個古蹟入面除婚紗著婚紗咁先影到,好似做賊咁.呢輯婚紗相真係好大挑戰,係一個終生難忘嘅經歷.後尾都有人趕我哋,我哋偷偷地換卡,再俾相機佢睇先冇delete我哋啲相!
相出嚟效果超靚,因為冇乜人去,所以個個都話好特別,好靚.我影嗰日天比較濛,其實都想Comme幫我tune藍啲,不過佢就prefer自然啲.後來,我哋都同Comme做咗朋友,都真係好多謝佢,幫我影咗一輯一生難忘嘅婚紗相!


text:
自從公司洗完冷氣之後,個冷氣就好鬼凍,通常我都係著埋外套都頂唔順先會熄細個冷氣,因為熄細咗嘅話坐角落位嘅同事就會好焗,甚至要開風扇仔.如是者每日到某啲時候我就會開始著外套,然後腦細Rex行過佢就會去熄細個冷氣,起初我以為係因為佢都覺得凍,後嚟有日佢行過我個位,之後又去熄細咗個冷氣,再返嚟同我講你開到個冷氣咁勁梗係凍啦,然後就好型咁走咗.
Rex有時行過都會睇我做緊乜,雖則我係做marketing,但係有時都要研究啲小電器(工作範圍闊到呢),說明書上面每隻字我都識,但集埋一齊就唔知佢噏乜,佢見我苦惱緊就會問我做乜,幫我研究埋,人肉解釋,一講就明,真係慳返唔少時間.有時我要搬重嘢佢都會幫手,總之大小事都會幫忙,就算我無開聲,有次佢仲幫我開嘢食,呢下就真係有啲唔知點,搞到我手殘咁,好彩無畀人見到.
最近我身體唔舒服,佢介紹咗好多唔同嘅醫生畀我,中醫,西醫,自然療法等等,有個咁貼心嘅腦細,其實都算係小幸運,但係男友Mike當然唔係咁諗,佢會話:「超!扮細心!關佢鬼事!」當然我有同佢解釋腦細其實對個個都好好,又有一個拍咗好多年拖嘅女友,平時都好gentleman,唔會抽女同事水,叫佢唔使擔心,然後佢就會話:「男人最明男人諗乜,總之呢個世界上所有男人都係PK,要非常小心!」然後我就諗,如果我轉新工佢一定會好擔心.
喺香港打工,要遇到好腦細真係好難,男腦細同女腦細,暫時我覺得男嘅比較好(他雖然都有遇過衰),唔知關唔關異性相吸事,男腦細對女下屬嘅要求真係無咁高,唔會雞蛋裡挑骨頭,做錯事都好,鬧兩句就算,唔會咁記仇(對男下屬就句句粗口),亦唔會因為你嘅衣著,用咩手袋,香水而針對你,身為女人,係好明白女人真係好容易得罪,所以對女腦細講嘢要特別小心.
不過跟女腦細,學到嘅嘢又會唔同,女腦細連細微嘅位都會執得好緊,例如設計圖上嘅一粒星星要跟邊一個pantone, marketing budget點樣可以慳得一蚊得一蚊,務求令每件事都可以完美啲,與人溝通嘅技巧亦好好,你想像下日日玩宮心計喎,點會唔勁?
雖然我已經辭咗職,但係現階段都未諗下一份工會做啲咩,腦細同上司又會係咩style,不過回想起嚟都慶幸自己有遇過一啲好腦細.
P.S. 嚟緊會有多啲時間寫嘢,歡迎讀者inbox我分享下你嘅職場趣事/辛酸事/無聊事,或者係睇完我本書嘅讀後感,大家唔使驚,我係唔會食人嘅XD.
Photo: 旭茉JESSICA


text:
喺兩星期前,小明肚入面嘅小公主終於出嚟同大家見面喇,大家都對於家庭入面多咗一位新成員表示興奮.
雖然小明仲坐緊月,但妹妹小葵已經按捺不住,唔等家姐執返個樣,就衝咗上去家姐屋企度探BB.
一上到去,小葵發現小公主嘅睡房已經被佈置得極度fancy,勁多cute cute公仔同埋粉紅色嘢.喺咁嘅情況下,小葵又點可以唔抱起小公主同身後面嘅fancy 嘢一齊集下郵呢?一抱上手,小葵不禁大讚小公主夠哂乖巧,任影唔嬲之餘,仲唔喊唔嘈.不過影影下,小公主突然對住鏡頭嘔奶,然後露出呆滯嘅萌樣.完全無上過育兒課嘅小葵嚇咗一嚇,喺唔知咩事嘅情況下,只好呼喚家姐過嚟睇下佢做咩事.
小葵:「佢做咩無啦啦會嘔嘅?唔通佢咁醒已經識sense 到個鏡頭喺邊,想做D嘢出嚟搶我Fo?定係因為我抱住佢不停自轉影相所以佢頭暈呀?一定係見頭暈所以想嘔喇佢!」
小明無奈地回應:「你又喺度無限聯想,都叫咗你平時認真D上堂架啦!其實係因為頭先喺你上嚟之前,陪月姨姨餵咗佢飲奶咋.」
小葵:「即係佢食得飽得滯,好似我地平時咁飽到嘔呀?」
小明邊解釋邊接過BB:「頭先陪月姨姨餵佢食咗好少份量架咋,所以應該唔關事囉!其實初生BB嘔奶係好普遍嘅,主要原因係BB個胃同食道之間嘅賁門括約肌(esophageal sphincter)未完全發育完成.喺正常情況下,當大人吞咗食物落個胃之後,賁門括約肌會緊閉以確保食物向下移動.而BB嘅賁門括約肌雖然同樣係會關閉,但佢未必可以做到完全緊閉,所以當BB嘅胃部收縮時,產生出嚟嘅壓力有機會令到賁門括約肌打開,令到飲咗落去未消化嘅奶倒流返入食道,出現嘔奶呢個情況.」
小葵:「原來係咁,真係唔生過都唔會知道D咁嘅嘢.但係家姐,你而家係咁拍BB係唔係想佢嘔清哂,好似人地肚痾要痾清哂咁呀?」
小明繼續解釋:「我呢D叫掃風,其實頭先食完奶我都有做架,不過可能我呢D新手媽媽學藝未精啦!掃風其實係想喺拍打嘅過程令BB打嗝,排走啜奶時一併吸入嘅空氣,就可以減低胃部嘅壓力,從而減低嘔奶嘅機會.」
小葵:「其實嘔奶咪由得佢嘔囉!嘔完就應該冇事架啦!」
小明沒好氣地繼續解釋:「但係如果BB喺瞓覺時嘔奶,嘔出嚟嘅奶水有機會流入耳仔,鼻同埋氣管而導致窒息架!所以係唔可以由佢囉!」
小葵:「原來咁大鑊架?咁家姐你呢D新手真係要跟陪月姨姨好好學習下點掃風喇.你頭先應該叫陪月姨姨幫你搞掂埋先放工嘛!」
小明反住白眼回應:「……. 鬼唔知咩,陪月姨姨今日有事趕住走嘛!我已經好努力學緊架喇!你唔好刺激我喇,唔係我好易會有產後抑鬱架!」
資料來源:
http://www.kidspot.com.au/…/8ca5e8983adb72e3ced97097f6be4515


text:
Le' Sean Seasons Florist
服務詳情
評語 提交評語
我係網上搵左好多唔同website同Facebook,有兩間我都幾impressed,呢間係其中一間,另一間就係近期好heat嘅hahaha florist,兩間都有寫 email quote下價.其實hahaha florist 都好,睇相覺得佢地嘅花球都好young好少女,係大部分新娘都會好鐘意果一type.但因為我係一個好求安心嘅人,hahaha florist只係一間網店而冇實質嘅店,但le sean 始終有間實體店,我可以親自上去了解,始終都會安心啲.第二就係價錢,我覺得le' sean價錢平啲啲,所以就揀左le’ sean.le’ sean嘅鋪頭係尖沙咀海港城pageone裡面,我入去嘅時候已經覺得佢係大花店,有好多特別嘅品種,之後再同佢地嘅職員溝通過,都覺得佢地嘅服務好好,所以即時俾左五百蚊訂.
幫我整花球嘅同事叫阿Sean,我諗係le’ sean個Sean,男仔黎嘅.其實我第一次上去佢唔係到,係之後另外約阿Sean見.成件事令我滿意嘅重點就係呢度!阿Sean逐樣花同我講有咩款,又問我本身有冇睇過啲咩相,有冇reference俾佢.另外佢重即時上網搵online magazine同我傾.因為我始終唔係有好多關於花嘅知識,所以只可以好老土咁同佢講講自己想要咩感覺,咩顏色,同埋大約鐘意啲乜野花,佢就會即刻同我搵.我對花好重視,雖然我唔太識,但我好重視花呢一part.其實meeting之前佢同事已經同我講,我鐘意咩花可以逐款傾都冇問題,所以我先會咁傾咁耐,絕對唔係為難佢.佢約我嘅時間好近我嘅big day,所以先會知個季節嘅花適唔適合同埋果種花究竟有冇.
pickup果日嘅花係如我所願,真係好好.加上佢唔係搵司機送過黎,係整花球嘅fean親自送過黎,覺得好amazing,我完全冇諗到!呢間花店係真係好有heart.


text:
維也納 必去景點及連鎖橋巷地鐵站附近酒店推介
連鎖橋巷地鐵站附近酒店預訂
神秘優惠價幫你慳更多
即時揭開神秘優惠價,慳得更多
維也納必去推介 - 連鎖橋巷地鐵站
想去 維也納 自由行?等 Hotels.com 帶你玩盡 維也納連鎖橋巷地鐵站 啦!留意我地文章,話你知去維也納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維也納連鎖橋巷地鐵站 附近有咩酒店,等你更加容易計劃行程,慳返酒店來回景點嘅時間.
維也納連鎖橋巷地鐵站 自由行
去得維也納連鎖橋巷地鐵站 自由行最緊要一定係揀啱日子去.一啲熱門景點例如,維也納 嘅 連鎖橋巷地鐵站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維也納連鎖橋巷地鐵站 交通
想去連鎖橋巷地鐵站 暢順無阻濟,最好就係出發前,睇清楚維也納連鎖橋巷地鐵站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維也納連鎖橋巷地鐵站 必食必買攻略
維也納連鎖橋巷地鐵站一直都係旅遊熱門地點,去到維也納連鎖橋巷地鐵站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
深灣遊艇俱樂部 The Aberdeen Marina Club
商戶搜索
服務詳情
評語 提交評語
我係AMC擺左10圍到,係擺中式lunch! 佢地個場地都好好,但場地個regulation好多,我唔可以太大規模改佢地個場既setting,菜式都係唔可以太改得好多!
咁big day 嗰日service其實幾好既,但係D菜式就一半半,咁佢地睇完我份after sale survey寫菜式average,佢地就好緊張,叫跟開我個同事即刻follow up,佢地應該幾proud of自己菜式,而我覺得佢地係好上心每個comment! 另外,佢地細心到又會幫我擺好裙腳,pack好D食物比我打包,我屋企人都覺得好好.
我想擺晏晝西式自助餐,所以想搵個環境好啲嘅場地,於是就去睇淺水灣酒店同深灣遊艇會.比較過覺得深灣遊艇會minimum charge,配套同位置都比較好,而且而家有地鐵去到,好方便,所以就揀咗呢度.
呢個場嘅環境真係好靚,出走廊度望到成個遊艇會.佢哋有兩個hall,一個hall用嚟證婚,一個hall用嚟擺午宴,我就擺咗20圍,hall內嘅燈光效果真係唔錯.佢個環境同花品佈置都好靚,我都唔洗再加其他嘢.
佢哋服務真係好到不得了,好到嚇親我,連我奶奶都係咁讚.佢話serve佢哋嗰檯嘅侍應同佢講:「auntie你要依啲咩,我幫你拎!」因為見到奶奶著住長裙唔方便行出行入,佢幫手夾好多唔同嘢食,又問佢食唔食蛋糕,夾俾佢,服務好主動!除咗賓客覺得service好,連我自己都覺得佢哋啲服務真係好到不得了,全程除咗當席經理,仲會有一個經理同一個妹妹跟住我,我每一次影相都幫我擺條裙,而佢哋見我喺台上影相影到有啲攰,會好細心拎嘢俾我飲.我喺新娘房補緊妝,佢哋又會主動拎嘢俾我食,又俾飲筒我飲嘢,真係要讚下佢哋團隊!!Sales Sarah,場地經理James,同埋新娘助理Sanko,佢哋真係好好!
我因為擺晏晝,朝早六七點已經出發,三點鐘完咗婚禮,中間冇外影,佢哋好好,俾我完咗婚禮出去碼頭外影,係一個好好嘅經驗,因為環境真係好靚.當晚佢哋有另一場婚禮,新娘房我唔可以再用,佢哋就搵間房俾我換衫等等,新娘助理Sanko同另一個assistant又喺外期間幫我擔遮,因為好曬,仲照顧埋啲姊妹.佢哋真係serve得好好,照顧得好周到,冇得彈.
佢哋嘅食物又真係好標緻,只係種類少啲,如果佢哋嘅食物款式可以多啲選擇就更加好,因為好多食物都要加錢.但係所有賓客收返嚟啲feedback係好好,個個都話啲食物好正!


text:
每個爸爸都希望自己嘅寶貝女,長大後可以遇到一個好男人,過住幸福美滿嘅生活.但現今社會,擇偶對於女孩子嚟講,真係唔係隨緣咁簡單,而係一種能力嘅表現.呢種能力,從佢一出世開始就受到家人影響,其中最重要嘅人,就係女孩嘅父親.
如果你唔希望自己嘅小公主以後遇到渣男,作為爸爸嘅你,就要喺女兒童年早期儘量做到以下3點.
給女兒高質的陪伴,不缺乏父愛很重要
寶寶大概喺八週大左右,就可以分出男性同女性.到咗大概2個月大,就會學識點樣同不同性別嘅人相處,所以爸爸們要注意,唔好以為寶寶仲細,所以就陪唔陪佢都無所謂.而且同爸爸關係親密嘅女兒,更能夠解決問題,會比較有自信,好少會出現焦慮嘅情況,而缺乏父愛嘅女兒,往往都會出現早戀嘅情況,容易睇漏眼,遇到「渣男」.
要不定時的讚美鼓勵女兒
作為男人嘅你,係咪經常都會聽到呢句說話:追你嗰陣就乜都得,結咗婚就咩都變晒.咁點解仲會有咁多女孩被矇蔽雙眼呢?大概就係因為之前冇被異性「優待」過嘅經驗!從小就感受到滿滿父愛嘅女孩子,一早就習慣咗異性嘅「甜言蜜語」,久而久之,女兒就會知道真正愛佢嘅男人應該係點.
要更加疼愛你的妻子
一位爸爸去探望已出嫁嘅女兒,見到女兒放工返到屋企,仲要洗衫,煮飯,打掃,而佢老公就坐喺梳化玩手機,都會覺得好心酸,但自己年輕時又可何嘗唔係同女婿一樣?所以一個家庭嘅婚姻,真係會影響孩子一生,太大男人主義只會令到女兒從小就認為咁樣做係必然,所以一定要善待自己嘅妻子,先能夠灌輸女兒正確觀念.
資料來源:頭條森林


text:
Vitantonio 窩夫機終於有行貨喇,跟機有三個盤,另外暫時有七個盤可以配,黎緊仲有個cupcake盤出,對於而家每日都要快手安排牽牽點心同主食既我實在太實用喇,初三即刻仆落沙田city super買.(當日係第一日做promote ,坦白如果唔係自己一早瞭解晒部機先落黎,單靠當日既v仔自己既宣傳人員介紹,我係一定唔會買部機囉,又無笑容,問佢乜都好似唔知咁,示範既窩夫又做得唔靚,我都唔想打爛人飯碗,但真係應該返工前做啲準備先岩嘛,有乜理由乜都唔知唧?我知得仲多過佢,請我好過啦)不過算,我做晒功課先出手既,為左阿仔,我一定要做個小廚神媽媽既^_^
返到屋企都十點幾喇,乜材料都無唯有第二日先整啦,第二朝一早落街買材料,但原來初四有好多地方都未開工,最方便計,唯有買現成pancake粉試機啦,第一機安全啲好^_^
比我係雪櫃搵到之前用剩既紅豆蓉,yeah~
Pancake粉加蛋加包qoo豆奶攪勻就得喇^o^qoo豆奶本身有甜味唔使再落糖啦~本身又唔想比牽牽飲,自己又嫌佢甜,掉又浪費,而家用黎整餅fit晒(≧∇≦)
紅豆鯛魚燒話咁快就出爐喇,新鮮熱辣真係又靚又好味(≧∇≦)之後我再試整左花生醬朱古力味,蕃薯,芝士,連新年既年糕我都整左落鯛魚燒入面做餡,估唔到又幾好味喎,軟綿綿既年糕加pancake粉原來都好夾架(≧∇≦)部v仔真係好好玩,岩晒我呢啲乜都夠膽死溝埋食既人呀,黎緊有排玩喇,要快啲買埋其仔盤先得.
發表於2016.2.17
angeleung | 留言: 1


text:
今個月因為有事,所以預先出咗排名先~
.
個排名個個月都咁上下,我都唔知點寫解說XDDD 其實唔係我專一咗,都唔係我睇嘢睇少咗,而係我覺得呢班人(主要係H!P)已經係我心目中入咗一個咁上下嘅範圍,所以基本上都只會係嗰個範圍度微郁.嘛,傾向係咁樣,但始終都會有機會出現突變嘅…(^^;;
今個月呢一刻嘅個人感覺係,top2暫時都會係咁樣先.上個月よこやん天時地利(但冇人和)都有曬都過唔到かみこ,我覺得蝠top2有少少變咗死症orz 入咗掘頭路嘅感覺,要等よこやん唔知幾時轉返出嚟先有條件談判.不過其實我每次見到かみこ嘅反應都令我知道… 冇咁易.
3,4同上,都係塞死咗.唔知點解ちぃ就係過唔到はまちゃん.我唔係話想佢過,但個情況真係有啲相似.如同我講よこやんway more than かみこ,我提ちぃ都係way more thanはまちゃん.但講到愛情度,到走嚟排名嘅時候,又係過唔到.
相比起樓上兩對,5,6嘅情況就明顯冇咁緊張.DiDi基本上對包包零威脅.反而miracle 7嘅れいれい都幾大機會跨DiDi上.れいれい勝在充滿故事感,佢應該係現時H!P內最會刺激我靈感嘅成員,換句話說我冇咗佢真係唔得orz
蝠一向都對かりん有特別照顧XDDD 因為唔鍾意汁汁所以接觸かりん嘅機會唔多,所以如果唔故意保護かりん好容易跌,但蝠冇忘記かりん係(回流嘅)初心,同埋基本上係由細睇到佢大嘅個事實.實際上我見到かりん都知道自己好愛佢,只係機會少啲而已!
終於等到こぶし入曬Top10嘅呢一日!話說我真係好愛こぶし,嚴格嚟講係處於冇推成員嘅情況下嘅箱推!都咪話唔勁(咦?w)
真係唔係唔愛むろ,但佢冇乜特別會升嘅嘢… 相反本來喺佢後面嘅人我真係越來越愛… 所以搞到佢跌>__<
中段開始全部冇郁,尾段加多咗一隻つばきファクトリー.雖然心理上我都未太ready去鍾意/留意つばき,但我之前都講過,成員單品攞出嚟其實我都幾鍾意佢哋… 呢排又因為佢哋成日都痴住こぶし,所以睇多咗… 覺得小野瑞歩幾得意,都幾得人鍾意嘅感覺.
榜內呢,就係咁.今次反而想講下圈外.如果有多6位嘅話,我完全唔洗糾結都知道會放咩人入去.
41 – 今泉佑唯
42 – 佐々木美玲
43 – 与田祐希
44 – 齋藤飛鳥
45 – 影山優佳
46 – 長濱ねる
完全唔理欅坂46,但繼續鍾意ずーみん把聲!最愛ずーみん唱歌仔♪
みれい係我睇中嘅第一個ひらがな,最初嘅原因只係因為佢係當時唯一一個99年生.蝠對99年生有偏愛♡ 由開頭觀望到而家佢越睇越順眼~
3期生之中我係獨愛毛毛球~ 但偶然望到与田會突然覺得佢好可愛… 所以如果我個排名多幾個位一定有佢份.
雖然最近朋友叫我睇乃木坂46時我都會話:「換咗個center先講!」,但我基本上唔係唔鍾意飛鳥ちゃん,只係唔係太鍾意佢center而已.
最近煲曬埋ひらがな推し,心諗如果かげ唔係暫停活動我可能對けやき坂46會有比而家大多少少嘅興趣.
上面都講過蝠而家係完全唔會接欅坂46,所以我對ねる嘅印象依然係好耐之前嘅嗰個ねるww 而家睇咗會唔會都仲係有少少鍾意佢真係唔知,放住喺度先啦~
其實再加多兩三位都仲有人可以放入去架(^^;;;
最後,之前有朋友問過我呢個問題,所以順個便喺呢度答埋:如果要放返どぅーさん入去會喺邊度.答案當然係no.1啦!
以上!


text:
見工面試要着咩衫大家睇咁多應該都心裏有數,最基本就全套西裝.但其實西裝都有佢嘅學問,一唔小心可能會中伏.加上fresh grad搵工時節係夏天,夏天咁鬼熱,梗有啲你諗唔到嘅中伏位,等你出咗門先feel到唔對路,以下嚟睇吓西裝上有咩要注意啦!
男士西裝注意事項
- 成套西裝一定要貼合身材,顯得精神
- 係你手伸直時,襯衫衫袖應該比西裝袖口長一啲
- 襯衫一定着長袖
- 領帶鬆緊度要睇領口:領帶太緊領位會起褶,太鬆就領口騰出嘅空隙會放到幾隻手指
- 傳統領帶寬度係7-8cm,領帶尖最好去到皮帶扣,唔好過中間位
- 對黑襪要夠長,坐低時不可露肉
- 唔好用太多定型啫喱,搞到好似啱啱洗完頭咁
夏天見工小tips
- 着白色底衫吸汗,唔洗滲到出襯衫變災難現場
- 留意襯衫嘅整潔度,有冇燙直,領位﹑胳肋底同手袖位有冇汗跡
- 熱還熱,點都要着埋件西裝褸.但冇人叫你一出門就着,可以夾定時間係到公司前5分鐘搵個隱蔽嘅位着褸打呔
女士西裝套裝注意事項
- 留意襯衫布料,唔好俾胸前或腰間太多襯衫布走出嚟,布料多睇落唔整齊
- 西裝褸上帶條修腰線條會精神啲,但肩膊同領位唔好太闊太寬
- 避免太勾勒出臀部曲線or太短嘅裙
- 預備多對絲襪以防萬一
- 着平時着慣嘅高跟鞋,以免腳痛而遲到
- 鞋跟高度1吋半至2吋
夏天見工小tips
- 梳馬尾或髻,高度約與鼻樑同高
- 太熱就唔洗着絲襪
夏天見工3寶
- 止汗劑
- 吸臉油紙
- 雨傘
夏天見工細節位
- 行慢少少,出少啲汗
- 十五分鐘前到達面試地點,然後到有冷氣嘅地方 ( 例如便利店 ) 休息,等自己放鬆﹑平復一下心情同整理儀容


text:
有幾多嘢要預備?玩新郎兄弟篇
講到玩新郎兄弟呢PART,相信姊妹們都比較興奮,亦都會好踴躍咁俾意見,務求以玩殘一班兄弟為目的,但新娘子多數都會錫住老公,嗌班姊姊就住玩,咪整到佢個寶貝老公,兄弟喇喎,就任我哋魚肉啦!玩還玩,我哋班姊妹都唔會亂嚟嘅!一陣好似網上面啲新聞話搞到婚都結唔成,又或者成日要同班兄弟面左左,搞到兩公婆有條刺就唔好啦.
其實玩遊戲都係旨在俾新郎知道娶老婆唔係容易,係要過五關斬六將,要排除萬難先可以娶得美人歸,辛苦少少都要㗎喇!依家最常現嘅遊戲都係要班兄弟跳吓舞咁,喂,為咗幫到兄弟娶老婆,跳返part舞都不為過丫!我就真係見過有啲兄弟好唔合作喇,喺度行行企企,點都唔肯跳舞,玩其他遊戲又唔投入,你唔好返屋企!大佬呀做老臨都要交功課啦,何況你係兄弟!乜都唔肯做就唔該返屋企啦!
咁我又唔係一沉百踩嘅,都見過有啲兄弟好玩得架!呢一個遊戲呢我就印象最深刻,所需材料好簡單,你只需要一張保鮮紙,同埋你想佢地食到嘅醬(建議醬一定要結身,太過液態會整污糟,榛子醬都係一個唔錯嘅選擇!),將醬塗喺保鮮紙嘅兩邊,記係係對鏡面咁塗呀,之後要兩個兄弟一人企一邊,用條脷去賴返乾淨,成個過程仲激過一對新人咀咀,正呀!其實姊妹們諗遊戲之前都會摸下兄弟嘅底勢嘅,問清楚新郎同兄弟有咩玩得,有咩唔玩得,諗好晒啲遊戲之後又會俾新娘過目,新娘都會衡量吓自己老公同班兄弟玩唔玩到,如果最後玩遊戲仍然有問題,有不滿,我諗歸根究底都係溝通問題,所以話,其實兄弟姊妹嘅角色都好被動,一對新人溝通唔夠,最後唔只搵著班兄弟姊妹攪,其實都係搵著自己嚟攪!
#玩唔起就返屋企
#諗起可以玩殘班兄弟就興奮
#兄弟們啲底線仲高過條底褲
#兄弟間得返一張保鮮紙嘅距離好有愛hehe
#玩兄弟前問清楚好過一陣面左左
原圖來源: 電視截圖


text:
唔知點解,啲大集團年年都大條道理話經濟差,但係又唔知點解年年都賺錢兼加價wor,最閉翳既係我地啲人工又唔見有加呢!!當然啦,加價對消費者黎講點都唔會係一件好消息,對佢地心理影響唔可以睇小.早幾日喺英國賣嘅瑞士三角朱古力縮水事件就引起左唔少朱古力迷既哄動,生產商就回應話係因應生產成本上漲(又係同一個原因lol),但公司又唔希望加價,所以「唯有」將就一下,改改個朱古力模,加大條罅等大家可以以同樣價錢買到「同樣size」(但唔同重量)嘅嘢食.根據官方資料,原先400克既版本將會變成360克(少左10%),而170克就減到得番150克(少左11.8%),即係變相至少加價10%.而新款包裝近期開始陸續流出市面.
正所謂「騙徒既手法層出不窮」,為咗避免加價觸動到消費者既神經,其實唔少牌子都曾經偷偷改動過包裝節省成本,以下係佢地既常見手法:
1,獨立包裝法 (餅乾類最常見)
無錯,獨立包裝可以確保食物新鮮同衞生,儲存亦都更加方便.不過,獨立包裝會佔據原先擺放食物既空間,有啲品牌仲會係獨立包裝注入空氣整大個包裝令體積膨脹.雖然係消費者眼中個包裝盒依然不變,但實際上食物既份量已經減少.呢招相當高明,表面上好似方便左消費者但實際上又可以慳成本,一舉兩得.
2,靜雞雞咁縮水 (飲品零食常見招數)
有關呢方面討論得最多嘅都莫過於「減肥成功」既品客薯片,由於圓桶包裝直徑細咗兼每片薯片都細片埋,薯片份量成功由134克「減磅」至110克,變相加價大約18%.同樣咁係2008年可口可樂都曾經使出呢招絕技,將每罐 355ml 既可樂,雪碧,芬達同玉泉汽水減到330ml,變相加價7%.當時連可樂鋁罐都變矮左少少,除非係忠實 fans,如果唔係普通消費者驟眼睇根本唔覺有咩分別.
3,多餘包裝(朱古力,餅乾同零食類常見)
廠商會將食品「包上包」,同埋用硬卡墊高,分隔呢啲方法務求增加包裝佔據既空位,睇番《明報》今年1月有關賀年禮盒比較既報導,瑞士三角朱古力禮盒(哈,再次成功中槍)入面既三角立方體紙托佔左禮盒成75%既空間,擺放朱古力既空間得個25%.而瑞士糖裝禮盒亦都同樣咁以上闊下窄既圓錐形膠盤托住啲糖,全盒得中間三成空間真係用黎裝住啲糖.
唉,總之我地呢啲基層只能繼續捱落去啦.經濟好就加價兼縮水,經濟唔好又大條道理咁cut人工同埋炒人,真係龍門任佢地搬.


text:
2018年5月7日星期一
煎蝦卷 + 蛋絲蔥粒炒飯 + 菜心苗 ( 7-MAY-2018 )
( 7-MAY-2018 MON )
呢排真係瞓得唔係咁好 今朝雖然起到身 但好攰呀 ~
染完頭髮之後 d 頭髮黑到呢 咁我 d 頭髮又薄 我覺得好似笠咗個假髮咁 哈哈 太黑喇 ~
早餐食吞拿魚治 好味道 ~~~~
菇場個 system 仲未搞掂 真係痴鬼線 成個星期喇 忍唔住問 A/C dept 佢答希望今個星期搞掂啦 因為公司 Server 之前死咗 搞到 system 都死埋 之後 8 卦同我講話老闆屋企 Server 好勁架 反而公司果個唔掂囉 我聽完之後都呆咗 屋企有 Wifi 唔出奇 但我真係第一次聽屋企有 Server 咋 ~
雖然 system 死咗 但要做其他 manual 嘢囉 所以肥毫最開心啦 可以好快比到佢嘛 哈 ~
好快又 lunch time 今朝買定麵包 因為話間中有雨嘛 不過我都好攰 唔想落街 ~
仍然 hea 過 但 5 點 05 分先黎忙 搞掂哂聽日先再 check 今日唔在狀態 唔想越做越錯 ~
放工即走 坐巴士諗住瞓下 點知個女人超級勁勞氣留言比對方 話佢成日唔聽電話 但搵人幫嘅時候就會打幾十次比人 無事就唔會聽電話 嘩 勁似我姑奶呀 佢搵妳易 妳搵佢就難過登天 永遠話忙 但忙又可以約人飲茶 ?! 喺屋企敷 mask ?! 呢 d 人最不知所謂 好在佢唔係我屋企人咋 唔係比佢影衰哂 ~~~~
番到屋企坐咗 15 分鐘 真係好攰呀 之後就即拖地 搞掂哂都已經 7 點 咁我預備晚餐喇 今晚自己食先 再食完快 d 沖涼呀 ~
里奧大人 9 點放工 我又要服侍佢喇 ~~~~
是日晚餐 - 煎蝦卷 + 蛋絲蔥粒炒飯 + 菜心
煎蝦卷 - 星期六買定架 阿 mi 成日會叫我買定 d 方便餸 上次 d 肉好散 今次唔知係咪雪咗一日關係 好似無咁散 但里奧大人食嘅時候話其實都散架 咁下次唔買 lu ~
蛋絲蔥粒炒飯 - 今晚上身呀 好有心機炒飯 最開心係無痴底 因為落多咗油去炒 里奧大人話好好味呀 仲話有蛋添 佢應該睇得出我今次好有心機炒啦 平時點會有蛋絲出現 哈 ~
菜心苗 - 清埋半包 我呢期覺得食深色菜比較飽 食西生菜呢 d 無咁飽架 ~
洗埋碗就沖涼 之後熨 2 機衫喇 里奧大人就做公司嘢 ~
咁我拻龍眼比里奧大人食 索性拻埋粒核 佢覺得我好辛苦咁呀 係都要我食番幾粒 但我刷咗牙啦 唔會食架喇 同埋因為好鬼飽 哈哈 ~
熨完就抖喇 11 點都自己瞓先 里奧大人沖完涼出黎 就話你自己瞓先 ?! 佢都覺得奇怪 我平時瞓先會講 但今晚無同佢講 因為我真係好攰呀 ~~
標籤: 肥在家煮食篇
訂閱: 發佈留言 (Atom)


text:
美國駐華大使館 ,相信係世上少數無人諗到會發生恐襲嘅地方,因為中國政府斷估唔會俾拉登班友搞炸彈襲擊,但今日始終發生咗恐襲,有中國人掟土製彈入 美國駐華大使館 ,雖然襲擊好騎呢,放炸彈果條友最後炸傷咗自己,但呢單嘢仍然非同小可.
美國駐華大使館 與拳亂
大家要知道,由大清帝國至今,中國都有一個好壞嘅傳統,就係內政或外交搞唔掂果陣,就訴諸不答符文明標準嘅一啲打家劫舍行為,由1899年嘅義和拳亂,1966年-1976年期間嘅文革都係咁,依家都一樣,無論係中國政府指派人去搞呢啲襲擊,定係果啲自帶五已經真係黐咗線,走去自製炸彈「報國」,一如當年拳和拳民,其實罪魁禍首都係中國共產黨,而呢啲事情,西方國家並唔會唔知嘅.
如果呢次係中國政府有人立心想玩小學雞式宣戰,固然係重大警號,其實呢種時勢唔著草都唔得,如果係自帶五,情況將會更煩,即係表示自帶五已經係一種失咗控嘅群體,如果扶清滅洋嘅愚昧思維無法得到宣洩,一係出現針對外國人,甚至一般人嘅恐襲事件,中國雞犬不寧,一係中國政府鎮壓呢班自帶五,最後呢班自帶五搞出亂事出嚟,屆時上台係一班更癲嘅人,你唔走都唔得,一係中國政府包庇呢班自帶五,最後係各國聯軍圍剿中國,是但一樣都唔會係乜嘢好嘢嚟.
所以五毛係要清理嘅垃圾,呢個為咗人類和平都要做,因為啲人以為五毛係做戲,收錢嘅五毛或者係,但自帶五係一啲會暴走嘅不受控制群體.依家香港班友,土共本來就係自帶五,佢地暴走緊唔駛講,跟住啲跟開英國人搵食嘅香港人,對中國國情毫不認識,走去一手揸外國護照跟住學人做自帶五,裡外不是人,不單死得最慘,而且累街坊,因為西方國家隨時好似當對住二次大戰果陣日裔美國人咁對香港人,屆時真係多得呢班友唔少.
總之,拳亂再起已經唔係乜嘢怪事,特別依家關於習近平政變傳聞滿天飛之際,其實我一直叫人走,或幫人走,但有啲人渣,自己做中共走狗去咗西方國家仲要阻人走,呢啲友仔我係走到天腳底都唔會同佢客氣. 美國駐華大使館 呢件事只不過係開始.


text:
噙日媽咪同嘉汶表妹陪我試妝,我2:00就開始試到差唔多6:30先可以離開嗰間鋪頭,其係幾倦.唔只我倦,因為佢間鋪頭較細,只有兩張椅,一張當然係我座啦~另一張佢地就輪流座,都真係幾倦呀!所以我一定要同佢地先講句THANK YOU ~~~~
講番我個試妝過程,其實一路都好順利,嗰位化妝小姐都好NICE ,又有心機幫我整.佢嗰D首飾同頭飾都好靚,好有時代感,我都好LIKE.
因為我個頭好多頭髮關係,所以SET頭都整左好耐呀!我一共試左3個妝,3個效果我地都覺得幾好,唔係太過濃(起碼都似番自己).但我就唔係好鐘意著掛個LOOK,好似老左好多年.不過媽咪係要這先配掛個形象呀!
掛LOOK
婚紗LOOK
晚妝LOOK(1)
晚妝LOOK(2)
一路我地都好滿意,心諗真係可以一TAKE過就OK.打算將D相俾阿男豬腳睇完之後就JOIN佢啦~點知......番到屋企係電腦睇就出現問題啦!!我發現我大細眼得好緊要呀!(其實我平時都有覺得有少少),唔知點解一睇D相就好覺好醜樣呀!(即時自信心都冇晒)
不過其實都係我自己問題,生出大細眼都冇辨法.但唔知點解係現場又唔係好覺,睇相就覺到呢......(我都唔敢放嗰幾張相上嚟,只係放早好嗰幾張呀!)
媽咪就建議我找多一個化妝小姐試,睇吓係唔係真係我問題,定係佢化得我隻眼唔好.如果試多一個都係差唔多,就JOIN佢(或者兩個選一個,因為試太多好似仲會15/16),但係最後一次試大妝時同佢傾吓,睇吓有冇得補救.
所以我今日又會再去試妝,希望試完之後可以有番多少少自信心,可以靚番啦~


text:
「回顧」
幾年前睇完「尹思哲」嘅「創業起義」令我感觸良多.創業之路真係唔易行,但係我選擇再行多一次.回想起十五年前,第一次係澳洲正直科網發展的時候,因為我無入到我理想嘅大學科目,我亦唔想浪費時間所以選擇開始自己創業.其實寫網站係我嘅嗜好,與此同時加上我鐘意平面設計,幫企業寫網站變咗順理成章.錢嚟得易,但係我亦明白我缺乏嘅係實戰經驗.
「選擇」
過咗兩年,我選擇結束間公司去搵第一份全職工作.之後我基本上一切順利開始,由一間細公司到中型公司,直至科網爆破去咗澳洲 IBM,然後被委派到中國 IBM 再返嚟香港.嚟個旅程足足花咗我十年時間先至決定重新踏上創業之路.好多人話我顛,因為我有一個很不錯的年薪,不值得冒險.但係如果我嘅工作只係朝九晚五,睇唔到前景嘅話,咁又有乜嘢意思呢?嚟一點亦係「創業起義」入面反映咗,而我特別鍾意「你應該擴大自己」嚟一句!
「堅持」
雖然當中有好多考慮,但係如果我選擇唔再創業,十年後再睇返,我一定會後悔 .因為我認為當時係正確嘅時機.我都算係一個八十後,但我認為唔係所有八十後都係一樣.我哋仲有啲人係對資訊科技好有熱情.我睇到香港嚟個環境同社會不斷去平價一個人嘅成功與否係有錢或者冇錢.家長同媒體都係一樣!呢個係完全錯誤,不能接受!嚟個世界唔係得金融或房地產可以有百萬年薪! 資訊科技都可以有百萬年薪!搵快錢嘅心態係完全不能接受!點解我仍然選擇去創業?係因為我想證明主流社會係錯,我哋係有激情,有創業心,有香港人精神 !


text:
黃金海岸算係一個屯門幾出名既泳灘, 因為附近設有商場酒店, 所以比較熱閙, 真係多人到不得了!
同埋今日舅母問我哋有咩做, 想約我哋出嚟,
本身我哋又諗住去玩吓水, 主要係帶妹妹接觸吓海灘, 同埋試吓佢件新泳衣! 所以最後約埋一齊去
Shutter Speed | 1/100 s
Aperture | f/6.4
ISO/Film | 2000
因為要帶埋呀芊既原故, 我哋都係一家4口坐的士去,
由元朗出發差唔多70幾蚊啦, 因為禮拜日都幾塞車, 落咗車之後我哋行過沙灘去搵舅母佢哋,
本來諗住除定鞋赤腳落沙行, 廢事對鞋入哂沙,
但係D沙熱到癲, 行每一步隻腳都要即刻行第2步,
最後都係要著番對拖鞋行, 舅母佢哋租咗把遮可以入去坐坐,
2個小朋友都係比較喜歡玩沙, 佢哋邊玩我就邊影
呀芊起初唔鍾意沙, 所以一路匿埋係媽咪度,
但係跟住俾個大大沙灘波俾佢玩, 佢就好開心!
我哋最後都係逗留咗3個鐘度, 因為太熱, 所以都捱唔住要走啦!
最後去士多買2支雪條俾佢哋兩老表食, 消消暑...
Photo by CANON 5D Mark III, Len | EF 35mm f/1.4L USM
呀劍評語: 其實香港大大細細既海灘有好多, 當然每個沙灘有佢好同唔好, 而佢既好壞又要視乎當時既環境, 不過我覺得黃金海岸呢個海灘, 太多人, D沙太粗, 海水好污糟, 我諗我未必會再嚟, 不過如果你諗住可以去埋附近商場行既話, 去海灘只係順便, 咁就冇咩所謂!
呀劍貼士:
一般海灘要的裝備!
黃金海岸簡介
黃金泳灘是香港的一處人工沙灘,是區內最大的海灘, 設有更衣室及淋浴設施,及有救生員值勤.泳灘設有快餐亭,浮台,兒童遊樂場,休憩公園及避雨亭,並且設有沙灘排球場.


text:
「韓國」
因為以前工作關係,韓國變咗我第四個家!唔覺唔覺係呢個地方住咗近一年.當然唔係連續咁住係首爾啦!當韓風仲未盛行嘅時候,韓國真係好唔同!過咗幾年再返嚟感覺好似好熟識又好似好陌生!最記得就係無乜野好食,次次同老細兩個人都係去燒豬肉同炸豬扒!有次做完野同幾個韓國同事一齊去飲野飲到不醒人事!第二朝個同事仲要起唔到身返工同唔見咗眼鏡!笑鳥!
「文化」
其實韓國真係有好多野好似中國!啲人粗粗老老,講嘢大大聲聲,不過同佢哋熟落咗就好有義氣!唔好以為佢哋好飲得,有時都有醉嘅時候!韓式炸醬麺,步隊鍋,燒肉,牛肉石鍋飯,等等都係佢哋帶我去食嘅嘢.最記得就係燒泡菜,因為原來佢哋會燒嚟食.試完之後真係返唔到轉頭!好好食!最佩服佢哋嘅工作態度,日日做唔停,好夜都唔返屋企,第二朝又一早返工!好勁!鐡人一樣!
「旅遊」
如果嚟旅行嘅話,其實真係唔知有咩做.我嚟都係食,食,食!今次應該係嚟緊三四年最後一次旅行,因為郭大少出世之後都唔會去旅行.所以今次食盡佢!第一樣要食嘅嘢就當然係燒肉啦!我好少買衫,不過有時韓國啲衫真係好平,好抵買!至於景點就真係無乜推介,全部都好一般.如果去遠啲,秋天可以去睇紅葉,冬天去滑雪都唔錯!


text:
多拉多 必去景點及多拉多海灘附近酒店推介
多拉多海灘附近酒店預訂
神秘優惠價幫你慳更多
即時揭開神秘優惠價,慳得更多
多拉多必去推介 - 多拉多海灘
想去 多拉多 自由行?等 Hotels.com 帶你玩盡 多拉多多拉多海灘 啦!留意我地文章,話你知去多拉多 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋多拉多多拉多海灘 附近有咩酒店,等你更加容易計劃行程,慳返酒店來回景點嘅時間.
多拉多多拉多海灘 自由行
去得多拉多多拉多海灘 自由行最緊要一定係揀啱日子去.一啲熱門景點例如,多拉多 嘅 多拉多海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
多拉多多拉多海灘 交通
想去多拉多海灘 暢順無阻濟,最好就係出發前,睇清楚多拉多多拉多海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
多拉多多拉多海灘 必食必買攻略
多拉多多拉多海灘一直都係旅遊熱門地點,去到多拉多多拉多海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
(圖片來源:Fame Focus)
喺facebook上,如果我哋想判別一個人受唔受歡迎,或者多唔多朋友,好多時都會睇佢啲posts有幾多人like,愈多人like就證明佢愈多人關注,可謂電子世代嘅另類虛榮.但有朋友就話啫,對比起嚟人哋有過百like,但自己就得單位數字,咁又可以點做呢?
日本公司Family Romance就好「貼心」地提供一種特別服務,令你嘅自信大增,唔使落後於人,而呢項服務就係畀錢買朋友同你影合照喇!睇返趨勢,facebook上最受歡迎嘅好多都係同朋友一齊開心聚會嘅相,無朋友唔緊要,有錢就解決到喇!只要你肯付出8000 yen,Family Romance就會幫你揾一個朋友,同你一齊影相同upload上facebook!
喺佢哋嘅官網上,可以見到佢哋不斷強調好多顧客用完佢哋嘅服務之後都攞到過百like,仲話唔使羨慕人哋,申請咗呢個服務之後自己都可以咁幸福!
到底社交網絡上嘅like數係咪就等如自我價值或者社交能力嘅高低呢?其實好多人喺網上都會報喜不報憂,即使睇落人哋嘅生活幾幸福美滿都好,要知道風光背後都一定有不為人知嘅辛酸!何苦比較呢,不如先做好自己啦!
(圖片來源:jin115)


text:
3 OCTOBER 2014(FRI)今日係小小豬嘅學校假期(唔關停課事),難得係平日放假,當然唔好浪費依個咁好機會,兩母子又嚟拍拖玩返日啦~
其實我之前都有考慮過係唔係真係入園玩,話晒都係十月黃金周,一定迫人得好恐佈.不過我係啲討論區見到話十月一日入園唔多人,仲要比平日嘅星期六日還要少人,加上今日天氣又好似幾好,所以最後都決定入去園轉,等小小豬開心吓.
我又嚟估計錯誤,因為今日真係勁勁勁多人,基本上每一個遊戲都要排45分鐘以上,就連平日完全唔洗排隊嘅3D劇場,今日都要排30分鐘,真係見啲等候時候都真係問你怕未.
不過,既然嚟到冇理由就咁走,所以就開始展開今日排隊多過玩嘅玩樂一天啦!雖然係用多左時候嚟排隊,不過小小豬係排隊時又出奇地合作,就算排一個鐘先可以玩到個遊戲,佢地好乖乖咁等,只係間唔中問我拎嘢食,所以小小豬嘅表現都令我覺得今日嘅排隊係值得呀!
入園第一時間就當然係換魔術師MICKEY影相啦,不過好好彩我地都只係排左半個鐘就影到.小小豬一見到MICKEY都不知幾開心,緊係啦....佢好耐都冇同MICKEY影相啦~
之後我就係向TOYSTORYLAND進發,平日唔多主動叫影相嘅小小豬,今日有少少一返常態,叫我幫佢係度幾個位置影相.不過,可能佢係見到其他小朋友影,所以佢先想去影.既然佢咁主動,我當然好樂意啦~
上次入嚟因為雷電關係,差唔多到我地就停左,所以就冇得玩彈弓狗,所以小小豬一入樂園第一個就係去玩彈弓狗啦~
努力排左一個鐘之後,終於到我地啦~
依個傻豬仔真係勁攪笑,上幾次玩嘅時候佢都完全唔驚,今次唔知係唔係聽到後面個小朋友嗌嘅關係,佢又跟風兼非常肉緊咁嗌埋一份.見到佢依個樣其實又真係好好笑呀~
之後就夠鐘睇巡遊,不過因為我地遲左去,所以搵唔到個好位置,我唯有全程抱住小小豬嚟睇啦.到左小朋友出去玩嗰部分,因為我地係企第二排,根本都係冇位置可以行到出去,不過有一位媽媽佢真係好好人,知道小小豬想出去玩,所以就主動讓左條路等小小豬可以出去跳舞呀~
睇完巡遊,小小豬就要去玩揸車車,其實依一刻都真係有啲驚,因為職員係預計要排90分鐘先可以去玩.見到咁都真係有啲想打退當鼓,不過小小豬好誠懇咁話:不如我地排隊啦!依一刻心軟了,所以又嚟排隊了~
最後我地排左一個鐘多少少就可以上車啦~
真係慶幸我有少少心軟,因為小小豬揸車真係玩得好興奮,原來所以男仔都係鐘意揸車車,睇嚟我之後每次入嚟都一定要俾小小豬揸返轉先得啦~
繼續玩巴斯光年,好彩唔洗半個鐘就玩到啦~
之後我就同小小豬去食晚餐,接下來我嘅救星就出現,因為大肥豬放工之後就入園JOIN埋我地一齊玩呀~
見小小豬揸住支光彩筆,就知我地準備睇光影匯啦!不過可能今日係銀咭人第一日可以睇依個SHOW,所以都真係迫滿晒人,好辛苦先搵到個叫做好少少嘅位置俾小小豬睇呀(今次到大肥豬抱住小小豬睇啦)!
今次都係小小豬第一次睇光影匯,不過佢真係睇得好投入,一邊揮揮光彩筆,一邊專心地睇~
由於今次位置唔多靚,同埋主力睇小小豬個反應,所以都比較少影啲花車.如果大家有興趣,可以去睇返我預演嗰日嘅情況呀(按此重溫)~
睇完光影匯,我地就去小小世界.慶幸中午時冇同小小豬嚟排依個,因為依一刻完全唔洗排隊,真係我覺得全日至正嘅遊戲呀~
最後我地就玩埋轉轉杯~
依一刻嘅小小豬已經冇晒能量,竟然主動同我地講話玩晒啲遊戲,可以返屋企.不過,佢之後講多左一句:我地下星期再入嚟玩過呀!我又要再睇夜晚巡遊呀!
哈哈哈...我當然好樂意再帶小小豬入嚟玩啦,但下次入嚟到應該要等11月嘅銀咭日!


text:
我都申請左lee張card成幾個月了,真係好似有被欺騙的感覺. 未join之前就講到有好多e 生,好著數咁,多就多喇,但我就冇一個識,連向我屋企附近都搵吾到一個e 生係可以用到佢地張card. 我記得有一次我同囡囡睇過一個專科e 生,而lee個e 生係可以用e-card的,但我當時未申請而診金約$250,後來我申請張card,我打去問姑娘用e-card收費多少,原來只係平$20,你話離吾離譜呢,後來我complaint to e-card centre,佢地都解釋吾到,正係話lee d 收費係e 生既決定,我都冇咁好氣同佢地argue,d錢都俾左喇,吾通有得追番咩,就檔自己吾好彩冇左$700. 直到今時今日我都用吾到過張咭,因為d e生真係冇個識,吾敢睇. 真後悔申請之前吾入來bk問下,所以未申請既媽咪,要諗清楚,吾好中計,睇下個e生list有冇你地睇開既e 生先至好join呀!
我記得曾經有個case我向d周刊到睇到話有d e 生如果知你用e-card,佢會特登俾d cheap d 既藥俾你and then 要你返去覆診,咁即係話就算平俾你都無用,要你睇2次條數係番到,吾見左錢都算喇,最慘就係吾知開d乜藥俾你等你食吾好然後要你幫襯多一次,你話恐怖吾恐怖ar,真係要小心小心!


text:
荷頓 必去景點及蒂沃利海灘附近酒店推介
蒂沃利海灘附近酒店預訂
神秘優惠價幫你慳更多
即時揭開神秘優惠價,慳得更多
荷頓必去推介 - 蒂沃利海灘
想去 荷頓 自由行?等 Hotels.com 帶你玩盡 荷頓蒂沃利海灘 啦!留意我地文章,話你知去荷頓 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋荷頓蒂沃利海灘 附近有咩酒店,等你更加容易計劃行程,慳返酒店來回景點嘅時間.
荷頓蒂沃利海灘 自由行
去得荷頓蒂沃利海灘 自由行最緊要一定係揀啱日子去.一啲熱門景點例如,荷頓 嘅 蒂沃利海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
荷頓蒂沃利海灘 交通
想去蒂沃利海灘 暢順無阻濟,最好就係出發前,睇清楚荷頓蒂沃利海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
荷頓蒂沃利海灘 必食必買攻略
荷頓蒂沃利海灘一直都係旅遊熱門地點,去到荷頓蒂沃利海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
肥B學行係咪慢D??????
-
kamkam last edited by
我個仔15個月啦
都淨係識扶住欄杆行仲未識自己行...
有時見佢一放手就會自己跌坐返落地
我係度諗係唔係佢太肥太論盡無咁靈活
因為佢去健康院檢查醫姑娘都話係大碼B
體重同體型係偏大唔知有冇關係…
-
yulam last edited by
我仔仔都係呀T.T 但佢唔係肥 不過好似學行比人慢咁
-
Mei818 last edited by
男仔係慢少少, 我果個係女, 好快就識行. 但應該唔關大細b事.
-
chueng.k last edited by
試下轉學習褲? 我個女個陣學行都係 個片太大太厚有D'牙'住佢 佢唔舒服就唔想行 轉左後就好少少
-
Michelle last edited by
有好多原因既 每個小朋友既發展速度都唔同
如果醫生無話有特別問題 唔洗咁擔心啦 幫佢著D輕便D既衣物同換D軟熟D既片幫助下
-
waiyi last edited by
媽媽唔好咁擔心 每個小朋友體型都唔同
都有機會係佢依家既片唔fit佢 我個女都比較肥
之前見佢行路唔係好行得順 朋友建議我幫佢轉隻薄D既片
後來係foodwise見到日本隻nepia Genki學習褲諗住買俾bb試 之後佢行路姿勢正常返 同埋好吸濕 你都可以試下


text:
仲記得當年王維基申請唔到個牌冇得開電視台,個個都喺度話「香港電視已死」,「以後扔爛部電視唔洗睇」,「維基開到台我日日淨係睇佢」.但到左而家,雖然仲未叫做攞正牌,但總算叫做下載個Apps就有得睇,想喺電視睇都係買多個盒哂你小小時間Set Up.但問題黎啦,除左開台果日之外,收視一直有跌冇升,個個都覺麻煩,最後選擇睇返果個一開電視就睇到嘅TVB.就算Keep住用Apps追嘅,又話什麼一劇不如一劇,離唔開TVB劇情之類.羅馬非一日建成,TVB嘅爛劇你挨左十年八載你都忍到落去,但HKTV只係播左果十套都冇你就話人地唔得.唔做又話冇得你揀,但做又話人地唔得,依頭話佢似TVB嘅垃圾劇,轉頭又返去睇TVB.香港人犯賤到咁,香港仲有邊個去救?
我明白大家對HKTV嘅期望好大,希望有佢嘅出現可以令電視業有返小小競爭,等TVB有動力去做返好似天與地同尋秦記依類令人津津樂道嘅劇集.但話哂好多香港人受到TVB公式劇洗腦多年,對住TVB覺得悶,但當HKTV嘗試用新嘅手法角度去拍你又話唔慣.童話戀曲依類嘅音樂式劇集其實同GLEE係同一類型,唔知點解大家睇TVB買GLEE返黎係J2播唔覺得有問題,反而HKTV自己拍你就話唔係個個都啱.咩叫個個都啱?老豆死左日日家嘈屋閉爭身家爆金句?定係夜媽媽返到屋企老母等你門為左同你講句煮個麵你食?又要人地比新鮮感你,到做比你睇啦又話太IN接受唔到,你既要求同香港班警犬既說話一樣咁令人摸不著頭腦.
其實唔止HKTV,單單睇雨傘運動都已經睇到問題.人地瞓街冒住比黑警打咁去爭取普選,你就話阻住你返工你要正常生活.我唔知係香港和平得太耐,定係港共嘅洗腦真係咁成功,你要由小學讀到大學拎張沙紙都要用你十幾年時間啦,爭取普選你想你就咁講一聲然後三分鐘後就搞掂?而家人地用佢成日成個月嘅時間去爭,你就連行多五分鐘既時間都唔肯用.一味淨係識係度嘈嘈嘈,但到去做果下你又怨怨怨,日後香港玩完,要多謝既唔止果班唔能夠稱為人嘅垃圾藍絲,仲有你依班講就兇狠嘅純正港人.
相關


text:
聖誕都過咗咁耐,而家先得閒寫返聖誕blog,
因為聖誕之前Mancent哥哥跟左嫲嫲去咗泰國旅行,
我地就梗係帶細佬仔Marcus去Disneylany啦!
見到Goofy 同Pluto 就梗係影返張相啦!
鏡頭一轉就去到12月25日, Mancent哥哥已經由泰國去完旅行返左香港喇!
個日約左大頭妹, 小丸子, 朗朗同魚仔上黎國皇之家玩,開home party
未開Party之前就梗係要做d準備功夫啦!
Mancent哥哥就幫手整聖誕樹, 細佬仔Marcus就幫手攪攪陣
好開心個日有禮物收又有蛋糕食, 好鐘意呢張相呀!
一齊懷念YahooBlog ! 談天說地,食下蛋糕,傾下湊仔經 ,傾下去邊度Shopping, 咩衫有discount...六個
我地個日國重之家有秘密武器
大家估唔何到係咩呢?
無錯喇! 就係will mario kart喇! 部機幾年無開過, 一開就燒左個火牛,
仲以為部機壞左呀! 好彩係燒左個火牛咋. 其實只係得2個大男孩識玩,
細個3個拎住個制就以為自己玩緊, 女孩子就無咩興趣,
不過我地都過左一個好開心既下午
聖誕節真係一個大人細路都開心既日子呀!
幾日之後我地國皇之家又開左一次Home Party, 今次仲多好多人添呀!


text:
我依家人喺倫敦,大家好奇怪,點解我個blog靜默咁耐,一方面,英國啲internet可以好退聯,但另一方面,有一份密切,喺我嘅朋友努力下透過 FOIA 權限收到, 尤德 爵士死因有關嘅英國政府文件,今日攞到部分文件嘅內容.當然呢個功勞唔好歸我,我只係一個信差,以及用嚟擋箭用嘅人物.
尤德 之死仲未有真相
呢份文件係 National Archive係無提供,當然,有啲人唔熟英國法例,一味只識用 National Archive 查嘢,你查唔到有意義嘅嘢係正常,因為 National Archive 係政府俾乜檔案佢放乜俾你,你梗係乜叉都唔會有料到.如果政府因各種古怪理由唔俾 National Archive 拗,你同 National Archive 拗,或者鬧爆英國班公務員都無用嘅喎.呢個亦係我對有啲攞密檔嘅友仔俾一個鄙視嘅態度嘅原因.因為你係唔係知道英國政府架構運作去做研究,成日都扮晒自己係香港年青人代表,有時我真係想鬧爆佢地.
好喇,呢份密檔好早之前,我有朋友向National Archive攞,但攞極都攞唔到,但 尤德 嘅死因,對香港前途好關鍵,因為一直為香港拗到底嘅總督,就係 尤德 爵士,佢唔係普通果挺中國通,佢係好有心為香港人捍衛權益.邊個提將BNO變歐盟護照,果個就係 尤德 , 尤德 嘅宏圖,並未有得到正式回應,但暗地裡實行,亦即係今日大批香港BNO住喺歐陸嘅遠因嚟.所以,喺呢個有責任為 尤德 攞番個公道情況下,我朋友,唔係我(我強調n次),就同英國政府根據FOIA刀來劍往,結果攞到一份成二百幾頁嘅文件,由於我們係去判讀完畢,所以我只係攞咁少部分出嚟.
尤德 死因嘅問題,容我擠吓牙膏,但澳洲政府係應該對 尤德 件事知情,相信去澳洲查file或要求公開檔案,都係一個好重要嘅事,因為澳洲使館掌握嘅資料,將會係一塊crucial piece of puzzle.但成件事,我只能講遠比想像中更加似一單唔見得光嘅事,係有需要進一步真相向香港人披露.
英國物價咁貴,如果唔係大件事,我諗都唔會做呢個信差.至於果位主動問英國嘅英雄,我諗我係時候就會話俾大家聽,或者由佢話俾大家聽,畢竟,我們唔係廿幾歲學人做政棍,靈魂一早敗咗壞.